പഞ്ചായത്ത് റോഡിൽ കരാർ പണിയ്ക്ക് പോയ കരാറുകാരന് കിട്ടിയത് "എട്ടിന്റെ പണി" | kanjirappallyNEWS.com\nപഞ്ചായത്ത് റോഡിൽ കരാർ പണിയ്ക്ക് പോയ കരാറുകാരന് കിട്ടിയത് “എട്ടിന്റെ പണി”\nPosted on February 2, 2019 By admin HEAD LINE NEWS, HEAD LINES, LOCAL NEWS, Uncategorized\nഎരുമേലി : പൊട്ടിപൊളിഞ്ഞ റോഡ് നന്നാക്കുവുള്ള എരുമേലി പഞ്ചായത്തിന്റെ കരാർ പണി ഏറ്റെടുത്ത കരാറുകാരന് കിട്ടിയത് “എട്ടിന്റെ പണി”.\nസംഭവം ഇങ്ങനെ : എരുമേലി ഗ്രാമപഞ്ചായത്തിലെ മണിപ്പുഴ – എഴുപറതൊട്ടി റോഡിൽ പൊട്ടിപ്പൊളിഞ്ഞു കിടക്കുന്ന 26 മീറ്റർ ദൂരം കോൺക്രീറ്റ് ചെയ്യാൻ രണ്ട് ലക്ഷം രൂപ അനുവദിച്ച് കരാർ നൽകിയിരുന്നു. കരാർ ഏറ്റെടുത്ത കരാറുകാരൻ റോഡിൽ പണി ചെയ്‌യേണ്ട സ്ഥലം കൃത്യമായി സ്ഥലം അറിയില്ലെങ്കിലും അവിടെ പോയി നാട്ടുകാരോട് ചോദിച്ചു മനസിലാക്കാം എന്നു കരുതി ഒരു ലോഡ് മണലും, മിറ്റിലും സിമിന്റും ,പണിക്കാരുമായി ശനിയാഴ്ച രാവിലെ സ്ഥലത്തേക്ക് തിരിച്ചു.\nറോഡിൽ കൂടി സാധങ്ങളുമായി ലോറിയിൽ പോകവേ റോഡിരികിൽ നിന്നവരോട് റോഡിൽ ഏതു ഭാഗത്താണ് കോൺക്രീറ് ചെയ്യുവാൻ അനുമതിയുള്ള സ്ഥലം എന്നന്വേഷിച്ചു. കിട്ടിയ അവസരം മുതലെടുക്കുവാൻ ആണോ എന്തോ, അവർ അവിടെ തന്നെയാണ് സ്ഥലം എന്ന് പറഞ്ഞു. തങ്ങളുടെ വീടിന്റെ അടുത്തുള്ള സ്ഥലം വൃത്തിയായി കിടന്നോട്ടെ എന്ന് കരുതിയാവണം അവർ അങ്ങനെ ഒരു കുസൃതി ഒപ്പിച്ചത്. റോഡിൻറെ ആ ഭാഗവും പൊട്ടിപൊളിഞ്ഞു കിടക്കുകയായിരുന്നതിനാൽ അവർ തെറ്റിദ്ധരിച്ചു പറഞ്ഞതാണെന്നും പറയപ്പെടുന്നു.\nഅവരെ വിശ്വസിച്ച കരാറുകാരൻ ഒട്ടും താമസിയാതെ ലോറിയിലെ ലോഡ് അവിടെ ഇറക്കി പണിയും തുടങ്ങി. എന്നാൽ സംഭവം അറിഞ്ഞു സ്ഥലത്തെ പഞ്ചായത്ത് വാർഡ് അംഗം അന്നമ്മ രാജു ഓടിയെത്തിയപ്പോഴേയ്ക്കും ജോലിക്കാർ തകൃതിയായി റോഡ് വൃത്തിയാക്കി സിമെന്റും കൂട്ടി കഴിഞ്ഞിരുന്നു. പണി സ്ഥലം മാറിപ്പോയെന്നും, ശരിയ്ക്കുള്ള സ്ഥലം അവിടെ നിന്നും അരകിലോമീറ്റർ താഴെയാണെന്നും വാർഡ് അംഗം അറിയിച്ചതോടെ കരാറുകാരൻ അന്തം വിട്ടു. ചെറിയ ലാഭത്തിനു പണിയേറ്റെടുത്ത കരാറുകാർ പ്രശ്നത്തിലായി. ലോഡിറക്കിയ മുഴുവൻ സാധനങ്ങളും ലോറിയിൽ കയറ്റി ശരിയ്ക്കുള്ള പണി സ്ഥലത്തെക്കു കൊണ്ടുപോകണം, പണിക്കാരുടെ ഒരു ദിവസത്തെ പണി നഷ്ടം.. അങ്ങനെ കരാറുകാരന് എട്ടിന്റെ പണിയാണ് കിട്ടിയത്.\nഎന്നാൽ കരാറുകാരന്റെ ദയനീയ അവസ്ഥയിലും നാട്ടുകാരിൽ ചിലർ പ്രശ്‌നവുമായി എത്തി. റോഡിൽ സാധനങ്ങൾ ഇറക്കിയ സ്ഥലത്തും റോഡ് പൊളിഞ്ഞു കിടക്കുകയാണെന്നും, അവിടെ തന്നെ പണി നടത്തിയിട്ടു, അടുത്ത പദ്ധതിയിൽ മറ്റു സ്ഥലത്തെ പണി ചെയ്താൽ മതിയെന്നുമാണ് അവരുടെ വാദം. അതോടെ പണി അനുവദിച്ച സ്ഥലത്തുള്ള നാട്ടുകാരും, ലോഡ് ഇറക്കിയ സ്ഥലത്തുള്ള നാട്ടുകാരും തമ്മിൽ രൂക്ഷമായ തർക്കം ഉണ്ടായി. പഞ്ചായത്ത് വാർഡ് അംഗം അന്നമ്മ രാജു പുലിവാല് പിടിച്ച സ്ഥിതിയിലായി. കാര്യം നിസ്സാരം പ്രശ്നം ഗുരുതരമായതോടെ പോലീസ് സ്ഥലത്തെത്തി രംഗം ശാന്തമാക്കി. കരാറിൽ പറഞ്ഞ സ്ഥലത്തേക്ക് അടുത്ത ദിവസം തന്നെ സാധനങ്ങൾ മാറ്റി, പണി അവിടെ ചെയ്യണമെന്ന് കരാറുകാരനെ പോലീസും പഞ്ചായത് അധികൃതരും അറിയിച്ചു കാര്യങ്ങൾക്കു തീരുമാനമാക്കി. തനിക്കു പറ്റിയ അബദ്ധം ഓർത്തു വിഷണ്ണനായി, കൈയിൽ നിന്നും ഇത്തവണയും കാശുപോയല്ലോ എന്ന് വിലപിച്ചു കരാറുകാരനും സ്ഥലം വിട്ടു.


venad expres | വേണാടിന്റെ ആധുനിക കോച്ചിലെ സീറ്റുകള് കുത്തിക്കീറിയ നിലയില് - Malayalivartha.com Widgets Magazine\nവേണാടിന്റെ ആധുനിക കോച്ചിലെ സീറ്റുകള് കുത്തിക്കീറിയ നിലയില്\n19 NOVEMBER 2019 09:23 PM IST\nവേണാട് എക്‌സ്പ്രസിന്റെ പുതിയ കോച്ചുകള് സാമൂഹിക വിരുദ്ധര് കുത്തിക്കീറി നശിപ്പിച്ചു. ആധുനിക കോച്ചുകളുടെ സീറ്റുകള് കുത്തിക്കീറിയും സീറ്റ് ലിവറുകള് കേടു വരുത്തിയുമാണ് അഴിഞ്ഞാട്ടം. ചില സീറ്റുകളുടെ മുന്‍വശം മൂര്‍ച്ചയേറിയ ഉപകരണം ഉപയോഗിച്ചു കുത്തിക്കീറിയ നിലയിലാണ്. പുഷ്ബാക്ക് സീറ്റിന്റെ ലിവറുകളും കേടു വരുത്തിയിട്ടുണ്ട്. ആധുനിക ലിങ്ക് ഹോഫ്മാന് ബുഷ് (എല്‍എച്ച്ബി) റേക്കുമായി നവംബര് ഏഴ് മുതലാണ് വേണാട് എക്‌സ്പ്രസ് ഷൊര്‍ണൂര് തിരുവനന്തപുരം പാതയില് സര്‍വീസ് നടത്തുന്നത്. സീറ്റും മറ്റും നശിപ്പിക്കപ്പെട്ടതായി കഴിഞ്ഞ ദിവസമാണ് ശ്രദ്ധയില്‍പ്പെട്ടത്. ഇതു സംബന്ധിച്ചു റെയില്‍വേ റിപ്പോര്‍ട്ട് തേടിയിട്ടുണ്ട്. ആരാണ് നാശം വരുത്തിയതെന്നു കണ്ടെത്താനായിട്ടില്ല.\nവേണാടിന്റെ കോച്ചില് വരുത്തിയ നാശനഷ്ടം സാമൂഹിക മാധ്യമങ്ങളിലും ചര്‍ച്ചയായി. മികച്ച സൗകര്യങ്ങള് ഉള്ള കോച്ചില് നാശം വരുത്തിയതില് പ്രതിഷേധം ഉയരുന്നുണ്ട്. സര്‍വീസ് ആരംഭിച്ച ആദ്യ ദിവസങ്ങളില്‍ത്തന്നെ കോച്ചുകളില് കേടുപാടുകള് വരുത്തിയെന്നാണ് റെയില്‍വേ അധികൃതരുടെ നിഗമനം. കേരളത്തിനു ലഭിച്ച ആധുനിക ത്രീഫേസ് മെമുവില് ആദ്യ ദിനം തന്നെ മോഷണം നടന്നിരുന്നു. അതിന് പിന്നാലെയാണ് വേണാട് എക്‌സ്പ്രസിലെ ആധുനിക കോച്ചുകളുടെ സീറ്റുകള് കിത്തിക്കീറിയും മറ്റും നാശം വരുത്തിയിരിക്കുന്നത്.


പ്രണയദീപിലെ വിശേഷങ്ങൾ ... -\nപ്രാചീനകാലംമുതൽക്കേ നമ്മുടെ പൂർവ്വികർ ബാലി, ജാവ, സുമാത്ര, ശ്രീലങ്ക എന്നിവിടങ്ങളിലേക്ക് കച്ചവടത്തിനായി പായ്ക്കപ്പലിൽയാത്ര ചെയ്തിട്ടുണ്ടെന്നുള്ളത് പ്രസിദ്ധമാണല്ലോ. അത്കൂടാതെ ബാലിയാത്രയെക്കുറിച്ചുള്ള എസ്.കെ.പൊറ്റക്കാട്ടിന്റെ യാത്രാവിവരണം കുട്ടിക്കാലത്ത് വായിക്കാനിടയായതും ബാലിയാത്രയേക്കുറിച്ചുള്ള സ്പനങ്ങൾ നെയ്യുവാൻ കാരണമായി. ഇന്തോനേഷ്യയിലെ ചെറിയൊരു ദ്വീപാണ് ബാലി. മലേഷ്യയ്ക്കും ആസ്‌ത്രേലിയയ്ക്കും കിഴക്ക് ലോംബോയ്ക്കുമിടയ്ക്ക് ഏറ്റവും അധികം ദ്വീപുകളുള്ള രാജ്യമാണ് ഇൻഡോനേഷ്യ. ഇതൊരു മുസ്ലീം ഭൂരിഭാഗമുള്ള പ്രദേശമാണെങ്കിലും ഇന്തോനേഷ്യയുടെ മദ്ധ്യഭാഗത്തുള്ള ബാലി ഏക ഹൈന്ദവദ്വീപാണ്.ഡെൻപസാർ അതിന്റെ തലസ്ഥാനവുമാണ്.\nഗ്രാമീണസൗന്ദര്യമുള്ള ഈ രാജ്യത്ത് ആറ്ദിവസംചിലവഴിക്കാനും ശാന്തതയും സമാധാനവും നിറഞ്ഞ അന്തരീക്ഷം ആസ്വദിക്കാനായതും വായനക്കാരുമായി പങ്ക് വെക്കുകയാണിവിടെ. യാത്രാതീയതി നിശ്ചയിച്ചതിന് ശേഷം , തയ്യാറെടുപ്പിനായി വളരെ ചുരുങ്ങിയ ദിവസങ്ങൾ മാത്രമേ ലഭിച്ചുള്ളൂ. ഉബുദ് എന്ന സ്ഥലത്താണ് ഞങ്ങൾക്ക് താമസിക്കാൻ ഹോംസ്റ്റേ ബുക്ക്‌ചെയ്തത്. ആ സമയത്താണ്\nഇന്തോനേഷ്യയിൽ അഗ്നിപർവ്വതം പൊട്ടി ലാവ ഒഴുകികൊണ്ടിരിക്കുന്നതായും വിമാനത്താവളങ്ങൾ അടച്ചിട്ടതായും പത്രവാർത്തകൾ വന്നത്. അതറിഞ്ഞ് ആദ്യമൊന്ന് ശങ്കിച്ചെങ്കിലും , നിരന്തരമായുണ്ടാവുന്ന ദുരന്തങ്ങളിൽ ദുരന്തനിവാരണത്തിന് സത്വരനടപടികൾ ഇന്തോനേഷ്യ സ്വീകരിച്ചതെന്നും വിമാനത്താവളങ്ങൾ തുറന്ന് പ്രവർത്തിക്കുവാൻ തുടങ്ങിയെന്ന വാർത്തയുടനെ വന്നത്.\nദൈവത്തിന്റെ ദ്വീപ് കാണേണ്ട കാഴ്ചയാണെന്ന, ബാലി ഈയിടെ സന്ദർശിച്ച സഹോദരന്റെ പുകഴ്ത്തൽ കൂടെകേട്ടപ്പോൾ, ഏഴ് പേർ അടങ്ങുന്ന ഞങ്ങളുടെ സംഘം ശുഭാപ്തിവിശ്വാസത്തോടെ യാത്ര ആരംഭിച്ചു. ബോർഡിംങ്ങ്‌സമയം രാത്രി പത്തരയ്ക്ക് ആയതിനാൽ എട്ട് മണിയോടെ എയറോഡ്രോമിലെത്തി. എയർഏഷ്യയുടെ ബഡ്ജറ്റ് ഫ്‌ളയിറ്റിൽ നെടുമ്പാശ്ശേരിയിൽ നിന്ന് യാത്ര തിരിച്ചിട്ട് , വെളുപ്പിന് ആറരയോടെ കോലാലമ്പൂരിൽ എത്തി. കോലാലമ്പൂരിർ ട്രാൻസിറ്റ് ആയ വലിയഎയർപോർട്ടാണല്ലോ.ഏതാണ്ട് ഒരു മണിയോടെ ഫ്‌ളയിറ്റ് ഇന്തോനേഷ്യയിൽ ലാൻഡ് ചെയ്തു. അവിടെ നിന്നും ഒരു മണിക്കൂർ യാത്രയുണ്ട് ഞങ്ങൾ താമസിക്കുന്ന ഹോംസ്റ്റേയിലേക്ക്.\nഏഴ് പേർക്ക്‌യാത്ര ചെയ്യാവുന്ന ഒരു വാനിൽ ഹോട്ടലിലേക്ക്‌യാത്ര ചെയ്യുവാൻ മൂന്ന് ലക്ഷം രുപ്പയാ.ഇത് കേട്ട് പേടിക്കേണ്ട നമ്മുടെ 1500 രൂപയേ വരികയുള്ളൂ.നമ്മുടെ ഒരു രൂപ അവരുടെ 200 റുപ്പായക്ക് തുല്യമെന്ന് സാരം .ഇന്തോനേഷ്യയിൽ. എയർപോർട്ട് മുതൽ നമ്മേ ആകർഷിച്ചത് വഴിയിലെ ശില്പ്പങ്ങളും നല്ല വീതികൂടിയ ഭംഗിയുള്ള റോഡുകളുമാണ്. റോഡുകളുടെ മദ്ധ്യത്തിലായി അഞ്ച്കുതിരകളെപ്പൂട്ടിയ തേർ തെളിക്കുന്ന കൃഷ്ണന്റെയും അമ്പും വില്ലുമായി നില്ക്കുന്ന അർജ്ജനൻറെയും ശില്പം കണ്ടു. നമ്മുടെ ദേവസങ്കൽപ്പത്തിൽ നിന്ന് വളരെ വ്യത്യസ്തമാണ് അവരുടെ ഹൈന്ദവ ദേവശില്പ്പങ്ങൾ എന്നത് ഒരു പുതുമ തോന്നി. റോഡുകളിൽ വലിയ നിശബ്ദത ഹോൺ അടിക്കുന്ന ശബ്ദമില്ല. വാഹനങ്ങൾ ഓവർടെയ്ക്ക്‌ചെയ്യാറില്ല. വൃത്തിയും വീതിയുമുള്ള റോഡുകൾ, മനോഹാരിതയ്ക്ക് മാറ്റുകൂട്ടുന്ന പൂന്തോട്ടങ്ങളും ബാലിയുടെ പ്രത്യേകതയാണ്. അര മണിക്കൂർ യാത്രയ്ക്ക്‌ശേഷം വാൻ ബാലിസ്ട്രീറ്റിൽ കയറി അത്ടൂറിസ്റ്റ്‌കേന്ദ്രമാണ് പോലും. വഴി നിറയെ വില്ക്കാനുള്ള വലിയവലിയ ശില്പ്പങ്ങൾ റോഡുരുകിൽ നിരത്തിവെച്ചിരിക്കുന്ന കാഴ്ച്ച കാണേണ്ടത് തന്നെയാണ്. നിരനിരയായി നിൽക്കുന്ന ശില്പങ്ങൾ കണ്ടാൽ അവർ നമ്മേ സ്വാഗതം ചെയ്യുകയാണോയെന്ന് തോന്നും .\nഅങ്ങിനെ ഞങ്ങൾ കാബുപട്ടെൻ ഗിയാൻയർ ജില്ലയിലെ ഉബുദ് എന്ന പട്ടണത്തിലെ ബിസ്മ നമ്പർ 45 ബാലി സിലാ ബിസ്മയെ ഹോംസ്റ്റേയിൽ എത്തിച്ചേർന്നു . പുറമേ നിന്നുള്ള കാഴ്ചയിൽ ബാലിസിലായ്ക്ക്ആഢംബരഹോട്ടലിന്റെ പ്രൗഡിയൊന്നും ഇല്ല. ഹോംസ്റ്റെയെന്നാൽ സാധാരണ ഒരു കുടുംബപാശ്ചാത്തലമാണല്ലോ നാം ഉദേശിക്കുന്നതും. ഹോംസ്റ്റേയെക്കുറിച്ചും അതിന്റെ ഉടമസ്ഥയുടെ ആദിത്യമര്യാദയെക്കുറിച്ചുമൊക്കെ നല്ല റിവ്യൂ കൊടുത്തിരുന്നതിനാലാണ് ഇവിടെ താമസിക്കുവാനായി റൂം ബുക്ക്‌ചെയ്തത്.\nഅകത്തേക്ക് പ്രവേശിച്ചപ്പോൾ ചതുരാകൃതിയിലുള്ള സ്ഥലത്തിന്റെ ഒരരിക് ചേർന്ന് ഒരു സ്റ്റേജ് പോലെ ദീർഘ ചതുരാകൃതിയിൽ വിരുന്നുകാരെ സ്വാഗതം ചെയ്യുന്നതിനുള്ള തുറന്ന വരാന്തയും അതിൽ കുറെ ഇരിപ്പിടങ്ങളും ഒരുക്കിയിട്ടുണ്ട്. അതിന്റെ ഉടമസ്ഥ ഒരു സ്ത്രീയാണ്, അവർ ഞങ്ങൾക്ക്താമസിക്കാനുള്ള മുറികൾ കാണിച്ചു തന്നു. ചെറിയ വീടുകൾ പോലെ അവിടവിടെയായി പണിതിരിക്കുന്നത് എല്ലാവർക്കും അത്യവശ്യം വിശ്രമിക്കുവാനും സ്വകാര്യതയും സമാധാനവും തരുന്ന സൗകര്യങ്ങൾ ഉണ്ട്. ചുറ്റിനും പുൽത്തകിടിയും അതിൽ ചെടികൾ നട്ട് , ചെറിയ പ്രതിമകൾ ,ആനകുടകൾ , തോരണങ്ങൾ എന്നിവകൊണ്ട് അലങ്കരിച്ച് മനോഹരമാക്കിയിരിക്കുന്നു, ചെറിയകുളങ്ങളും, നീന്തൽകുളവും ഒക്കെയായി അതിഥികളെ വരവേൽക്കാൻ കാത്തിരിക്കുന്ന സുന്ദരമായസ്ഥലം.അന്നത്തെ ദിവസം യാത്രാക്ഷീണത്താൽ വിശ്രമത്തിനായി നീക്കിവെച്ചു.\nഅടുത്തദിവസം രാവിലെ ഞങ്ങൾ സിൽവർ മ്യൂസിയവും ആർട്ട് വില്ലേജും ടെറസ് ഫാമിംങ്ങും കാണുവാൻ പോയി. മ്യൂസിയത്തിൽ പോവുന്നതിന് മുൻപായി ആഭരണനിർമ്മാണശാലയിലേക്കാണ് പോയത്. അവിടെ സ്ത്രീപുരുഷഭേദമെന്യേ ധാരാളം തൊഴിലാളികൾ നിർമ്മാണപ്രവർത്തികളിൽ ഏർപ്പെട്ടിരിക്കയാണ്. വള,മാല, അവയുടെ കൊളുത്തുകൾ,ഡിസൈൻ ചെയ്യുന്ന സെക്ഷൻ, ആകൃതികൊടുക്കുന്നത്, വിവരിച്ചാൽ തീരാത്ത പണികളിലൂടെയാണ് ആഭരണങ്ങൾ നിർമ്മിതി നടക്കുന്നത് . അതിന് പിന്നിലെ വിദഗ്ദസംഘത്തിന്റെ അദ്ധ്വാനവും സമർപ്പണവും മനസ്സിലായത് ഫാക്ടറിയുടെ പ്രവർത്തനം കണ്ടപ്പോഴാണ്.\nമ്യൂസിയത്തിലെത്തിയപ്പോൾ കവാടത്തിനരികെ ശ്രീകൃഷ്ണന്റെ വലിയൊരുശില്പ്പം പിന്നെ മ്യൂസിയത്തിന്റെ പുറം ഭിത്തിയിൽ ധാരാളം തുമ്പികളുടെ വലിയവലിയ ശില്പ്പങ്ങൾ അതൊക്കെ വലിയകോക്രീറ്റ് ഭിത്തിയിൽ നിന്ന് കുറച്ച് പ്രൊജക്റ്റ്‌ചെയ്ത് പിടിപ്പിച്ചിരിക്കുന്നതിനാൽ കാഴ്ചയ്ക്ക്‌വളരെ കൗതുകം ജനിപ്പിക്കും. ചുറ്റിനുമുള്ള തൂണുകൾ നിറയെ ദേവതമാരുടെ സുന്ദരശില്പ്പങ്ങളും. അവിടെ നിന്നും മ്യൂസിയത്തിന്റെ തൊട്ടടുത്തുള്ള പണിശാലയിലേക്ക് താഴോട്ട് ഇറങ്ങണം. ചവിട്ട് പടികളുടെ ഇരുഭാഗത്തും നിറയെ പച്ചയും മഞ്ഞയും കലർന്ന ഇല്ലിച്ചെടികൾ അത്കൂടാതെ പടികളിൽ നിറയെ തവളകളുടെ പല പോസിലിരിക്കുന്ന പ്രതിമകൾ. മതിലിനരികിൽ ഒരു മനുഷ്യന്റെയത്ര വലിപ്പമുള്ള തവള സൈക്കിൾചവിട്ടി പോവുന്ന ദൃശ്യം, ആരേയുംആകർഷിക്കുന്നതായിരുന്നു.\nആർട്ട് ഗാലറിയിൽ പോവുന്നതിന് മുൻപായി ബാത്തിക്ക് പെയിന്റിംങ്ങ്‌യൂണിറ്റും അതോടൊപ്പമുള്ള പ്രദർശനവും വില്പനയും നടത്തുന്ന ബാത്തിക്ക്ആന്റ് പെയിന്റിംങ്ങ്എക്‌സിബിഷനും കണ്ടു. കുറച്ച് സാധനങ്ങൾ വാങ്ങുകയും ചെയ്തു. ബാത്തിക്ക് പെയിന്റിംങ്ങിനും കലാവൈഭവം അനിവാര്യമെന്ന് അവരുടെ പണിശാല സന്ദർശിച്ചാലേ ബോധ്യമാവൂ. ഒരു ബാത്തിക്ക് പെയിന്റ്നായി ചെയ്‌തെടുക്കുന്നതിന്\nമുൻപായി തുണികളിലെ പശ കളയുന്നതും ഡിസൈൻ കൊടുക്കുന്നതുംഓരോ നിറത്തിലും പല പ്രാവശ്യം അതനുസരിച്ച് മെഴുക് പുരട്ടുന്നതും പിന്നെ ചായങ്ങൾ കൊടുത്ത് ഉണക്കിസൂക്ഷിക്കുന്നതും അങ്ങനെ അനവധി പ്രക്രിയകളിലൂടെയാണ്. ധാരാളം സന്ദർശകർ വരുന്നുണ്ടെങ്കിലും തൊഴിലാളികൾ അവരുടെ തൊഴിലുകളിൽ വ്യാപൃതരാണ്.\nഅവിടെ നിന്നും ആർട്ട് വില്ലേജ് സന്ദർശിക്കാനാണ് ഞങ്ങൾ പോയത്. ഒരു പ്രദേശം മുഴുവൻ ബാലി സംസ്‌ക്കാരം നിലനിർത്തുന്ന വിധത്തിൽ ക്ഷേത്രങ്ങളും ആചാരങ്ങളും സംരക്ഷിച്ച്‌കൊണ്ട് എത്ര മനോഹരമായി സ്ഥലത്തെ സൂക്ഷിച്ചിരിക്കുന്നു.ഓരോവീടിന് മുന്നിലും ദൈവത്തെ സ്മരിച്ച്ദിവസവും കുരുത്തോലകുമ്പിളിൽ പൂക്കളും ചന്ദനത്തിരിയും കത്തിച്ച് പ്രാർത്ഥനയോടെ പ്രഭാതത്തെഎതിരേൽക്കുന്ന ബാലിജനതയുടെ മനസ്സിലും ചിന്തകളിലും ഉണ്ടാവുന്ന നന്മകൾ അന്തരീക്ഷത്തിലുടനീളം നമുക്ക് ആസ്വദിക്കാൻ കഴിയും.\nആർട്ട് വില്ലജിൽ ഒരു കൂട്ടുകുടുംബം ദർശിക്കുവാൻ ഞങ്ങൾക്ക് ഭാഗ്യമുണ്ടായി. അവിടെയെത്തിയപ്പോൾ അന്നത്തെ പൂജകൾ കഴിഞ്ഞു പോയെങ്കിലും പുറമേ നിന്ന് ക്ഷേത്രം ദർശിക്കുവാൻ അവർ അനുവദിച്ചു. ഈ കൂട്ടുകുടുംബത്തിന്റെ മൂന്ന് തലമുറഅവിടെ താമസിച്ചിരുന്നെന്നും ഇപ്പോൾ ആ തറവാട് ആർട്ട് ഗ്യാലറി നടത്തുകയാണെന്നും പറഞ്ഞു. അവിടവിടെയായി ഓടിട്ട ചെറിയവീടുകൾ, എല്ലാത്തിനുംവരാന്തകൾ അതിലൊക്കെ നിറയെ വിവിധതരത്തിലുള്ള പെയിന്റിംങ്ങുകൾ . വാങ്ങാതെ പോരുവാൻ തോന്നില്ല. അത്രയ്ക്ക് മനോഹരമായവ . അതിലൊരണ്ണം വാങ്ങിച്ചു.ക്ഷേത്രത്തിനും പ്രത്യേകതയുണ്ട്. ആദിവാസികളുടെ ഏറുമാടങ്ങൾ പോലെയുള്ളവ , അതിനുള്ളിൽ കുറെ പ്രതിമകൾ പ്രതിഷ്ഠിച്ചിട്ടുണ്ട്. അതൊക്കെ കടുംചുവപ്പ് നിറത്തിലെ തുണികൾ കൊണ്ട് മൂടിയിരിക്കുന്നു . അതിമനോഹരമായ കാഴ്ച.\nപിന്നീട് ഞങ്ങൾ പോയത് ടെറസ് ഫാമിംങ്ങ്കാണുവാനാണ്.അതും ബാലിക്കാരുടെ മാത്രം സവിശേഷതയാണ്. ഒരു വലിയ മലയുടെ മുകൾഭാഗം മുതൽ താഴെ വരെ, പല തട്ടുകളായി കൃഷിചെയ്യുന്ന രീതിയാണിത്. ശരിക്കും പറഞ്ഞാൽ നല്ല കൂട്ടായ്മയുള്ള കർഷകർക്ക് പ്രാബല്യത്തിൽകൊണ്ട്‌വരാവുന്നരീതി. മുകളിൽ നിന്ന് ആവശ്യത്തിൽ കൂടുതലുള്ള ജലം പല തട്ടുകളിലൂടെ കടന്ന്, എല്ലാ കൃഷിസ്ഥലത്തേക്കും നിഷ്പ്രയാസം എത്തിക്കുവാൻ സാധിക്കുന്നു. ഈ മലകൾ ദൂരെ നിന്ന് വീക്ഷിച്ചാൽ പച്ചപട്ടണിഞ്ഞ സുന്ദരികളായി തോന്നും അത്രയ്ക്ക് ഭംഗിയുണ്ട് കാണുവാൻ. ഇനിയും ധാരാളംകാഴ്ചകൾ വിവരിക്കാനുണ്ട്.\nPrevious Postഭൂമിയോളം സുന്ദരമായ ഒരിടം – ബെനിൻ.\nNext Postപ്രണയദ്വീപിലെ വിശേഷങ്ങൾ


രണ്ടാം ലോക യുദ്ധത്തിന് ശേഷം നാം നേരിടുന്ന ഏറ്റവും വലിയ പ്രതിസന്ധിയാണ് കോവിഡ് -യു.എൻ | UN chief says Covid-19 is worst crisis since World War II | Madhyamam\ndate_range 1 April 2020 2:43 PM GMT\nരണ്ടാം ലോക യുദ്ധത്തിന് ശേഷം നാം നേരിടുന്ന ഏറ്റവും വലിയ പ്രതിസന്ധിയാണ് കോവിഡ് -യു.എൻ\nയുനൈറ്റഡ് നേഷൻസ്: രണ്ടാം ലോക മഹായുദ്ധത്തിന് ശേഷം മനുഷ്യസമൂഹം നേരിടുന്ന ഏറ്റവും വലിയ പ്രതിസന്ധിയാണ് കോ വിഡ് വ്യാപനം ഉണ്ടാക്കിയതെന്ന് യു.എൻ സെക്രട്ടറി ജനറൽ അന്റോണിയോ ഗുട്ടറസ്. ലോകം മുഴുവൻ വ്യാപിച്ച ഇൗ പ്രതി സന്ധി നാം മുമ്പൊരിക്കലും കണ്ടിട്ടില്ലാത്ത മാന്ദ്യം വിവിധ മേഖലകളിൽ സൃഷ്ടിക്കുമെന്നും അദ്ദേഹം മുന്നറിയിപ്പ ് നൽകി. കോവിഡിന്റെ സാമ്പത്തികവും സാമൂഹികവുമായ പ്രത്യാഘാതങ്ങൾ വിലയിരുത്തുന്ന റിപ്പോർട്ട് അവതരിപ്പിക്കു കയായിരുന്നു സെക്രട്ടറി ജനറൽ.\nമറ്റു വ്യത്യസ്തതകളും താൽപര്യങ്ങളും മാറ്റിവെച്ച് മനുഷ്യ സമൂഹം ഒരുമിച്ച് നേരിടേണ്ട വെല്ലുവിളിയാണ് കോവിഡ്. ആഗോള മനുഷ്യ സമൂഹം ഇതിനെതിരായ തയാറെടുപ്പുകൾ നടത്തിയില്ലെങ്കിൽ പ്രത്യാഘാതങ്ങൾ വളരെ വലുതായിരിക്കും.\nഏഴര പതിറ്റാണ്ടിനിടെ ഇത്തരമൊരു പ്രതിസന്ധി യു.എൻ അഭിമുഖീകരിച്ചിട്ടില്ലെന്ന് റിപ്പോർട്ട് ചൂണ്ടികാട്ടുന്നു. കോവിഡ് ഒരു ആരോഗ്യ പ്രതിസന്ധി മാത്രമല്ല, അത് സമൂഹങ്ങളെ അടിമുടി തകർക്കും. അരക്ഷിതാവസ്ഥയും അനിശ്ചിതാവസ്ഥയും സൃഷ്ടിക്കും.\nഒരു ആഗോള സമൂഹം എന്ന രീതിയിൽ കോവിഡിനെതിരായ പ്രവർത്തനം നമുക്ക് ഇനിയും സാധ്യമായിട്ടില്ലെന്ന് അദ്ദേഹം പറഞ്ഞു. ലോകാരോഗ്യ സംഘടനയുടെ മാർഗ നിർദേശങ്ങൾ പിന്തുടരാൻ പോലും പല രാജ്യങ്ങളും ഇനിയും തയാറായിട്ടില്ല.\nഎറ്റവും ദുർബലമായ ആരോഗ്യ സംവിധാനമുള്ള രാജ്യത്തിന്റെ പിഴവുകൾ പോലും ആഗോള സമൂഹം എന്ന നിലയിൽ എല്ലാവരെയും ബാധിക്കും. അതിനാൽ അവികസിത രാജ്യങ്ങളിലെ ആരോഗ്യ സംവിധാനം മെച്ചപ്പെടുത്താൻ വികസിത രാജ്യങ്ങൾ ഇടപെടൽ നടത്തണം.\nകോവിഡ് പ്രത്യാഘാതങ്ങൾ മറികടക്കാനുള്ള പാക്കേജുകളെല്ലാം ലക്ഷ്യം വെക്കുന്നത് വികസിത രാജ്യങ്ങളെ തന്നെയാണ്. ആഗോള സമൂഹത്തെ മുന്നിൽ കണ്ടുള്ള ഒരു സാമ്പത്തിക പാക്കേജ് നമുക്ക് ഇനിയും സാധ്യമായിട്ടില്ല.\nഅവികസിത രാജ്യങ്ങളും വികസനപാതയിലുള്ള രാജ്യങ്ങളും ഇൗ പ്രതിസന്ധിയെ എങ്ങനെ മറികടക്കുമെന്നത് വലിയ ചോദ്യമായി അവശേഷിക്കുകയാണ്. രോഗ നിയന്ത്രണം സാധ്യമാക്കാനും സാമ്പത്തിക, സാമൂഹിക മേഖലകളിൽ അതുണ്ടാക്കുന്ന പ്രതിസന്ധി അതിജീവിക്കാനും വലിയ സഹായങ്ങൾ ആവശ്യമുണ്ട്. വ്യവസായങ്ങളുടെ തകർച്ച, അതുണ്ടാക്കുന്ന വലിയ തൊഴിൽ നഷ്ടം എന്നിവയെല്ലാം അതിജീവിക്കുക കഠിനമായ ദൗത്യമായിരിക്കും.\n2020ൽ ആഗോള തലത്തിൽ 50 ലക്ഷം മുതൽ രണ്ടര കോടി വരെ തൊഴിൽ നഷ്ടം ഉണ്ടാകുമെന്ന് റിപ്പോർട്ട് പറയുന്നു. 3.4 ലക്ഷം കോടി ഡോളറിന്റെ വരുമാന നഷ്ടമാണ് ഇതുണ്ടാക്കുക.\nചെറുകിട, ഇടത്തരം സാമ്പത്തിക വളർച്ച മാത്രമുള്ള രാജ്യങ്ങളെ ഇൗ പ്രതിസന്ധിയിൽ സഹായിക്കാൻ പ്രത്യേക കോവിഡ് ഫണ്ട് രൂപവത്കരിക്കുമെന്നും സെക്രട്ടറി ജനറൽ പറഞ്ഞു. അന്താരാഷ്ട്ര നാണ്യ നിധി പോലുള്ള സംവിധാനങ്ങൾ ശക്തിപ്പെടുത്തുന്നതിൽ വികസിത രാജ്യങ്ങളുടെ ശ്രദ്ധ പതിയണമെന്ന് അദ്ദേഹം ചൂണ്ടികാട്ടി.\nഅഭയാർഥികളും ആട്ടിയോടിക്കപ്പെട്ടവരുമായ ലക്ഷക്കണക്കിന് ആളുകളുടെ കാര്യത്തിൽ അന്താരാഷ്ട്ര സമൂഹം കരുണാപരമായ നിലപാടെടുക്കുമെന്നാണ് പ്രതീക്ഷിക്കുന്നതെന്നും അദ്ദേഹം പറഞ്ഞു.\nഫ്രഞ്ച് പ്രസിഡൻറ് ഇമ്മാനുവൽ മാക്രോൺ, റഷ്യൻ പ്രസിഡൻറ് വ്ലാദിമർ പുടിൻ, ജർമൻ ചാൻസ്ലർ ആൻഗല മെർക്കൽ എന്നിവർ അവികസിത ആഫ്രിക്കൻ രാജ്യങ്ങളെ സഹായിക്കാൻ വൻകിട വ്യാവസായിക രാജ്യങ്ങൾ മുന്നോട്ട് വരണമെന്ന ആശയം പങ്കുവെച്ചിരുന്നു. ഇൗ ആശയം യാഥാർത്ഥ്യമാക്കാൻ അടിയന്തര നടപടികൾ ഉണ്ടാകണമെന്നും സെക്രട്ടറി ജനറൽ പറഞ്ഞു.\nTAGS:covid 19 Coronavirus corona outbreak un Antonio Guterres world news malayalam news\nNews Summary - UN chief says Covid-19 is worst crisis since World War II


യുവ പൊലീസുകാരന് സമ്മാനമായി മൂന്നാറില് ഹണിമൂണ് ട്രിപ്പ് സ്‌പോണ്‍സര് ചെയ്ത് ഡെപ്യുട്ടി കമ്മീഷണര്; കാരണം ഇതാണ് | The Indian Telegram\nHome » Nation » Metro\nബംഗളൂരു: പ്രശംസനീയമായ പ്രവര്‍ത്തനം കാഴ്ചവെയ്ക്കുന്ന പൊലീസുകാര്‍ക്ക് സംഘടനയും മേലുദ്യോഗസ്ഥരും അഭിനന്ദനങ്ങള് നല്‍കുന്നത് സാധാരണമാണ്. ഇടയ്‌ക്കൊക്കെ ചെറിയ സമ്മാനങ്ങളും ലഭിച്ചെന്നിരിക്കും. പക്ഷേ ബംഗളൂര് സേനയിലെ യുവ ഓഫീസറായ വെങ്കിടേഷിന് ലഭിച്ചത് ഞെട്ടിക്കുന്ന സമ്മാനം. കഴിഞ്ഞ കുറച്ചു നാളുകളായി നഗരത്തെ വിറപ്പിച്ച് ബൈക്കില് മോഷണ സംഘം കറങ്ങുകയാണ്. ബൈക്കിലെത്തി മാലയും പഴ്‌സുമൊക്കെ തട്ടുന്ന സംഘത്തെ പിടികൂടാനാവാതെ പൊലീസ് കുഴങ്ങുകയായിരുന്നു.\nഇതിനിടെയാണ് കഴിഞ്ഞ ദിവസം സരജ്പൂര് റോഡില് നില്‍ക്കുകയായിരുന്ന വെങ്കിടേഷ് കരച്ചില് കേട്ടത്. രണ്ടു ബൈക്കുകളിലായെത്തിയ നാലംഗ സംഘം മാല പൊട്ടിച്ച് കടക്കുകയായിരുന്നു. കള്ളന്മാര് പോകുന്നത് കണ്ട വെങ്കിടേഷ് ബൈക്കില് ഇവരെ പിന്തുടര്‍ന്നു. നാലു കിലോമീറ്ററോളം ചെയ്‌സിങിന് ശേഷം ഒരു ബൈക്കിനെ കീഴ്‌പ്പെടുത്താന് വെങ്കിടേഷിന് സാധിച്ചു. രണ്ടു കള്ളന്മാരെ പിടികൂടി പൊലീസിന് കൈമാറി. ഇതിനിടെ വെങ്കിടേഷിന്റെ കൈയ്ക്കും കാലിനും മുറിവേറ്റിട്ടുണ്ട്.\nഇത്ര ധീരതയോടെ കള്ളന്മാരെ കീഴ്‌പ്പെടുത്തിയ വെങ്കിടേഷിന് സേന 10000 രൂപ പാരിതോഷികമായി നല്‍കി. എന്നാല് ശരിക്കും ഞെട്ടിച്ചത് ഡെപ്യൂട്ടി കമ്മീഷണര് അബ്ദുള് അഹമ്മദ് ആണ്. ഉടനെ വിവാഹിതനാകാന് പോകുന്ന വെങ്കിടേഷിന് തന്റെ സമ്മാനമായി ഹണിമൂണ് ട്രിപ്പ് സ്‌പോണ്‍സര് ചെയ്തു. മൂന്നു രാത്രിയും നാലു പകലും മൂന്നാറില് ചിലവഴിക്കാന് തയ്യാറാണോ എന്ന് കമ്മീഷണര് ചോദിച്ചു.\nശമ്പളം കൂട്ടിച്ചോദിച്ച ദളിത് യുവാവിന് പെട്രോള് പമ്പ് മാനേജര് നല്‍കിയത് 100 ചാട്ടവാറടി…\nചേര്‍ത്തലയില് വ്യാജ പ്രമാണമുണ്ടാക്കി കോടികള് തട്ടിയെടുത്ത മുഖ്യപ്രതി സെബാസ്റ്റ്യന് പിടിയില്\nഇടുക്കി വണ്ടിപ്പെരിയാറില് ഒന്നാം ക്ലാസുകാരനെ മര്‍ദിച്ച സംഭവം: പ്രധാന അധ്യാപകന് സസ്‌പെന്‍ഷന്\nകോടതിയില് വച്ച് പ്രതി പൊലീസുകാരന്റെ മൂക്കിനിടിച്ചു\nപൊലീസ് ഡ്രൈവറെ മര്‍ദിച്ച കേസ്: രാജ്യത്തെ ഏത് പൗരനെയും പോലെയാണ് എഡിജിപിയുടെ മകളും;…\nഎഡിജിപി സുധേഷ് കുമാറിന്റെ മകള് ഹൈക്കോടതിയില്; പൊലീസ് ഡ്രൈവറെ മര്‍ദിച്ച കേസ് റദ്ദാക്കണമെന്ന്…


കോഴിക്കോട്: ജാതി സര്‍ട്ടിഫിക്കറ്റ് നിഷേധിക്കപ്പെട്ട പട്ടികവര്‍ഗ സമുദായത്തിന് സര്‍ട്ടിഫിക്കറ്റ് നല്‍കാന് തീരുമാനം. ഹിന്ദു മുതുവാന് അവകാശ സംരക്ഷണസമിതി പ്രവര്‍ത്തകര് കോഴിക്കോട് തഹസില്‍ദാര് കെ.ടി. സുബ്രഹ്മണ്യനെ ഇന്നലെ അദ്ദേഹത്തിന്റെ ഓഫീസില് ഉപരോധിച്ചതോടെയാണ് പ്രശ്‌നപരിഹാരത്തിന് വഴി തെളിഞ്ഞത്.\nപട്ടികവര്‍ഗ ആനുകൂല്യങ്ങള് നിഷേധിച്ച് മുതുവാന് സമുദായത്തിന് സര്‍ക്കാര് ജാതി സര്‍ട്ടിഫിക്കറ്റ് അനുവദിക്കാത്തതിനെക്കുറിച്ച് 'ജന്മഭൂമി' വാര്‍ത്ത റിപ്പോര്‍ട്ട് ചെയ്തിരുന്നു. മാതാപിതാക്കള്‍ക്ക് പട്ടികവര്‍ഗ ആനുകൂല്യം നല്‍കുമ്പോഴും മക്കള്‍ക്ക് പട്ടികവര്‍ഗ സര്‍ട്ടിഫിക്കറ്റ് നല്‍കാത്തത് വിവാദമായിരുന്നു. കോഴിക്കോട്, മലപ്പുറം ജില്ലകളിലെ മുതുവാന് സമുദായത്തിന് പട്ടികവര്‍ഗ സര്‍ട്ടിഫിക്കറ്റ് നല്‍കാന് പറ്റില്ലെന്നായിരുന്നു റവന്യൂ അധികൃതരുടെ നിലപാട്. കിര്‍ത്താട്‌സിന്റെ പഠനവും സര്‍ക്കാര് ഉത്തരവും കാണിച്ചിട്ടും നിലപാട് മാറ്റാന് അധികൃതര് തയാറായില്ല.\nനീതി നിഷേധത്തിനെതിരെ മുക്കം കേന്ദ്രമായി രൂപീകരിച്ച ഹിന്ദു മുതുവാന് അവകാശ സംരക്ഷണസമിതി പ്രവര്‍ത്തകര് ഇന്നലെ രണ്ടു മണിക്കൂറോളം കോഴിക്കോട് താലൂക്ക് ഓഫീസ് ഉപരോധിച്ചു. ബിജെപി ജില്ലാ പ്രസിഡന്റ് ടി.പി. ജയചന്ദ്രന് പിന്തുണയുമായി സ്ഥലത്തെത്തി. കളക്ടറോ എഡിഎമ്മോ സ്ഥലത്തെത്തി പ്രശ്‌നത്തിന് പരിഹാരമുണ്ടാക്കണമെന്ന് അദ്ദേഹം ആവശ്യപ്പെട്ടു. തുടര്‍ന്ന് എഡിഎം ടി. ജനില്‍കുമാര് താലൂക്ക് ഓഫീസിലെത്തി സമരക്കാരുമായും ബിജെപി നേതാക്കളുമായി ചര്‍ച്ച നടത്തി.\nആനുകൂല്യങ്ങള് നിഷേധിക്കാന് സര്‍ക്കാര് ഉത്തരവോ രേഖകളോ ഉണ്ടെങ്കില് അത് വ്യക്തമാക്കണമെന്ന് സമരക്കാര് എഡിഎമ്മിനോട് ആവശ്യപ്പെട്ടു. മുതുവാന് സമുദായത്തിന് സംവരണ ആനുകൂല്യം നല്‍കണമെന്ന് നിലവിലുള്ള ഉത്തരവ് കാണിച്ചുകൊണ്ട് അപേക്ഷകര്‍ക്കെല്ലാം ജാതി സര്‍ട്ടിഫിക്കറ്റ് അനുവദിക്കണമെന്ന് അവര് ആവശ്യപ്പെട്ടു. തുടര്‍ന്ന് പൂര്‍ണ്ണമായ രേഖകളോടെയുള്ള ആറ് അപേക്ഷകര്‍ക്ക് എഡിഎം ഇടപെട്ട് സര്‍ട്ടിഫിക്കറ്റ് നല്‍കാന് തീരുമാനമായി. മറ്റ് അപേക്ഷകളില് രേഖകള് പൂര്‍ത്തിയാകുന്ന മുറയ്ക്ക് സര്‍ട്ടിഫിക്കറ്റ് അനുവദിക്കുമെന്ന് അദ്ദേഹം പറഞ്ഞു.\nബിജെപി ജില്ലാ ജനറല് സെക്രട്ടറി പി. ജിജേന്ദ്രന്, ട്രഷറര് ടി.വി. ഉണ്ണികൃഷ്ണന്, പി.പി. രഘുപ്രസാദ്, മാങ്കുനി ശിവാനന്ദന്, ഹിന്ദു മുതുവാന് അവകാശ സംരക്ഷണസമിതി ഭാരവാഹികളായ സി. ഉണ്ണികൃഷ്ണന്, സാമി മാങ്കുന്നുമ്മല്, ടി. ശൈലേഷ്, ബാലകൃഷ്ണന് ചേരിയില്, സതീശന് മാങ്കുന്നുമ്മല്, വാസു ചേരിയില്, ബിന്ദു, മിനി എന്നിവര് ചര്‍ച്ചയില് പങ്കെടുത്തു.\nജാതി സര്‍ട്ടിഫിക്കറ്റ് വൈകിപ്പിക്കുന്നു\nബിജെപി സ്ഥാനാര്‍ത്ഥികള്‍ക്ക് ജാതി സര്‍ട്ടിഫിക്കറ്റ് കൊടുക്കുന്നവരോട്\nട്രൈഡി പദ്ധതി: ചിന്മയമിഷന് വനിതാകോളേജിന് സര്‍ട്ടിഫിക്കറ്റ് നല്‍കി


Will Smith apologizes chris rock ഓസ്‌കര് വേദിയിലെ പെരുമാറ്റം\nഓസ്‌കര് വേദിയില് മുഖത്തടിച്ച അവതാരകനോട് മാപ്പുപറഞ്ഞ് നടന് വില് സ്മിത്ത്. തന്റെ പെരുമാറ്റം ന്യായീകരിക്കാനും അംഗീകരിക്കാനും കഴിയാത്തതാണെന്ന് വില് സ്മിത്ത് പ്രതികരിച്ചു. ഭാര്യയെ പരിഹസിച്ചപ്പോള് വൈകാരികമായി പ്രതികരിച്ച് പോയതാണ്. അവതാരകന് ക്രിസ് റോക്കിനോട് പരസ്യമായി മാപ്പ് പറയുന്നതായി സ്മിത്ത് സമൂഹമാധ്യമത്തിലൂടെ അറിയിച്ചു. സംഭവത്തില് ഓസ്‌കര് അക്കാദമി അന്വേഷണം പ്രഖ്യാപിച്ചിട്ടുണ്ട്.(Will Smith apologizes chris rock)\nഏത് രൂപത്തിലായാലും അക്രമം എന്നത് വിഷവും വിനാശകരവുമാണ്. കഴിഞ്ഞ രാത്രിയില് നടന്ന ഓസ്‌കര് അക്കാദമി അവാര്‍ഡിനിടെ എന്റെ പെരുമാറ്റം ഉള്‍ക്കൊള്ളാനോ ന്യായീകരിക്കാനോ കഴിയുന്നതല്ല. തമാശകള് പറയുകയെന്നത് എന്റെ ജോലിയുടെ ഭാഗമാണ്. പക്ഷേ ജാഡയുടെ ആരോഗ്യസ്ഥിതിയെക്കുറിച്ചുള്ള തമാശ എനിക്ക് താങ്ങാനാവുന്നതിലും അപ്പുറമായിരുന്നു.അതുകൊണ്ടാണ് വൈകാരികമായി പ്രതികരിച്ചുപോയത്. എനിക്ക് തെറ്റുപറ്റി.\nക്രിസിനോട് പരസ്യമായി മാപ്പ് ചോദിക്കുകയാണ്. എങ്ങനെ ഒരു മനുഷ്യന് പെരുമാറരുതോ അത്തരത്തിലാണ് ഇന്നലെ ഞാന് പെരുമാറിയത്. അതില് ലജ്ജിക്കുകയാണ്. സ്‌നേഹത്തിന്റെയും ദയയുടെയും ഈ ലോകത്ത് അക്രമങ്ങള്‍ക്ക് സ്ഥാനമില്ല.\nഓസ്‌കര് അക്കാദമിയോടും ഷോയുടെ നിര്‍മാതാക്കളോടും പങ്കെടുത്തവരോടും ലോകമെമ്പാടുമുള്ള എല്ലാവരോടും ക്ഷമാപണം നടത്തുന്നു. വില്യംസ് കുടുംബത്തോടും എന്റെ കിങ് റിച്ചാര്‍ഡിന്റെ കുടുംബത്തോടും ഞാന് മാപ്പ് പറയുന്നു. മനോഹരമായ ഒരു യാത്ര എന്റെ പെരുമാറ്റം മൂലം മോശമായതില് ഖേദിക്കുന്നു’.\nഓസ്‌കര് വേദിയിലെ ദമ്പതികളെ കുറിച്ച് തമാശ പറയുന്നതിനിടെയാണ് അവതാരകന് സ്മിത്തിന്റെ ഭാര്യ ജാഡ പിങ്കറ്റിനെ പറ്റി സംസാരിച്ചത്. അലോപേഷ്യ എന്ന രോഗം കാരണം ജാഡയുടെ മുടി ഏതാണ്ട് പൂര്‍ണമായും കൊഴിഞ്ഞുപോയ നിലയിലാണ്. എന്നാല് ഭാര്യയുടെ മൊട്ടയടിച്ച തലയെ കുറിച്ചുള്ള തമാശയാണ് സ്മിത്തിനെ ചൊടിപ്പിച്ചത്. തന്റെ ഭാര്യയുടെ പേര് വലിച്ചിഴയ്‌ക്കേണ്ട എന്ന ആക്രോശത്തോടെ വില് സ്മിത്ത് സ്‌റ്റേജിലേക്ക് കയറി അവതാരകനെ തല്ലുകയായിരുന്നു.\nതൊട്ടുപിന്നാലെ മികച്ച നടനുള്ള ഓസ്‌കാര് പുരസ്‌കാരം വില് സ്മിത്തിനെ തേടിയെത്തി. കിംഗ് റിച്ചാര്‍ഡിലെ പ്രകടനത്തിനായിരുന്നു പുരസ്‌കാരം. ആനന്ദാശ്രു പൊഴിച്ചുകൊണ്ട് വില് സ്മിത്ത് എല്ലാവര്‍ക്കും നന്ദി പറഞ്ഞു.\nStory Highlights: Will Smith apologizes chris rock\nRead more on: Oscar | oscar 2022 | will smith


അടുക്കളയിൽ 60 ഹെൽതി ടിപ്സ് — വികാസ്പീഡിയ\nഹോം പേജ് / ആരോഗ്യം / ആരോഗ്യവിവരങ്ങൾ / ദൈനംദിന ആരോഗ്യവിവരങ്ങള് / അടുക്കളയിൽ 60 ഹെൽതി ടിപ്സ്\nപാചകത്തിൽ ചിലർക്ക് കൈപ്പുണ്യം കൂടുതലാണെന്ന് പറഞ്ഞു കേൾക്കാറില്ലേ? എന്നാൽ ഈ കൈപ്പുണ്യത്തിന്റെ രഹസ്യമിരിക്കുന്നത് സമർഥമായ ചില പൊടിക്കൈകളിലാണ്. ഈ അടുക്കളവിദ്യകൾ ആരോഗ്യകരം കൂടിയാകുമ്പോൾ പാചകം പൂർണതയിലെത്തും.\n1 നേന്ത്രക്കായ്, വാഴയ്ക്ക എന്നിവ കറി വയ്ക്കാനായി അധികം തൊലികളയാതെ മുറിക്കുക, തൊലിയിലാണ് വിറ്റമിനുകൾ കൂടുതലുള്ളത്.\n2 ചെറുപയർ, മുതിര, സോയാപയർ എന്നിവയൊക്കെ മുളപ്പിച്ച് ഉപയോഗിക്കുക.\n3 തഴുതാമയില, കുടകനില, മുരിങ്ങയില, മത്തനില, പയറില, വള്ളി ചീരയില എന്നിവ യഥേഷ്ടം ഉപയോഗിക്കാം. വാഴക്കൂമ്പ് ഉപയോഗിക്കുമ്പോൾ വിരിഞ്ഞ വാഴപ്പൂവും എടുക്കാം. പൂവിന്റെ നടുക്കുള്ള കട്ടിയുള്ള നാര് മാറ്റിയിട്ട് ബാക്കി ഭാഗം മുറിച്ച് കറിയിലും കട്ലറ്റിലും ചേർക്കുക.\n4 അവിയലിൽ തക്കാളിക്കുപകരം അൽപം തൈരു ചേർത്താൽ രുചിയും ഗുണവുമേറും. വെജിറ്റബിൾ കുറുമ തയാറാക്കുമ്പോൾ ഒരു സ്പൂൺ ഓട്സ് പൊടിയോ, കോൺഫ്ളോറോ, അരിപ്പൊടിയോ, മൈദയോ ചേർത്താൽ തേങ്ങയുടെ ഉപയോഗം പരമാവധി കുറയ്ക്കാം.\n5 കുറുമ തയാറാക്കുമ്പോൾ കുരുമുളക് വറുത്തു ചതച്ചതും അൽപം രംഭയിലയും കൂടി ചേർത്താൽ സ്വാദു കൂടും.\n6 ആഹാരത്തിൽ നാരുള്ള ഭക്ഷണം ധാരാളം ഉൾപ്പെടുത്തുക. വാഴക്കൂമ്പ്, വാഴപ്പിണ്ടി എന്നിവയിൽ ധാരാളം നാരുണ്ട്. വാഴയ്ക്കാ തൊലികൊണ്ടും തോരനുണ്ടാക്കാം.\n7 മിക്സഡ് വെജിറ്റബിൾ കറിയിൽ അൽപം ബ്രഡ് പൊടി ചേർത്താൽ വേഗം കുറുകും. തേങ്ങ കുറയ്ക്കാം.\n8 തക്കാളി പെട്ടെന്ന് പഴുക്കാൻ ബ്രൗൺ പേപ്പർ ബാഗിലിട്ട് ഇരുട്ടത്ത് വയ്ക്കുക.\n9 പച്ചക്കറികൾ വാടിപോയാൽ നാരങ്ങാനീരോ വിനാഗിരിയോ ചേർത്ത വെള്ളത്തിൽ ഒരു മണിക്കൂർ മുക്കിവച്ചാൽ പുതുമ തിരികെ കിട്ടും.\n10 കാരറ്റ് കുറുകെ മിറിക്കാതെ നീളത്തിൽ മുറിച്ചാൽ പെട്ടെന്നു വേകും.ഗ്യാസും ലാഭിക്കാം.\n11 പച്ചക്കറികൾ തുറന്നുവച്ചു വേവിക്കരുത്. പോഷകഘടകങ്ങൾ നഷ്ടപ്പെടും.\n12 വാഴപ്പിണ്ടി കറുക്കാതിരിക്കാൻ അരിഞ്ഞ് മോരിലിട്ടു വച്ചാൽ മതി.\n13 പച്ചക്കറികൾ അരിയുമ്പോൾ കൈയിലെ കറ കളയാൻ വാഴപഴത്തിന്റെ തൊലി കൊണ്ടു അമർത്തിതുടച്ചാൽ മതി.\n14 ഗ്രീൻപീസ് വേവിക്കുമ്പോൾ അൽപം പഞ്ചസാര കൂടി ചേർത്താൽ സ്വാദ് കൂടും.\n15 മത്തങ്ങാ മുറിക്കുമ്പോൾ വിത്തിന്റെ ഇടയിലുള്ള നാരുപോലുള്ള ഭാഗം (മത്തങ്ങാ ചോറ്) കളയണ്ട. ഇതെടുത്തു സാലഡോ മത്തങ്ങാ ചട്നിയോ തയാറാക്കാം.\n16 ചെറുപഴം കൂടുതൽ ഉള്ളപ്പോൾ നന്നായി ഉണക്കി വച്ചിരുന്നാൽ വളരെനാൾ കേടാകാതിരിക്കും. ഇത് ഈന്തപ്പഴം പോലെ ഉപയോഗിക്കാം.\n17 സവാള വഴറ്റുമ്പോൾ തന്നെ അൽപം ഉപ്പ് ചേർക്കുക. വേഗം വഴന്നുകിട്ടും. ഇങ്ങനെ എണ്ണ കുറയ്ക്കാം.\n18 മീൻകറി തയാറാക്കുമ്പോൾ സവാളയ്ക്കു പകരം ചുവന്നുള്ളി ചേർക്കുക. മല്ലിപ്പൊടിയും ചേർക്കേണ്ട. ഇങ്ങനെ മീൻകറി മൺപാത്രത്തിലുണ്ടാക്കി വച്ചാൽ രണ്ടുമൂന്നു ദിവസം കേടാകാതിരിക്കും.\n19 സവാളയും ചുവന്നുള്ളിയും മുറിക്കുമ്പോൾ അതിന്റെ മൂടും നാമ്പ് മുളയ്ക്കുന്ന ഭാഗവും കളയരുത് (കറിയിൽ ഉപയോഗിക്കുക) ഈ ഭാഗത്താണ് വിറ്റമിനുകൾ കൂടുതലുള്ളത്.\n20 ബിരിയാണിയും മറ്റും തയാറാക്കുമ്പോൾ സവാള വെയിലിൽ വാട്ടിവറുത്താൽ എണ്ണയുടെ ഉപയോഗം കുറയ്ക്കാം.\n21 ഇഞ്ചി, വെളുത്തുള്ളി, പച്ചമുളക് എന്നിവ നാലഞ്ചുദിവസത്തേക്കുള്ളത് വെവ്വേറെ വഴറ്റി ഫ്രിഡ്ജിൽ വയ്ക്കുക. എണ്ണയുടെ ഉപയോഗം കുറയും. സമയവും ലാഭിക്കാം.\nഇറച്ചിയും മീനും മുട്ടയും\n22 ഇറച്ചിക്കറി തയാറാക്കുമ്പോൾ മുളകുപൊടിയുടെ അളവ് കുറച്ച് കുരുമുളകുപൊടി കൂടുതൽ ചേർക്കുന്നത് ആരോഗ്യദായകമാണ്.\n23 മീനും ഇറച്ചിയും തയാറാക്കുമ്പോൾ വെളുത്തുള്ളി ചേർത്താൽ കൊളസ്ട്രോൾ നിയന്ത്രിക്കാം.\n24 മാംസം തയാറാക്കുന്നതിന് മുൻപ് അരമണിക്കൂർ നല്ല ചൂടുള്ള വെള്ളത്തിലിടുക. മാംസത്തിനടിയിലുള്ള കൊഴുപ്പ് ചൂടുവെള്ളത്തിലലിയും.\n25 മീൻകറിയും ഇറച്ചിക്കറിയും തയാറാക്കി തണുപ്പിച്ച് ഫ്രിഡ്ജിൽ വച്ചാൽ കൊഴുപ്പ് മുകളിൽ കട്ടിയാകും. ഇതു സ്പൂൺകൊണ്ട് മാറ്റാം.\n26 കോഴിയിറച്ചിയും മീനും വറുക്കാതെ ആവിയിൽ പാകപ്പെടുത്തുന്നത് കൂടുതൽ ആരോഗ്യകരമാണ്.\n27 ചിക്കൻ ഫ്രൈ ഇഷ്ടമുള്ളവർ വറുക്കുന്നതിന് പകരം അവ്നിലോ തന്തൂരിയിലോ ഗ്രിൽ ചെയ്യുക.\n28 പോത്തിറച്ചി (ബീഫ്) പാകം ചെയ്യുമ്പോൾ ഒരു കഷണം പപ്പായ കൂടി ചേർത്താൽ ഇറച്ചിക്കറിക്കു നല്ല മാർദവം കിട്ടും.\n29 മീൻകറിയിലും അച്ചാറിലും തോരനിലും മെഴുക്കുപുരട്ടിയിലും കാന്താരി മുളകു ചേർത്താൽ ബിപി നിയന്ത്രിക്കാം.\n30 മീൻകറിയിലും അച്ചാറിലും മറ്റും ഇരുമ്പൻപുളി ഉപയോഗിച്ചാൽ രക്തത്തിലെ കൊളസ്ട്രോളിന്റെ അളവ് നിയന്ത്രിക്കാം.\n31 മത്തി, കൊഴുചാള, അയില എന്നീ ചെറുമീനുകളിലെ ഒമേഗാ—3 ഫാറ്റീ ആസിഡുകൾ ഹൃദയാഘാതത്തെ പ്രതിരോധിക്കുന്നു.\n32 മൺപാത്രത്തിൽ മീൻകറി തയാറാക്കിയാൽ കൂടുതൽ ദിവസം കേടു കൂടാതിരിക്കും. രുചിയേറും.\n33 മീൻകറിക്കു പുളിക്കായി കുടംപുളിയോ ഇരുമ്പൻപുളിയോ ഉപയോഗിക്കുക. വാളൻപുളി കഴിവതും വേണ്ട. കുടമ്പുളിയാണു ചേർക്കുന്നതെങ്കിൽ ദഹനം സുഗമമാകും.\n34 മീനും കൊഞ്ചും വറുക്കുന്നതിനു പകരം അരപ്പുപുരട്ടി ഇലയിൽ വച്ചു പൊതിഞ്ഞുകെട്ടി എണ്ണമയം പുരട്ടിയ ചട്ടിയിൽ പൊള്ളിച്ചെടുക്കുക.\n35 രക്തത്തിൽ കൊളസ്ട്രോൾ കൂടുതലുള്ളവർ മുട്ടയുടെ മഞ്ഞക്കരു മാറ്റി വെള്ള മാത്രം കഴിക്കുക.\nപാൽ മുതൽ ചായ വരെ\n36 അന്തരീക്ഷ ഊഷ്മാവിന്റെ വ്യതിയാനം കൊണ്ട് പാൽ പിരിഞ്ഞാൽ ഇതിൽ പച്ചമുളകിന്റെ ഞെട്ടോ നാരങ്ങാനീരോ ചേർത്തു തൈരുണ്ടാക്കാം. അല്ലെങ്കിൽ പാൽ തുണിയിൽ അരിച്ചെടുത്ത് കട്ടിയാക്കി മുറിച്ച് പനീർ ഉണ്ടാക്കാം.\n37 ചായയ്ക്കുള്ള പാൽ ഫ്രിഡ്ജിൽ ഒരു പാത്രത്തിൽവച്ചിരുന്ന ശേഷം പുറത്തെടുത്ത് പാട മാറ്റിയശേഷം ചായ തയാറാക്കുക. ഈ പാട ഓരോ ദിവസത്തെയും ഒന്നിച്ചാക്കി ഫ്രീസറിൽ വച്ചിരുന്നാൽ ആവശ്യത്തിന് ഉപയോഗിക്കാനുള്ള പാൽ ക്രീമായി.\n38 ചായയോ കാപ്പിയോ ഒരു ദിവസം രണ്ടു നേരത്തിൽ കൂടുതൽ കഴിക്കരുത്. വേനൽകാലത്തും ഇളംചൂടു വെള്ളമാണ് ഏറ്റവും നല്ല ദാഹശമിനി.\n39 പൈപ്പു വെള്ളത്തിൽ ചായ തയാറാക്കുമ്പോൾ ക്ലോറിൻ മണം മാറാനായി വെള്ളം തിളപ്പിക്കുമ്പോൾ തന്നെ വേണ്ട പഞ്ചസാര ചേർക്കുക.\n40 തവിട് എണ്ണയും ഒലിവ് എണ്ണയും നല്ലെണ്ണയും ഉപയോഗിക്കുക.\n41 വനസ്പതിക്കു പകരം മാർജറിൻ ഉപയോഗിച്ചാൽ ആരോഗ്യത്തിനു നല്ലതാണ്.\n42 നോൺസ്റ്റിക് ഫ്രയിങ് പാനും മൈക്രോവേവ് അവനും ഒടിജിയും (അവൻ ടോസ്റ്റർ ഗ്രിൽ) ഉപയോഗിച്ചാൽ എണ്ണയുടെ ഉപഭോഗം പരമാവധി കുറയ്ക്കാം.\n43 ഫുഡ് കളറുകളുടെ ഉപയോഗം കുറയ്ക്കുക. ആഹാരത്തിൽ ചുവന്ന നിറത്തിനായി തക്കാളിയും ഓറഞ്ച് നിറത്തിനായി കാരറ്റും മജന്ത നിറത്തിനായി ബീറ്റ്റൂട്ടും പച്ചനിറത്തിനായി വസല ചീരയും ഉപയോഗിക്കാം.\n44 അജിനോമോട്ടോ കഴിവതും ഉപയോഗിക്കാതിരിക്കുക. ഇത് ആമാശയ കാൻസർ ഉണ്ടാക്കാം.\n45 ഫുഡ്പ്രിസർവേറ്റീവ്സ് കഴിവതും ഒഴിവാക്കുക. സ്ക്വാഷും സിറപ്പും വീട്ടിൽ തയാറാക്കുക. പ്രിസർവേറ്റിവിന്റെ സഹായമില്ലാതെ ഫ്രിഡ്ജിൽ വച്ച് ഉപയോഗിക്കാം.\n46 ബീറ്റ്റൂട്ട് ചെറുതായി അരിഞ്ഞ് ഉണക്കിപ്പൊടിച്ചാൽ ഫുഡ്കളറാക്കാം.\n47 ഇളനീരിൽ പഞ്ചസാരയിട്ട് ആറുമണിക്കൂർ വച്ചശേഷം അത് അപ്പത്തിന്റെ മാവിൽ കുഴച്ചു ചേർക്കുക. നല്ല രുചിയും മണവും ലഭിക്കും.\n48 വെള്ളയപ്പം മൺചട്ടിയിൽ വച്ചു പാകപ്പെടുത്തുക. നല്ല മയം കിട്ടും.\n49 അപ്പത്തിന് പച്ചരി കുതിർക്കുമ്പോൾ ഒരു നുള്ളു ഉലുവയും ഉഴുന്നും കൂടി ചേർത്താൽ നല്ല മാർദവം കിട്ടും.\n50 പുട്ടുപൊടി നനച്ചു ഫ്രിഡ്ജിൽ വച്ചശേഷം പിറ്റേന്നു പുട്ടുണ്ടാക്കിയാൽ മാർദവവും രുചിയുമേറും.\n51 പുട്ടുണ്ടാക്കുമ്പോൾ മുളപ്പിച്ച പഞ്ഞപുല്ലുപൊടിയും തവിടു കളയാത്ത ചമ്പാവരിപൊടിയും സമാസമം ചേർക്കുന്നതു പോഷമൂല്യം കൂട്ടും. മുളപ്പിച്ച ചെറുപയറും ചീരയില പാകപ്പെടുത്തിയതും ഇടയ്ക്കിടെ വയ്ക്കുക. പോഷക പൂട്ടായി.\n52 പുട്ടുപൊടി വറുക്കുന്നതിനു മുൻപ് നന്നായി ആവി കയറ്റിയാൽ മൃദുവായ പുട്ടുണ്ടാക്കാം.\n53 തേങ്ങാവെള്ളത്തിൽ പുട്ടു നനച്ചാൽ ഗുണവും രുചിയും കൂടും.\n54 ഇഡ്ലിയും ഇടിയപ്പവും ബാക്കി വന്നാൽ പച്ചക്കറികളും സവാളയും പച്ചമുളകും ഗ്രേറ്റ് ചെയ്തതും വേവിച്ചു പൊടിയായി മുറിച്ച ഇഡ്ലിയും ഇടിയപ്പവും മിക്സ് ചെയ്യുക.ഇതിൽ അൽപം മസാലപൊടി കൂടി ചേർത്താൽ നല്ല ഒരു നാലുമണി വിഭവം തയാറാക്കാം.\n55 നെയ്യ് സൂക്ഷിക്കുമ്പോൾ അതിൽ ഒരു കഷണം ശർക്കര ഇട്ടുവച്ചാൽ പെട്ടെന്നു കേടാകില്ല.\n56 പ്രഷർ കുക്കറിലെയും പ്രഷർ പാനിലെയും കറ പോകാൻ നാരങ്ങാതൊലിയുടെ അകഭാഗം കൊണ്ടു തേച്ചുകഴുകുക.\n57 കട്ടൻകാപ്പി തയാറാക്കുമ്പോൾ നാലുതുളസിയിലയും ഒരു പനികൂർക്കയിലയും ചുക്കും കരുപ്പെട്ടിയും അൽപം കുരുമുളകും ചേർത്താൽ തണുപ്പു കാലത്ത് തൊണ്ടയ്ക്കു നല്ലതാണ്.\n58 കുക്കിങ്ഗ്യാസിൽ പാകം ചെയ്യുമ്പോൾ തിളച്ചാലുടൻ തീയ് സിമ്മിലിട്ടു പാകം ചെയ്യുക. ഗ്യാസ് വളരെ ലാഭിക്കാം.\n59 ഫ്രൂട്ട് കേക്കിൽ ബ്രാൻഡിയോ വിസ്കിയോ തളിച്ച് സിൽവർ ഫോയിലിൽ പൊതിഞ്ഞു സൂക്ഷിച്ചാൽ കേക്ക് കേടാകാതിരിക്കും.\n60 സ്ഥിരമായി അലുമിനിയം പാത്രത്തിൽ ആഹാരം തയാറാക്കി കഴിക്കുന്നവർക്കു അൽഷിമേഴ്സ് രോഗത്തിനു സാധ്യത കൂടും. മൺപാത്രത്തിൽ ആഹാരം പാകം ചെയ്യുന്നതാണ് ആരോഗ്യകരം.\nഡോ ലൈലാറാണി വി...\nWSSS Mar 31, 2016 12:02 PM\nഅമൽ Mar 28, 2016 12:27 PM\nഇവ ആർ എഴുതിയതാണ്?\nഏതു മാസിക, സൈറ്റിൽ നിന്നാണ് എടുത്തിട്ടുള്ളത്?\nഇക്കാര്യങ്ങൾ നിര്ബന്ധമായും ചേര്ക്കണം


karnataka-bjp-leader-says-high-command-looking-to-replace-cm-yediyurappa | കർണാടക ബിജെപിയിൽ കലാപമോ? മുഖ്യമന്ത്രി പദവിയിൽ യെദ്യൂരപ്പ അധികകാലം തുടരില്ലെന്ന് ബിജെപി എംഎൽഎ - MarunadanMalayalee.com\nOctober 20, 202005:27 PM IST Permalink\nബെംഗളൂരു: കർണാടകയിൽ മുഖ്യമന്ത്രി യെദ്യൂരപ്പക്കെതിരായ നീക്കങ്ങൾ പാർട്ടിക്കുള്ളിൽ ശക്തം. മുഖ്യമന്ത്രി പദവിയിൽ യെദ്യൂരപ്പ അധികകാലം തുടരില്ലെന്ന ബിജെപി നേതാവിന്റെ പരസ്യപ്രസ്താവനയോടെയാണ് ബിജെപിക്കുള്ളിലെ അധികാര തർക്കം മറനീക്കി പുറത്ത് വരുന്നത്. ബസനഗൗഡ പാട്ടീൽ യത്‌നാൽ എംഎൽഎയാണ് പൊതുപരിപാടിയിൽ യെദ്യൂരപ്പക്കെതിരെ പ്രസംഗിച്ചത്. മുഖ്യമന്ത്രിയുടെ പ്രവൃത്തികളിൽ കേന്ദ്ര ബിജെപി നേതൃത്വം മടുത്തിരിക്കുകയാണെന്നും ഉടൻ നീക്കം ചെയ്യുമെന്നും ഇന്നലെ ഗ്യാങ് ബോഡിയിൽ നടന്ന പൊതുയോഗത്തിലാണ് ബസനഗൗഡയുടെ പ്രസംഗം. ഇതിൽ യെദ്യൂരപ്പയ്‌ക്കെതിരായ ഭാഗങ്ങൾ വ്യാപകമായാണ് സോഷ്യൽ മീഡിയിൽ പ്രചരിക്കുന്നത്.\nയെദ്യൂരിയൂരപ്പ അധികകാലം കർണാടക മുഖ്യമന്ത്രി സ്ഥാനത്തു തുടരില്ലെന്നും അദ്ദേഹത്തെ മാറ്റാൻ കേന്ദ്ര നേതൃത്വം ആലോചിക്കുന്നുണ്ടെന്നും ബിജെപി നേതാവ് ബസനഗൗഡ യെത്നാൽ പറഞ്ഞു. യെദ്യൂരിയപ്പയ്ക്ക് പകരം ഉത്തര ക‍ർണാടകയിൽ നിന്നുള്ള ഒരു നേതാവായിരിക്കും അടുത്ത മുഖ്യമന്ത്രിയെന്നും ബിജെപിയുടെ ഭൂരിപക്ഷം എംഎൽഎമാരും ഉത്തര ക‍ർണാടക മേഖലയിൽ നിന്നായതിനാൽ അടുത്ത മുഖ്യമന്ത്രിയും ഇവിടെ നിന്നായിരിക്കുമെന്നും ബസനഗൗഡ പാ‍ർട്ടി പരിപാടിയിൽ പറയുന്നു.\n''അദ്ദേഹം ഇനി അധികനാൾ തുടരില്ല. സമയം അതിക്രമിച്ചിരിക്കുന്നു. തലപ്പത്ത് ഉള്ളവർ പോലും അദ്ദേഹത്തെക്കൊണ്ട് മടുത്തിരിക്കുകയാണ്''- ബസനഗൗഡ പറഞ്ഞു. യെദ്യൂരിയൂരപ്പയുടെ പിൻഗാമി വടക്കൻ കർണാടകയിൽനിന്നായിരിക്കുമെന്നും എംഎൽഎ പറഞ്ഞു. ബിജാപ്പൂരിലെ എംഎൽഎയാണ് ബസനഗൗഡ. ഷിമോഗയിൽ മാത്രമാണ് യെദ്യൂരപ്പയുടെ ശ്രദ്ധയെന്ന് ബസനഗൗഡ കുറ്റപ്പെടുത്തി. തന്റെ മണ്ഡലത്തിനായി അനുവദിച്ച 125 കോടിയുടെ പദ്ധതികൾ യെഡിയൂരപ്പ മാറ്റിക്കൊണ്ടുപോയതായി എംഎൽഎ ആരോപിച്ചു.\nക‍ർണാടക മന്ത്രിസഭയിൽ പ്രാദേശിക സന്തുലനം ഉറപ്പു വരുത്തണമെന്നും ഉത്തര കർണാടകയിൽ നിന്നുള്ള കൂടുതൽ എംഎൽഎമാരെ മന്ത്രിസഭയിൽ ചേർക്കണമെന്നും നേരത്തെ ബസനഗൗഡ യെദ്യൂരപ്പയോട് പരസ്യമായി ആവശ്യപ്പെട്ടിരുന്നു. അതേസമയം ഉപമുഖ്യമന്ത്രി അശ്വന്ത് നാരായണൻ അടക്കമുള്ളവർ ബസനഗൗഡയുടെ അഭിപ്രായം തള്ളി രംഗത്തെത്തി.\n77-കാരനായ യെദ്യൂരിയപ്പയെ മാറ്റി ലിംഗായത്ത് സമുദായത്തിൽ നിന്നുള്ള മറ്റൊരാളെ ക‍ർണാടക മുഖ്യമന്ത്രിയാക്കണമെന്ന വികാരം സംസ്ഥാന ബിജെപി നേതൃത്വത്തിനിടയിൽ ശക്തമാണ്. അതേസമയം ക‍ർണാടകയിൽ അധികാരം പിടിക്കാൻ മുന്നിൽ നിന്ന യെദ്യൂരപ്പയെ മുഖ്യമന്ത്രി കസേരയിൽ നിന്നും മാറ്റിയാൽ ഉണ്ടാവുന്ന പ്രത്യാഘാതം കേന്ദ്ര നേതൃത്വത്തിനും ബോധ്യമുണ്ട്. യെദ്യൂരപ്പ മകനെ പിൻഗാമിയാക്കാൻ ശ്രമിക്കുന്നുവെന്ന ആരോപണവും ബിജെപി നേതാക്കൾക്കിടയിൽ ശക്തമാണ്.


ആന്ധ്രപ്രദേശിന് പ്രത്യേക പദവി ഉറപ്പ് നല്‍കുന്ന ഏത് പാര്‍ട്ടിയേയും പിന്തുണയ്ക്കും; നിലപാട് വ്യക്തമാക്കി ജഗ്‌മോഹന് റെഡ്ഡി | Reporter Live\nആന്ധ്രപ്രദേശിന് പ്രത്യേക പദവി ഉറപ്പ് നല്‍കുന്ന ഏത് പാര്‍ട്ടിയേയും പിന്തുണയ്ക്കും; നിലപാട് വ്യക്തമാക്കി ജഗ്‌മോഹന് റെഡ്ഡി\nBy Web Desk\tJune 28, 2018 1:37 pm A+ A-\nഹൈദരാബാദ്: വരുന്ന ലോക്‌സഭാ തെരഞ്ഞെടുപ്പില് പാര്‍ട്ടിയുടെ നിലപാട് വ്യക്തമാക്കി വൈഎസ്ആര് കോണ്‍ഗ്രസ് പ്രസിഡന്റ് ജഗ്‌മോഹന് റെഡ്ഡി. ആന്ധപ്രദേശിന് പ്രത്യേക പദവി നല്‍കുമെന്ന് ഉറപ്പ് തരുന്ന ഏത് പാര്‍ട്ടിയേയും തങ്ങള് പിന്തുണയ്ക്കുമെന്ന് അദ്ദേഹം പറഞ്ഞു.\nതനിക്ക് ഒരു പാര്‍ട്ടിയോടും സഖ്യത്തിനോടും പ്രത്യേകം താത്പര്യം ഇല്ലെന്ന് വ്യക്തമാക്കിയ റെഡ്ഡി ഇത് സംബന്ധിച്ച് മുന് ധാരണകളൊന്നും ആയിട്ടില്ലെന്നും കൂട്ടിച്ചേര്‍ത്തു. ‘സംസ്ഥാന തലത്തിലോ ദേശീയ തലത്തിലോ ആരുമായും സഖ്യത്തിലേര്‍പ്പെടാന് ഉദ്ദേശിക്കുന്നില്ല. ആന്ധ്രയ്ക്ക് പ്രത്യേക പദവി നല്‍കുമെന്ന് രേഖാമൂലം ഉറപ്പ് തരുന്ന ഏത് പാര്‍ട്ടിക്കും പിന്തുണ നല്‍കും,’ അദ്ദേഹം പറഞ്ഞു. വിവിധ ആവശ്യങ്ങളുന്നയിച്ച് വൈഎസ്ആര് കോണ്‍ഗ്രസ് നടത്തിവരുന്ന പദയാത്ര 200 ദിവസം പിന്നിടുന്ന അവസരത്തിലാണ് നിലപാട് വ്യക്തമാക്കി റെഡ്ഡി രംഗത്തെത്തിയത്.\nആന്ധപ്രദേശ് മുഖ്യമന്ത്രി ചന്ദ്രബാബു നായിഡുവിനെതിരെയും റെഡ്ഡി രൂക്ഷ വിമര്‍ശനമുന്നയിച്ചു. ‘കഴിഞ്ഞ തെരഞ്ഞെടപ്പില് നേരിയ വ്യത്യാസത്തിലാണ് ഞങ്ങള്‍ക്ക് അധികാരം നഷ്ടമായത്. ഇന്ന് കാര്യങ്ങളെല്ലാം അനുകൂലമാണ്. നായിഡുവിന്റെ പൊള്ളയായ വാഗ്ദാനങ്ങള് ജനങ്ങള് തിരിച്ചറിഞ്ഞു. സംസ്ഥാനത്തെ സാമ്പത്തിക മേഖല കീഴ്‌മേല് മറിഞ്ഞു. താഴേ തട്ടുമുതല് അഴിമതിയാണ്,’ റെഡ്ഡി ആരോപിച്ചു.\n‘ഗ്രാമപ്രദേശങ്ങളില് ജനാധിപത്യ വ്യവസ്ഥ തകര്‍ന്നു. അമരാവതി പോലുള്ള പ്രദേശങ്ങള് മണല് മാഫിയയുടെ കൈകളിലാണ്. ടിഡിപി ബിനാമികള്‍ക്ക് മാത്രമാണ് ഇവിടെ സൗജന്യ മണല് ലഭിക്കുന്നത്. ഈ കൊള്ളയ്ക്ക് കളക്ടര്‍മാരടക്കം കൂട്ടുനില്‍ക്കുന്നു’. കാര്‍ഷിക കടങ്ങള് എഴുതിതള്ളുമെന്നും, തൊഴിലില്ലായ്മ പരിഹരിക്കമെന്നും പറഞ്ഞ നായിഡു വാഗ്ദാനങ്ങള് ഒന്നും പാലിച്ചില്ലെന്നും റെഡ്ഡി കുറ്റപ്പെടുത്തി.\nJun 28, 2018 1:37 pm


മ്മുകശ്മീരില് നിഷ്പക്ഷമായ തിരഞ്ഞെടുപ്പ് ഉടന് നടത്തുമെന്ന് നരേന്ദ്രമോഡി\nജമ്മുകശ്മീരില് നിഷ്പക്ഷമായ തിരഞ്ഞെടുപ്പ് ഉടന് നടത്തുമെന്ന് പ്രധാനമന്ത്രി നരേന്ദ്രമോഡി. ജമ്മുകാശ്മീര് വിഭജനം നടപ്പാക്കിയ ശേഷം ആദ്യമായി രാഷ്ട്രത്തെ അഭിസംബോധന ചെയ്യുകയായിരുന്നു മോഡി. ജമ്മുകശ്മീര് വിഭജനം ചരിത്രപരമായ തീരുമാനമാണെന്നും\nകാശ്മീരില് ജനങ്ങള് ആഗ്രഹിക്കുന്ന മുഖ്യമന്ത്രി വരും. ജമ്മുകാശ്മീരില് നിന്ന് തന്നെയാകും ജനപ്രതിനിധികളെന്നും പ്രധാനമന്ത്രി വ്യക്തമാക്കി. ജമ്മുകാശ്മീരിലുണ്ടായത് ചരിത്രപരമായ തീരുമാനമെന്ന് നരേന്ദ്രമോദി പറഞ്ഞു.\nജമ്മുകാശ്മീരില് ഉണ്ടായത് പുതുയുഗപ്പിറവിയാണ്. കാശ്മീരിന്റെ വികസനത്തിന് തടസമായി നിന്നത് ആര്‍ട്ടിക്കള് 370 ആയിരുന്നു. സര്‍ദാര് പട്ടേലിന്റെ സ്വപ്നമാണ് ജമ്മുകാശ്മീര് വിഭജനത്തിലൂടെ നടപ്പാക്കിയതെന്നും മോഡി പറഞ്ഞു.\nതീവ്രവാദം മൂലം 42000 പേരുടെ ജീവനാണ് നഷ്ടപ്പെട്ടത്. ആര്‍ട്ടിക്കിള് 370 കാശ്മീരില് ഭീകരതയ്ക്കും അഴിമതിക്കും വളമിട്ടു. ജമ്മുകാശ്മീരിന്റെ പ്രത്യേക പദവി കുടുംബവാഴ്ചയ്ക്ക് വഴിയൊരുക്കിയെന്നും അദ്ദേഹം വ്യക്തമാക്കി.\nകാശ്മീരില് കേന്ദ്രപദ്ധതികളുടെ പ്രയോജനം ഉറപ്പാക്കും. കൂടുതല് തൊഴിലവസരം ഉണ്ടാകും. സ്വകാര്യനിക്ഷേപം കൊണ്ടുവരും.. ജമ്മുകാശ്മീരിന്റെ ആധുനിക വത്കരണത്തിനായിരിക്കും മുന്‍ഗന.\nസ്‌കോളര്‍ഷിപ്പ് പദ്ധതി വിപുലീകരിക്കും. സര്‍ക്കാര് ജീവനക്കാര്‍ക്ക് തുല്യത ഉറപ്പാക്കും. റോഡ്,റെയില്, വ്യോമഗതാഗതം എന്നിവ മെച്ചപ്പെടുത്തുമെന്നും പ്രധാനമന്ത്രി പറഞ്ഞു.


അലബാമ ഏറ്റവും നിയന്ത്രണപരമായ തെരഞ്ഞെടുക്കല്-വിരുദ്ധ നിയമം ഒപ്പ് വെച്ചു – നേരിടം\nഗര്‍ഭഛിദ്രത്തെ നിരോധിക്കുന്ന അമേരിക്കയിലെ ഏറ്റവും നിയന്ത്രണപരമായ നിയമം അലബാമ ഗവര്‍ണര് Kay Ivey കഴിഞ്ഞ ദിവസം ഒപ്പ് വെച്ചു. ബലാല്‍സംഗ, incest സംഭവങ്ങള്‍ക്ക് പോലും മാറ്റങ്ങള് അനുവദിക്കാത്ത ഈ നിയമം കോടതിയില് ചോദ്യം ചെയ്യപ്പെട്ടേക്കാം. 25 റിപ്പബ്ലിക്കന്‍മാരുടെ പിന്‍തുണയോടെ അലബാമ സെനറ്റില് നിയമത്തിന് അംഗീകാരം കിട്ടു. അവരെല്ലാവരും വെള്ളക്കാരായ പുരുഷന്‍മാരായിരുന്നു. ഈ നിയമ പ്രകാരം ഗര്‍ഭഛിദ്രം നടത്തുന്ന ഡോക്റ്റര്‍മാര്‍ക്ക്, ബലാല്‍സംഗിക്ക് കൊടുക്കുന്ന ശിക്ഷയേക്കാള് കൂടുതല് ശിക്ഷയായ 99 ജയില് ശിക്ഷയാണ് കൊടുത്തിരിക്കുന്നത്. തീവൃ വലത് പക്ഷ ക്രിസ്ത്യന് evangelical നേതാവായ Pat Robertson പോലും ഈ നിയമത്തെ “തീവൃം” എന്നും “അമിതമായത്” എന്നും വിശേഷിപ്പിച്ചു.\nമുമ്പത്തെ ലേഖനം ചക്രത്തിലെ മോട്ടോര് നിര്‍മ്മാതാക്കളായ Protean Electric നെ NEVS വാങ്ങി\nഅടുത്ത ലേഖനം നിലത്തിരുന്നതിന് വീടില്ലാത്ത മനുഷ്യനെ 20 ആഴ്ചത്തേക്ക് ജയില് ശിക്ഷക്ക് വിധിച്ചു


പതിറ്റാണ്ടുകളായ സ്വപ്നത്തിന് സാക്ഷാത്കാരം; ആലപ്പുഴ ബൈപ്പാസ് നാടിന് സമർപ്പിച്ചു |\nThursday, January 28, 2021 3:03 PM IST\nആലപ്പുഴ: ആലപ്പുഴക്കാരുടെ പതിറ്റാണ്ടുകളായ സ്വപ്നത്തിന് സാക്ഷാത്കാരം. കേന്ദ്ര ഉപരിതല ഗതാഗതമന്ത്രി നിതിൻ ഗഡ്കരിയും മുഖ്യമന്ത്രി പിണറായി വിജയനും ചേർന്നു ബൈപാസിന്‍റെ ഉദ്ഘാടനം നിർവഹിച്ചു. ഗവർണർ ആരിഫ് മുഹമ്മദ് ഖാൻ മുഖ്യാതിഥിയായി പങ്കെടുത്തു.\nപൊതുമരാമത്തു മന്ത്രി ജി. സുധാകരൻ അധ്യക്ഷത വഹിച്ചു. കേന്ദ്ര സഹമന്ത്രിമാരായ വി.കെ.സിംഗ്, വി.മുരളീധരൻ, മന്ത്രിമാരായ തോമസ് ഐസക്, പി.തിലോത്തമൻ, എ.എം.ആരിഫ് എംഎംപി, നഗരസഭാധ്യക്ഷ സൗമ്യ രാജ് തുടങ്ങിയവർ ചടങ്ങിൽ സന്നിഹിതരായിരുന്നു.\nബീച്ചിന്‍റെ മുകളിൽ കൂടി പോകുന്ന സംസ്ഥാനത്തെ ആദ്യ മേൽപ്പാലമാണിത്. കേന്ദ്രസര്‍ക്കാര് 174 കോടിയും സംസ്ഥാന പൊതുമരാമത്ത് വകുപ്പ് 174 കോടിയുമാണ് പദ്ധതിക്കായി ചെലവാക്കിയത്. 25 കോടി രൂപകൂടി സംസ്ഥാനം അധികമായി ചെലവഴിച്ചു.\nകളർകോട് മുതൽ കൊമ്മാടി വരെ ആകെ 6.8 കിലോമീറ്ററാണു ബൈപാസിന്‍റെ നീളം. അതിൽ 3.2 കിലോമീറ്റർ മേൽപ്പാലമുൾപ്പടെ 4.8 കിലോമീറ്റർ എലിവേറ്റഡ് ഹൈവേയാണ്.\nന്യൂഡൽഹി: രണ്ടില ചിഹ്നം തര്‍ക്കവുമായി ബന്ധപ്പെട്ട് കേരള കോണ്‍ഗ്രസ് ജോസഫ് വിഭാഗം സുപ്രീംകോടതിയില് സമ...


വിമർശകരുടെ വായടപ്പിച്ച് കരീന | Kareena Kapoor | Family | Work And Life\nഅങ്ങനെയൊരു ഇമേജ് ഉണ്ടാക്കിയെടുക്കാൻ ഒരു കാരണമുണ്ട്: വിമർശകരുടെ വായടപ്പിച്ച് കരീന\nമനോരമ ലേഖകൻ March 04, 2019 02:27 PM IST\nഹോളിവുഡോ ബോളിവുഡോ ആകട്ടെ വിവാഹത്തോടെ ഒരു നടിയെ അവര് എത്രതന്നെ പ്രതിഭാശാലിയാണെങ്കിലും എഴുതിത്തള്ളുക എന്നതാണ് പൊതുനയം. വിവാഹശേഷം ഒരു കൂട്ടിയുടെ അമ്മയായെന്നിരിക്കട്ടെ, ആ നടിയെ പിന്നീട് സിനിമകളില് കാണാനേ കഴിയില്ല. നിലവിലിലെ വ്യവസ്ഥിതി ഇതാണെന്നിരിക്കെ, വിവാഹത്തിനും പ്രസവത്തിനും ശേഷവും ശ്രദ്ധിക്കപ്പെടുന്ന വേഷങ്ങളിലൂടെയും അനേകം പരസ്യപ്രോജക്റ്റുകളുടെ ഭാഗമായും ബോളിവുഡില് മുന്‍നിരയില്‍ത്തന്നെയുണ്ട് കരീന കപൂര്.\nവിനോദവ്യവസായത്തിലെ കീഴ്‍വഴക്കങ്ങളെ ലംഘിച്ചുകൊണ്ടു മുന്നേറുന്ന കരീന, വിജയത്തിനും പരാജയത്തിനും താന് ആരെയും കുറ്റപ്പെടുത്തുന്നില്ലെന്നും തന്റെ തീരുമാനങ്ങള് തന്റേതുമാത്രമാണെന്നും ഉറക്കെ പ്രഖ്യാപിച്ചിരിക്കുന്നു. സീറോ സൈസിലൂടെ രാജ്യത്തെ അദ്ഭുതപ്പെടുത്തുകയും കരിയറിന്റെ ഉയർച്ചയില്‍നില്‍ക്കെ വിവാഹിതയാകുകയും ഗര്‍ഭിണിയായിരിക്കെ റാംപിലൂടെ നടന്ന് ആരാധകരെ ഞെട്ടിക്കുകയും ചെയ്ത കരീന ആലോചിച്ചുറപ്പിച്ചാണ് താന് ഓരോ തീരുമാനവും എടുക്കുന്നതെന്നു പറയുന്നു. അക്ഷയ് കുമാറിനൊപ്പം ഗുഡ് ന്യൂസ് എന്ന ചിത്രത്തിലാണ് നടി ഇപ്പോള് അഭിനയിക്കുന്നത്.\nഎന്റെ കരിയറിന്റെയും ഇമേജിന്റെയും ഉത്തരവാദി ഞാന് തന്നെയാണ്. സിനിമ, പരസ്യം, സാമൂഹിക ഉത്തരവാദിത്തം. ഇവയെല്ലാമായി ബന്ധപ്പെട്ട ഏതു തീരുമാനവും ഞാന് തന്നെയാണ് എടുക്കുന്നത്. അവയുടെ വിജയവും പരാജയവും അതുകൊണ്ടുതന്നെ എന്റെ മാത്രം ഉത്തരവാദിത്തമാണ്. വിജയത്തിന്റെ ക്രെഡിറ്റ് കൊടുക്കാന് എനിക്കാരുമില്ല. പരാജയത്തില് ആരെയെങ്കിലും കുറ്റപ്പെടുത്താനും ഞാനൊരുക്കമല്ല.\nഉറച്ച സ്വരത്തില് കരീന പറയുന്നു. അഴകളവുകളുടെ പേരില് മാത്രം വിസ്മയിപ്പിക്കുന്ന കേവലം ഒരു നടിയുടെ വാക്കുകളല്ല; ജീവിതത്തിലെ വഴി സ്വയം വെട്ടിത്തെളിക്കുകയും ധൈര്യപൂര്‍വം നടക്കുകയും ഉത്തരവാദിത്തത്തോടെ ജീവിക്കുകയും ചെയ്യുന്ന ധീരയായ ഒരു വനിതയുടെ വാക്കുകള്. സ്വതന്ത്രയായി ജീവിക്കാനുള്ള ആഗ്രഹവും അതിനുള്ള സാഹസികതയുമുണ്ട് കരീനയുടെ വാക്കുകളില്. ഒന്നും യാദൃച്ഛികമായി സംഭവിച്ചതല്ലെന്നും കഠിനമായി പരിശ്രമിച്ചാണ് താന് ഓരോ വിജയവും വെട്ടിപ്പിടിച്ചതെന്നുമുള്ള സത്യവാങ്മൂലം.\nഎന്റെ സിനിമകളും പരസ്യപ്രോജക്റ്റുകളും വിജയിച്ചിട്ടുണ്ടെങ്കില് അവയ്ക്കുപിന്നില് എന്റെ കഠിനമായ അധ്വാനവും പരിശ്രമവുമുണ്ട്. അവയുടെ വിജയത്തിന് ആര്‍ക്കെങ്കിലും ക്രെഡിറ്റ് കൊടുക്കേണ്ടതുണ്ടെങ്കില് അത് സംവിധായകര്‍ക്കുമാത്രം അവകാശപ്പെട്ടതാണ്- അഹങ്കാരമില്ലാതെയും അമിത വിനയമില്ലാതെയും കരീന പറയുന്നു.\nമുമ്പും ഞാനിതു പറഞ്ഞിട്ടുണ്ട്; ഞാന് സംവിധായകന്റെ നടിയാണ്. അതുകൊണ്ടുതന്നെ സിനിമകളില് എന്റെ വേഷം നന്നായിട്ടുണ്ടെങ്കില് അതിനുകാരണം ആ സംവിധായകരാണ്. എന്റെ കഴിവുകള് പുറത്തെടുത്ത് അവരാണ്- അടുത്തിടെ സ്വസ്ത് ഇമ്മ്യുനൈസ്ഡ് ഇന്ത്യ ക്യാപെയ്ന് എന്ന പദ്ധതിയുടെ ബ്രാന്‍ഡ് അംബാസഡറായി തിരഞ്ഞെടുക്കപ്പെട്ട കരീന പറയുന്നു. ചെറുപ്പക്കാരും മുതിര്‍ന്നവരുമുള്‍പ്പെടെ എല്ലാം വിഭാഗത്തിന്റെയും സ്നേഹം അവോളം ലഭിച്ച ഞാന് അവര്‍ക്ക് തിരിച്ചെന്തെങ്കിലും കൊടുക്കേണ്ടതുണ്ട്. സാമൂഹിക ഉത്തരവാദിത്തം. ഇപ്പോഴത്തെ എന്റെ റോള് അതിന്റെ ഭാഗമാണ്--കരീന പറയുന്നു. ഒരു അമ്മയെന്ന നിലയിലും രാജ്യത്തെ കുട്ടികളോട് എനിക്ക് ഉത്തരവാദിത്തമുണ്ട്. അതുകൊണ്ടാണ് പ്രതിരോധ കുത്തിവയ്പ് വ്യാപകമാക്കി രോഗവിമുക്തമായ ഒരു നല്ല നാളെയെ സൃഷ്ടിക്കാന് ഞാന് ഇന്ത്യാ ഗവണ്‍മെന്റുമായി സഹരിക്കുന്നത്.\nഇമേജ് രൂപപ്പെടുത്തിയതിലും തന്റെ തീരുമാനങ്ങള്‍ക്ക് കാര്യമായ പങ്കുണ്ടെന്നും കരീന അഭിപ്രായപ്പെട്ടു. വിവാഹിതയായ ഒരു നടിയെ എഴുതിത്തള്ളുന്നതാണ് പൊതുവെ കാണുന്ന സമീപനം. അവര് സിനിമയിലേക്ക് തിരിച്ചുവരുന്നതിനെപ്പോലും വിമര്‍ശിക്കുകയും ചെയ്യും. ആ സമീപനം പൊളിച്ചെഴുതണമെന്ന് ഞാന് ആഗ്രഹിച്ചു. വരാനിരിക്കുന്ന തലമുറകള്‍ക്കുവേണ്ടി അതെന്റെ ഉത്തരവാദിത്തമാണ്- വിമര്‍ശനങ്ങളെക്കുറിച്ച് കരീന തുറന്നുപറഞ്ഞു.\nപലപ്പോഴും ജനങ്ങള് അലിയ ഭട്ട് ഉള്‍പ്പെടെ പ്രായം കുറഞ്ഞ താരങ്ങളുമായാണ് തന്നെ താരതമ്യപ്പെടുത്തുന്നതെന്നും നിറഞ്ഞ ചിരിയോടെ കരീന പറയുന്നു. വിവാഹത്തിനും പ്രസവത്തിനും ശേഷം എനിക്ക് പുതിയ പ്രോജക്റ്റുകള് കിട്ടില്ലെന്നു കരുതിയവരുമുണ്ടാകാം. ആ തെറ്റിധാരണകളൊക്കെ ഇതാ പൊളിഞ്ഞുവീഴുകയാണ്. എനിക്കു കൈ നിറയെ സിനിമകളുണ്ട്. പരസ്യ പ്രോജക്റ്റുകളുണ്ട്. ഒപ്പം മകന് തൈമൂറിനെ നോക്കാനും എനിക്കു സമയമുണ്ട്. കുടുംബത്തിനുവേണ്ടി സമയം നീക്കിവയ്ക്കുന്നതിനൊപ്പം ജോലിയും ചെയ്യുന്നു- അഭിമാനത്തോടെ കരീന പറയുന്നു. ചെറുപ്പക്കാര് തന്നെ ഒരു റോള് മോഡലായി കണ്ടാലും അതവരെ വഴി തെറ്റിക്കില്ലെന്നുതന്നെയാണ് കരീന പറയുന്നത്. കരിയര് നോക്കിയാല് അവര് പറയുന്നത് സത്യമാണെന്ന് ആര്‍ക്കും ബോധ്യപ്പെടും.


പരാതി ദുരൂഹം, ആ ഗൂഢലക്ഷ്യം അതിജീവിതയ്ക്ക് പിന്നിൽ അവരുടെ വമ്പൻ കളി, ഇളകിയത് കൂടോടെ... പലരും ഇടഞ്ഞു തുടങ്ങി - metromatinee.com Lifestyle Entertainment & Sports\nനടിയെ ആക്രമിച്ച കേസിൽ സർക്കാരിനെതിരെ ഗുരുതര ആരോപണങ്ങളുമായിട്ടാണ് അതിജീവിത ഹൈക്കോടതിയെ കഴിഞ്ഞ ദിവസം സമീപിച്ചത്. കേസ് അട്ടിമറിക്കാൻ നീക്കം നടക്കുന്നു എന്നും നീതി ഉറപ്പാക്കാൻ കോടതി ഇടപെടണമെന്നും ആവശ്യപ്പെട്ടാണ് നടി കോടതിയെ സമീപിച്ചത്.\nഭരണമുന്നണിയിലെ രാഷ്ട്രീയക്കാരെ സ്വാധീനിച്ച് കേസ് അവസാനിപ്പിക്കാനാണ് ശ്രമം. സാക്ഷികളെ സ്വാധീനിക്കാൻ ദിലീപിന്‍റെ അഭിഭാഷകർ ശ്രമിച്ചതിന് തെളിവുകൾ പുറത്തുവന്നിട്ടും അന്വേഷണത്തിൽ നിന്ന് അവരെ ഒഴിവാക്കി. ഈ പശ്ചാത്തലത്തിലാണ് കോടതി ഇടപെടണമെന്നാണ് അതിജീവിതയുടെ ആവശ്യം.\nതൃക്കാക്കര തെരഞ്ഞെടുപ്പ് അടുത്തിരിക്കുന്ന സമയത്ത് നടിയുടെ പരാതി ദുരൂഹമാണെന്നാണ് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് പറഞ്ഞത്\nനടിയെ ആക്രമിച്ച കേസില്, അതിജീവിതയ്ക്ക് നീതി ലഭ്യമാക്കാൻ സർക്കാർ പ്രതിജ്ഞാബദ്ധമാണ്. തൃക്കാക്കര മുന്നില് കണ്ടു കൊണ്ടുള്ള പ്രചാരണം ആണ് ‘അതിജീവിത’ വിഷയത്തില് യുഡിഎഫ് നടത്തുന്നത്. പാർട്ടിയും സർക്കാരും നടിയ്ക്ക് ഒപ്പമാണ്. പരാതി ഉണ്ടെങ്കിൽ അതിജീവിത നേരെത്തെ കോടതിയെ അറിയിക്കേണ്ടതല്ലേ. കേസിൽ അതിജീവിതയുടെ താല്പര്യം ആണ് സർക്കാരിന്‍റെ താല്പര്യം. പ്രോസിക്യൂട്ടറെ പോലും അതിജീവിതയുടെ താല്പര്യം കണക്കിലെടുത്താണ് നിയമിച്ചത്. വനിതാ ജഡ്ജിയെ വെച്ചത് നടിയുടെ താല്പര്യം നോക്കിയാണ്. ഏത് കാര്യത്തിൽ ആണ് അതിജീവിതയുടെ താല്പര്യത്തിന് വിരുദ്ധമായി സർക്കാർ നിന്നതെന്നും കോടിയേരി ബാലകൃഷ്ണന് ചോദിച്ചു\nകേസില് അതിജീവിതയ്‌ക്കെതിരേ ഗുരുതര ആരോപണങ്ങളുമായി മന്ത്രി ആന്റണി രാജുവും എത്തിയിട്ടുണ്ട്. നടിയുടെ ഹര്‍ജിക്ക് പിന്നില് രാഷ്ട്രീയശക്തികളുണ്ടെന്നും തൃക്കാക്കര ഉപതിരഞ്ഞെടുപ്പ് സമയത്ത് ഇത്തരം പരാതികള് വരുന്നത് സംശയകരമാണെന്നും അദ്ദേഹം പറഞ്ഞു.\nആ കേസിന്റെ അന്വേഷണം നടന്നുകൊണ്ടിരിക്കുകയാണ്. അന്തിമ കുറ്റപത്രം നല്‍കിയിട്ടില്ല. മാത്രമല്ല, കേസിലെ പ്രതിയുടെ രാഷ്ട്രീയ പശ്ചാത്തലം എല്ലാവര്‍ക്കും അറിയുന്നതാണ്. അത് ഞാന് ആവര്‍ത്തിക്കുന്നില്ല. കേസിന്റെ അന്വേഷണം പിണറായി വിജയന് സര്‍ക്കാര് സത്യസന്ധമായും നീതിയുക്തമായും നടത്തും.\nനടിയുടെ ഹര്‍ജിയില് പറയുന്ന കാര്യങ്ങള്‍ക്ക് വസ്തുതാപരമായ പിന്‍ബലമുണ്ടെന്ന് കരുതുന്നില്ല. അതിന് പിന്നില് ഏതോ രാഷ്ട്രീയ ശക്തികളുണ്ടെന്നാണ് എന്റെ വിശ്വാസം. അല്ലെങ്കില് ഇന്നലെ വരെ ഇല്ലാതിരുന്ന ആരോപണം, തൃക്കാക്കര ഉപതിരഞ്ഞെടുപ്പ് നടക്കുന്ന വേളയില് എങ്ങനെ വന്നു. ഇതെല്ലാം ബോധപൂര്‍വം കെട്ടിച്ചമച്ച ആരോപണമാണ്. കേസില് കുറ്റപത്രം സമര്‍പ്പിക്കുന്നതിന് മുമ്പേ അതിനെതിരേ ആരോപണമുന്നയിക്കുന്നത് ബാലിശമാണ്. ഊഹാപോഹങ്ങളുടെ അടിസ്ഥാനത്തില് മറ്റുചില താത്പര്യങ്ങള് വെച്ച് ഇവരെ ആരോ ഉപയോഗിക്കുന്നതാണെന്നും ആന്റണി രാജു മാതൃഭൂമി ന്യൂസിനോട് പറഞ്ഞു.\nനടിയെ ആക്രമിച്ച കേസില് പ്രതിപക്ഷ നേതാവിന്റെ ആരോപണങ്ങള് ബാലിശമാണെന്നും മന്ത്രി പ്രതികരിച്ചു. കേസിലെ പ്രതിയുടെ രാഷ്ട്രീയ പശ്ചാത്തലവും അദ്ദേഹത്തിന്റെ ഏറ്റവും അടുത്ത സുഹൃത്തായ എം.എല്.എ. ഏത് പാര്‍ട്ടിയിലാണെന്നും അദ്ദേഹത്തിന്റെ രാഷ്ട്രീയ ചായ്‌വ് എന്താണെന്നും പൊതുസമൂഹത്തിന് നല്ല ബോധ്യമുണ്ട്. അങ്ങനെ ഒരാളെ ഇടതുപക്ഷം സഹായിക്കേണ്ട ആവശ്യമെന്താണ്. അയാളെ സഹായിക്കേണ്ട ബാധ്യത കോണ്‍ഗ്രസിനാണ്. ഇതിന്റെ പേരിലെങ്കിലും രണ്ട് വോട്ട് കിട്ടാനാണ് ശ്രമം. ഇങ്ങനെയുള്ള പ്രസ്താവനകളാണ് പ്രതിപക്ഷത്തെ ജനത്തില്‍നിന്ന് അകറ്റുന്നത്. അവര് പാഠം പഠിക്കാന് തയ്യാറായിട്ടില്ല. തൃക്കാക്കര ഉപതിരഞ്ഞെടുപ്പോടെ അവര് പാഠം പഠിക്കുമെന്നും മന്ത്രി പറഞ്ഞു\nRelated Topics:Dileep, Featured\nമടക്കടിക്കറ്റ് എടുത്തു, നടന് വിജയ് ബാബു കേരളത്തിലേക്ക്, മുപ്പതിന് കൊച്ചിയിലെത്തും\nനടിയെ ആക്രമിച്ച കേസ് നാണംകെട്ട കേസ്, വിശദമായി പരിശോധിച്ചാല് പറയാന് കൊള്ളാത്ത പല കാര്യങ്ങളുണ്ടെന്ന് മുന്‍മന്ത്രി എം എം മണി


ജീവിതലക്ഷ്യം നിർണയിക്കുവാൻ | Innathe Chintha Vishayam | Motivation Column | T.J.J\nടി.ജെ.ജെ. November 22, 2021 12:23 PM IST\nഅജ്ഞതയും അലസതയുമാണു നമ്മുടെ പുരോഗതിയുടെ മുമ്പിൽ വിലങ്ങടിച്ചു നിൽക്കുന്ന രണ്ടു പ്രതിബന്ധങ്ങൾ\nലക്ഷ്യം അവ്യക്തമായിരുന്നാൽ പോരാ, അതു സുവ്യക്തമായിരിക്കുക തന്നെ വേണം\nRepresentative Image. Photo Credit : Andrei Mayatnik / Shutterstock.com\nഇരുപത്തിയഞ്ചു വയസ്സായ ഒരു യുവാവ് ഒരു വലിയ പ്രതിസന്ധിയിൽ എത്തിച്ചേർന്നു. അച്ഛൻ നല്ലൊരു വ്യവസായ സ്ഥാപനത്തിന്റെ ഉടമയായിരുന്നു. ഹൃദ്രോഗം നിമിത്തം അദ്ദേഹം പെട്ടെന്നു മരണമടഞ്ഞു. അച്ഛൻ നടത്തിക്കൊണ്ടിരുന്ന വ്യവസായത്തെപ്പറ്റി ശരിയായ വിവരമൊന്നും ആ മകനുണ്ടായിരുന്നില്ല. കുറെ വിദ്യാഭ്യാസം ലഭിച്ചിരുന്നു. ചെറുപ്പത്തിൽ അമ്മ മരിച്ച ഏക മകനായിരുന്നതു കൊണ്ട് അച്ഛൻ മകനെ ലാളിച്ചു വളർത്തി. അച്ഛന്റെ പണം കൊണ്ട് ഓമനക്കുട്ടനായി കഴിയുകയായിരുന്നു ആ യുവാവ്. അപ്പോഴാണ് ആ അത്യാഹിതം സംഭവിച്ചത്. വലിയ ഒരു പ്രശ്നം അവന്റെ മുമ്പിൽ ഉയർന്നു വന്നു.\nവ്യവസായ സ്ഥാപനം നല്ല വിലയ്ക്കു വാങ്ങുവാൻ ചിലർ തയാറുണ്ടായിരുന്നു. ആ പണം വാങ്ങി ഒരു സൊല്ലയും കൂടാതെ അതുവരെ ജീവിച്ചതു പോലെ സുഖമായി നാൾ കഴിക്കാം. അതോ ചെയ്യേണ്ടത്? തനിക്കു ഒരു പരിചയവുമില്ലാത്ത വ്യവസായത്തിന്റെ നടത്തിപ്പ് ഏറ്റെടുത്ത് അതു വികസിപ്പിക്കുവാൻ തുനിയുകയോ വേണ്ടത്? ഉടൻ തീരുമാനമാവശ്യമായിരുന്നു. വ്യവസായത്തിന്റെ മേൽനോട്ടം ഏറ്റെടുത്ത് അതു തുടർന്നു നടത്തുവാൻ തന്നെ തീരുമാനിച്ചു. ആ നിശ്ചയത്തോടു കൂടി ഒരു പുതിയ ഉത്തരവാദിത്തവും ആത്മവിശ്വാസവും അയാളിൽ ഉദിച്ചുയർന്നു. വ്യവസായത്തിന്റെ നാനാ വശവും ക്ഷണത്തിൽ നല്ലപോലെ മനസ്സിലാക്കി. ഉത്തമരും പരിചയ സമ്പന്നരുമായ ആളുകളുടെ ഉപദേശം തേടി. താമസിയാതെ തീരുമാനങ്ങൾ എടുത്തു. സമർഥമായി അവ നടപ്പാക്കുകയും ചെയ്തു. അയാൾ മറ്റുള്ളവർക്കും വിസ്മയം ജനിപ്പിക്കത്തക്കവണ്ണം ‘ഓമനക്കുട്ടൻ’ അതിവേഗത്തിൽ പ്രസിദ്ധനായ വ്യവസായ പ്രമുഖനായി ഉയർന്നുവന്നു. അതു മാത്രമല്ല, കാര്യശേഷിക്കും സത്യസന്ധതയ്ക്കും വലിയ പേരു സമ്പാദിക്കുവാനും അയാൾക്കു കഴിഞ്ഞു.\nദൈവത്തിന്റെ ഭാര്യയാണോ?; ഒരു ബാലന്റെ ആശ്ചര്യജനകമായ ചോദ്യം\nഈ തരത്തിലുള്ള പ്രശ്നം നമുക്കും വേറെ വിധത്തിൽ നേരിടേണ്ടി വരാം. എന്നാൽ അധികം പേരും ഉത്തരവാദിത്തങ്ങൾ ഏറ്റെടുക്കാനല്ല ഇഷ്ടപ്പെടുക എന്നു മാത്രം. അതില്ലാതെ സ്വൈരജീവിതം നയിക്കാനാണ്. ഏറ്റെടുത്തു കഴിഞ്ഞാൽ തന്നെ വല്ല പ്രതിബന്ധങ്ങളും നേരിടുമ്പോഴേക്കു മനസ്സു മടുത്തു പലരും പിന്മാറുന്നു. വ്യവസായ കാര്യങ്ങളെ സംബന്ധിച്ചു മാത്രമല്ല, മറ്റു പല പ്രവൃത്തികളെ സംബന്ധിച്ചും ഇത്തരം മനഃസ്ഥിതി അനുഭവപ്പെടാം– ഉത്തരവാദിത്തമുള്ള വലിയ ഉദ്യോഗങ്ങളിലോ രാഷ്ട്രീയ നേതൃസ്ഥാനത്തോ അതുപോലെ മറ്റു വല്ലതിലും.\nനമ്മുടെ ഓരോരുത്തരുടെയും ശരീരത്തെയും ആത്മാവിനെയും ഒരു വ്യവസായ സ്ഥാപനത്തോട് ഉപമിക്കാം. അതിന്റെ ആസ്തിക്കു തുല്യമാണു നമ്മുടെ പ്രാപ്തി. തന്റെ സ്ഥാപനത്തെ അഭിവൃദ്ധിപ്പെടുത്തുവാൻ തീർച്ചപ്പെടുത്തിയ ആ യുവാവ് ആദ്യം ചെയ്തത് എന്താണെന്നു നമ്മൾ കണ്ടു. അതിന്റെ സ്ഥിതിയെപ്പറ്റി നല്ലപോലെ മനസ്സിലാക്കുകയും അതിന്റെ വികസനത്തിനുള്ള മാർഗങ്ങൾ ആരായുകയും അതനുസരിച്ചു പ്രവർത്തിക്കുകയുമായിരുന്നു. അതുപോലെ വിജയം കൈവരിക്കണമെന്നുണ്ടെങ്കിൽ നാമോരോരുത്തരും സ്വന്തം അഭിരുചിയെയും കഴിവിനെയും പറ്റി ശരിയായ വിലയിരുത്തലിനാദ്യം തുനിയണം. എന്താണു ജീവിതത്തിൽ നമ്മുടെ ലക്ഷ്യം, എന്താണു നാം നേടുവാൻ ഉദ്ദേശിക്കുന്നത് – അതിന് എന്താണ് വഴി? നാം സ്വീകരിക്കേണ്ട പദ്ധതികൾ എന്ത്്? ചുരുക്കത്തിൽ ജീവിതത്തെപ്പറ്റി ഒട്ടാകെയും അതിൽ നിങ്ങൾക്കുള്ള സ്ഥാനത്തെയും കുറിച്ചു ബോധ്യപ്പെടുക. വിവേചന ശക്തി കൊണ്ടു മനുഷ്യൻ മൃഗങ്ങളെക്കാൾ ഉയർന്നു നിൽക്കുന്നതു പോലെ ജീവിത ബാധ്യതകളെക്കുറിച്ചു ബോധവാനായ ഒരാൾ സാധാരണ ജനങ്ങളിൽ നിന്ന് എത്രയോ ഉയർന്നാണു നിൽക്കുന്നത്. അയാൾക്കു ജീവിതത്തിന് അർഥവും ലക്ഷ്യവുമുണ്ട്. ആ ലക്ഷ്യപ്രാപ്തിക്കായി തന്റെ കഴിവുകളും പദ്ധതികളും ഉപയോഗപ്പെടുത്തുന്നു. ഈ ബോധം ഒരാൾക്ക് എത്രമാത്രം കൂടുന്നുവോ അത്രകണ്ട് അയാളുടെ വിജയ സാധ്യതകളും കൂടും.\nജീവനു ഭീഷണിയൊന്നും ഇല്ലെന്നു വരുമ്പോൾ സുഖലോലുപന്മാരായി അങ്ങനെ കഴിഞ്ഞുകൂടാനാണധികം പേരും ഇഷ്ടപ്പെടുക. അജ്ഞതയും അലസതയുമാണു നമ്മുടെ പുരോഗതിയുടെ മുമ്പിൽ വിലങ്ങടിച്ചു നിൽക്കുന്ന രണ്ടു പ്രതിബന്ധങ്ങൾ. പുതിയ ലക്ഷ്യങ്ങൾക്കായി പരിശ്രമിക്കുന്നതിൽ നിന്നു നമ്മെ തടസ്സപ്പെടുത്തുന്നതും അതു തന്നെ.\nപുതിയ ലക്ഷ്യങ്ങൾക്കായി പരിശ്രമിക്കുന്നതിൽ നിന്നു നമ്മെ തടസ്സപ്പെടുത്തുന്നതും അവ തന്നെ. ഇതുമൂലം വ്യക്തിപരമായ സുഖത്തിനോ പൊതുനന്മയ്ക്കോ പ്രവർത്തിക്കുവാൻ നമുക്ക് ഉത്സാഹം ഉണ്ടാവുകയില്ല. ഈ കാരണങ്ങളാൽ നമ്മുടെ ജീവിതത്തിന് അതിന്റെ സുഖസമ്പത്തും വ്യക്തിപ്രഭാവത്തിന് അതിന്റെ പൂർണതയും നഷ്ടപ്പെടുകയാണ്. നമ്മുടെ പല കഴിവുകളും ശിഥിലമായിപ്പോവുകയും ചെയ്യുന്നു. ഈ ആപത്തു കൂടാതെ കഴിക്കുവാൻ നാം ഓരോരുത്തരും നമ്മുടെ സ്വന്തമായ ജീവിതലക്ഷ്യം രൂപവൽക്കരിക്കണം. അതനുസരിച്ചു പ്രവർത്തിക്കുകയും വേണം. അതെങ്ങനെ?\nക്ഷമാപണം ഒരു വിശിഷ്ട ഔഷധം\nനിങ്ങളുടെ സ്ഥിതിയും അനുഭവങ്ങളും പ്രാപ്തിയും താൽപര്യങ്ങളും ശരിയായി കണക്കിലെടുത്ത് എന്താണു നിങ്ങൾക്കു ജീവിതത്തിൽ ചെയ്യുവാനും നേടുവാനും കഴിയുകയെന്നു തീർച്ചപ്പെടുത്തുക. ഇതിൽ നിങ്ങളുടെ കഴിവുകേടുകൾക്കു പരിഗണന നൽകേണ്ടതുണ്ട്. വിദ്യാഭ്യാസക്കുറവ്, മുന്നോട്ടു വരാനുള്ള മടി, ശാരീരികമായ ദുർബലത എന്നിവയെല്ലാം ഇതിൽ ഉൾപ്പെടും.\nപിന്നെ ചെയ്യേണ്ടത് എന്താണ്? നമുക്കു േവണ്ടത് എന്താണ്, നമ്മുടെ ലക്ഷ്യം എന്താണ് എന്നു തിട്ടപ്പെടുത്തുക. ലക്ഷ്യം അവ്യക്തമായിരുന്നാൽ പോരാ, അതു സുവ്യക്തമായിരിക്കുക തന്നെ വേണം.\nയാത്രയിൽ നേരിടാൻ ഇടയുള്ള വിഷമതകളും തടസ്സങ്ങളും കണ്ടറിഞ്ഞു കൊണ്ടാവണം മുന്നോട്ടു പോവുന്നത്.\nകപ്പൽ യാത്രയിൽ നാവികന്മാർ അവിചാരിതമായ ആപത്തിൽ നിന്നു രക്ഷപ്പെടുവാൻ ആദ്യം നിശ്ചയിച്ച മാർഗത്തിൽ നിന്നും വ്യതിചലിക്കാറുണ്ട്. വലിയ കാര്യങ്ങൾ നേടുന്നതിനു സൂക്ഷ്മമായ ഒരുക്കങ്ങൾ ചെയ്യേണ്ടതുണ്ട്.\nഅതിനു കാലം കുറെ പിടിച്ചെന്നു വരാം. ലക്ഷ്യം എപ്പോഴും മുന്നിൽ കണ്ടാൽ അതിനായുള്ള പ്രയാണത്തിൽ ആവശ്യത്തിനനുസരിച്ച് അങ്ങോട്ടും ഇങ്ങോട്ടും സ്വൽപം മാറ്റുന്നതിനു വിരോധമില്ല. അതു ലക്ഷ്യത്തിലെത്തുവാൻ നമ്മെ സഹായിക്കുകയേ ഉള്ളൂ.\nContent Summary : Innathe Chintha Vishayam - How do you setagood goal in life?


കാസർഗോഡിന് രണ്ട് കോടതികൾ കൂടി : Deepika.com Nattu Visesham\nSaturday, October 31, 2020 1:44 AM IST\nകാസർഗോഡ്: ജില്ലയ്ക്ക് അനുവദിച്ച വാഹനാപകട നഷ്ടപരിഹാര ട്രിബ്യൂണലിന്‍റെയും (എംഎസിടി) ഹൊസ്ദുർഗ് ഫാസ്റ്റ് ട്രാക്ക് സ്പെഷൽ കോടതിയുടെയും ഉദ്ഘാടനം നവംബർ രണ്ടിന് ഉച്ചകഴിഞ്ഞ് മൂന്നിന് മുഖ്യമന്ത്രി പിണറായി വിജയൻ വീഡിയോ കോണ്‍ഫറൻസിലൂടെ നിർവഹിക്കും. ഹൈക്കോടതി ജഡ്ജി എ.എം. ഷഫീക്ക് അധ്യക്ഷത വഹിക്കും. നിയമമന്ത്രി എ.കെ. ബാലൻ, ജില്ലയുടെ ചാർജ് വഹിക്കുന്ന ഹൈക്കോടതി ജഡ്ജി അമിത് റാവൽ എന്നിവർ സംബന്ധിക്കും.\nസ്വതന്ത്രമായി എംഎസിടി ഇല്ലാത്ത സംസ്ഥാനത്തെ ഏക ജില്ലയായിരുന്നു കാസർഗോഡ്. 2009 മുതൽ കോടതി സ്ഥാപിക്കുന്നതിനുള്ള മുൻഗണനാ പട്ടികയിൽ ജില്ല ഒന്നാം സ്ഥാനത്തുണ്ടായിരുന്നെങ്കിലും പല കാരണങ്ങളാൽ ഇത് നീണ്ടുപോവുകയായിരുന്നു. കാസർഗോഡ് ബാർ അസോസിയേഷൻ ഹൈക്കോടതിയിൽ ഫയൽ ചെയ്ത റിട്ട് ഹർജിയിലെ ഉത്തരവ് പ്രകാരമാണ് ജില്ലയിൽ എംഎസിടി സ്ഥാപിക്കുന്നത്. അഡീഷണൽ ജില്ലാ ജഡ്ജ് (ഒന്ന്) ആർ. എൽ. ബൈജുവിനാണ് ജഡ്ജിന്‍റെ താത്കാലിക ചുമതല. ജില്ലാ ജഡ്ജിമാരുടെ പ്രൊമോഷൻ നടക്കുന്ന മുറയ്ക്ക് സ്ഥിരം ജഡ്ജി നിയമനം ഉണ്ടാവും.\nസംസ്ഥാനത്ത് അനുവദിച്ചിട്ടുള്ള 28 ഫാസ്റ്റ് ട്രാക്ക് സ്പെഷ്യൽ കോടതികളിലൊന്നാണ് ഹൊസ്ദുർഗിൽ ആരംഭിക്കുന്ന സ്പെഷൽ കോടതി. പോക്സോ കേസുകളുൾപ്പെടെയുള്ള സെഷൻസ് കേസുകൾ ഈ കോടതി കൈകാര്യം ചെയ്യും. നിലവിൽ കാസർഗോഡ് പ്രവർത്തിക്കുന്ന സ്പെഷൽ കോടതിക്ക് പുറമേയാണ് ഹൊസ്ദുർഗിൽ സ്പെഷൽ കോടതി ആരംഭിക്കുന്നത്. അഡീഷണൽ ജില്ലാ ജഡ്ജ് (രണ്ട്) രാജൻ തട്ടിലിനാണ് ഹൊസ്ദുർഗ് സ്പെഷൽ കോടതിയുടെ ചുമതല നൽകിയിരിക്കുന്നത്.\nകാസർഗോഡ് കോടതി സമുച്ചയത്തിലെ കോണ്‍ഫറൻസ് ഹാളിൽ നടന്ന പത്രസമ്മേളനത്തിൽ ജില്ലാ സെഷൻസ് ജഡ്ജ് എസ്.എച്ച്. പഞ്ചാപകേശൻ, അഡീഷണൽ ജില്ലാ ജഡ്ജുമാരായ ടി. കെ. നിർമല, ഡിഎൽഎസ്എ സെക്രട്ടറി ഷുഹൈബ്, കാസർഗോഡ് ബാർ അസോസിയേഷൻ പ്രസിഡന്‍റ് എ.സി. അശോക് കുമാർ, സെക്രട്ടറി കെ. കരുണാകരൻ നന്പ്യാർ എന്നിവർ സംബന്ധിച്ചു.


news | സ്വന്തം മകൾക്കൊപ്പം ശയിക്കുന്ന പോപ്പ്! അതേ മകൾ സഹോദരന്റെ കാമുകി; 14-കാരിയടക്കം അനേകം കാമുകിമാർക്കൊപ്പം കൊലയും ചതിയുമായി ജീവിതം; 800 വർഷം മുൻപ് കത്തോലിക്കാ സഭയ്ക്ക് ഇങ്ങനെയും ഒരു ചരിത്രം ഉണ്ടായിരുന്നു എന്നറിയാമോ? - MarunadanMalayalee.com\nJune 14, 2019 | 09:36 AM IST | Permalink\nറോം: ലോകത്തെ ഏറ്റവും വലിയ മതസംഘടനയാണ് കത്തോലിക്കാ സഭ. സഭയുടെ പ്രഥമാധികാരിയായ പോപ്പ് ഒരു രാഷ്ട്രത്തിന്റെ കൂടി തലവനാണ്. ഒരു കാലത്ത് പാശ്ചാത്യ ലോകത്തെ ഭരണകൂടങ്ങളെ നിയന്ത്രിച്ചിരുന്നത് പോപ്പ് ആയിരുന്നു. പോപ്പിനെ തെരഞ്ഞെടുക്കുന്നത് പോലും കർദ്ദിനാൾമാർ കൂടിയിരുന്നു പ്രാർത്ഥിച്ചും നോമ്പ്‌നോറ്റും പരിശുദ്ധാത്മാവിന്റെ ഇടപെടലും മൂലമാണ് എന്നു സഭ പഠിപ്പിക്കുന്നു. എന്നാൽ അതിഭീകരമായ ക്രൂരതകളുടെയും അരക്ഷിതാവസ്ഥകളുടെയും ഒരു കാലം സഭക്കുണ്ടായിരുന്നു. പോപ്പിന് അനേകം കാമുകിമാർ ഉണ്ടാവുക. അവരിൽ എല്ലാം കുഞ്ഞുങ്ങൾ ജനിക്കുക. അതിലൊരു മകളുമായി ശാരീരിക ബന്ധം തുടരുക തുടങ്ങിയ ഞെട്ടിക്കുന്ന ചരിത്രമുള്ള ഒരു പോപ്പിന്റെ കഥയും സഭാ ചരിത്രത്തിന്റെ ഭാഗമാണ്. പോൾ സ്ട്രാത്തേൺ എഴുതിയ ബോർയാസ്; പവർ ആൻഡ് ഫോർച്യൂൺ എന്ന പുസ്തകത്തിലാണ് കത്തോലിക്കാ സഭയിലെ ഈ കറുത്തകാലം ചുരുൾനിവരുന്നത്.\nതാനുമൊരു കുടിയേറ്റക്കാരൻ! അഭയാർഥികളോടു കാരുണ്യം കാണിക്കണം: യുഎസ് കോൺഗ്രസിലും താരമായി മാർപാപ്പ; പോപ്പിന്റെ വാക്കുകളെ കരഘോഷങ്ങളോടെ സ്വീകരിച്ച് അംഗങ്ങൾ\nകത്തോലിക്കാസഭയിലെ മാർപാപ്പമാരിൽ ഏറ്റവും കുപ്രസിദ്ധൻ അന്നും ഇന്നും പോപ്പ് അലക്‌സാണ്ടർ ആറാമൻ എന്ന റോഡ്രിഗോ ഡഡി ബോർയയാണ്. 1492-ൽ മാർപ്പാപ്പയായി തിരഞ്ഞെടുക്കപ്പെട്ട അദ്ദേഹം 1503-ൽ മരിക്കുംവരെ ആ പദവിയിൽ തുടർന്നു. റോഡ്രിഗോയുടെ അമ്മാവൻ കാലിസ്റ്റസ് മൂന്നാമനും മാർപാപ്പയായിരുന്നു. അദ്ദേഹം മാർപാപ്പയായപ്പോൾ കർദിനാളായിരുന്ന റോഡ്രിഗോ വത്തിക്കാനിൽ വൈസ് ചാൻസലറായി. അടുത്ത നാല് മാർപാപ്പമാർക്ക് കീഴിൽ സ്ഥാനം വഹിച്ചശേഷമാണ് മാർപാപ്പയായി തിരഞ്ഞെടുക്കപ്പെട്ടത്.\nഎങ്ങനെയും മാർപാപ്പയാവുകയെന്ന ലക്ഷ്യത്തോടെ നടന്നയാളായിരുന്നു റോഡ്രിഗോ. കർദിനാളായപ്പോൾ മുതൽ അതിനുള്ള ശ്രമം തുടങ്ങി. 1492-ൽ അന്നത്തെ പോപ്പ് ഇന്നസെന്റ് എട്ടാമൻ മരിച്ചപ്പോൾ, മറ്റ് കർദിനാൾമാർക്ക് കെട്ടുകണക്കിന് വെള്ളി കൈക്കൂലി കൊടുത്ത് ബോർയ മാർപാപ്പ സ്ഥാനം സ്വന്തമാക്കുകയായിരുന്നുവെന്ന് ചരിത്രം ആരോപിക്കുന്നു.\nഇറ്റലിയിൽ നവോഥാനത്തിന്റെ കാലമായിരുന്നു അത്. നവോഥാന കാലത്ത് കർദിനാൾമാർ രാജാക്കന്മാരെപ്പോലെയാണ് ജീവിച്ചിരുന്നത്. വേട്ടയാടലും ചൂതുകളിയും വിരുന്നൊരുക്കലും സ്വത്ത് വാരിക്കൂട്ടലുമൊക്കെയായി ലൗകിക സുഖങ്ങളിൽ മുഴുകിയ ജീവിതം. കുത്തഴിഞ്ഞ ജീവിതമാണ് പലരും നയിച്ചിരുന്നത്. 60-ാം വയസ്സിൽ മാർപാപ്പയാകുമ്പോഴേക്കും റോഡ്രിഗോയ്ക്ക് അനേകം സ്ത്രീകളിലായി അനേകം കുട്ടികൾ ജനിച്ചിരുന്നു. ആരൊക്കെ, എവിടെയൊക്കെയാണ് എന്നുപോലും അറിയാത്ത രീതിയിൽ.\nഎന്നാൽ, റോഡ്രിഗോക്ക് സ്വന്തമായി കുടുംബമുണ്ടായിരുന്നു. വത്തിക്കാനിലേക്ക് അവരെ കൊണ്ടുവന്നു. 14 വയസ്സുള്ള ഗ്യൂലി ഫർനേസായിരുന്നു അപ്പോൾ പോപ്പിന്റെ ഭാര്യ. മക്കളിൽ പ്രിയപ്പെട്ടവരായ നാലുപേരെയും കൂടെക്കൂട്ടി. സെസാർ, യുവാൻ, ലുക്രേസിയ, ജോഫ്രി എന്നിവരെ. അതിസുന്ദരിയായിരുന്നു ലൂക്രേസിയ. പൊട്ടിത്തെറിക്കുന്ന പ്രായവും. സ്വന്തം മകളായിരുന്നുവെങ്കിലും റോഡ്രിഗോക്ക് ലൂക്രേസിയയിൽ ഒരു കണ്ണുണ്ടായിരുന്നു. 13-ാം വയസ്സിൽ ലൂക്രേസിയയെ ജിയോവാനി സ്‌ഫോർസയെന്നയാൾ വിവാഹം കഴിച്ചു. നാലുവർഷത്തിനുശേഷം വിവാഹബന്ധമുപേക്ഷിച്ച് ജിയോവാനി റോമിൽനിന്നുതന്നെ ഓടിപ്പോയി. അതിനൊരു കാരണമേയുണ്ടായിരുന്നുള്ളൂ. ലൂക്രേസിയയുമായുള്ള റോഡ്രിഗോയുടെ വഴിവിട്ട ബന്ധം. അതിനെ എതിർക്കാൻ നോക്കിയപ്പോൾ, ജീവനുതന്നെ ഭീഷണിയായി. അച്ഛൻ മകളെ പ്രാപിക്കുന്നുവെന്ന കാര്യം മനസ്സിലാക്കിയ ജിയോവാനി ബന്ധമുപേക്ഷിച്ച് ഓടിരക്ഷപ്പെട്ടത്.\nഅച്ഛനായ റോഡ്രിഗോയുമായി കിടക്ക പങ്കിടുമ്പോൾത്തന്നെ സഹോദൻ സെസാറുമായും ലൂക്രേസിയയ്ക്ക് ബന്ധമുണ്ടായിരുന്നു. ടുംബത്തിനുള്ളിൽത്തന്നെ പരസ്പരം ലൈംഗികത ആസ്വദിക്കുന്നവരായിരുന്നു ബോർയമാർ. ചിലപ്പോൾ കൂട്ടമായും അവർ ലൈംഗികത ആസ്വദിച്ചിരുന്നു. സെസാറിനും സഹോദരൻ യുവാനും മറ്റൊരു സഹോദരനായ ജോഫ്രിയുടെ ഭാര്യ സാൻസിയ ഓഫ് അരാഗോണുമായി ബന്ധമുണ്ടായിരുന്നു. എന്നാൽ, സഹോദരിമായുള്ള സെസാറിന്റെ ബന്ധത്തെ യുവാൻ ചോദ്യം ചെയ്തു. ദിവസങ്ങൾക്കുശേഷം ടിബെർ നദിയിൽ കുത്തേറ്റ് മരിച്ചനിലയിൽ യുവാന്റെ മൃതദേഹം ഒഴുകിനടന്നു.\nഇറ്റലിയിലെ ഏറ്റവും സുന്ദരനായ പുരുഷനെന്നാണ് സെസാർ വിലയിരുത്തപ്പെട്ടത്. ആഘോഷങ്ങളിലും സ്ത്രീകളിലും അഭിരമിച്ചുനടന്ന സെസാറിനെ 15-ാം വയസ്സിൽ റോഡ്രിഗോ പാംപ്ലോണയിലെ ബിഷപ്പാക്കി. 18-ാം വയസ്സിൽ കർദിനാളായും ഉയർത്തി. മാർപാപ്പ പദവി ബോർയ കുടുംബത്തിന്റെ കുത്തകയാക്കാനായിരുന്നു റോഡ്രിഗോയുടെ ശ്രമം. ഇറ്റലിയുടെ ഭരണം പിടിക്കാനും അതുവഴി റേഡ്രിഗോ ലക്ഷ്യമിട്ടു.\nഅതിക്രൂരനായിരുന്നു സെസാർ. ലൂക്രേസിയയ്‌ക്കൊപ്പം മനുഷ്യർക്കുനേരെ അമ്പെയ്ത് രസിക്കുകയായിരുന്നു സെസാറിന്റെ വിനോദങ്ങളിലൊന്ന്. ജയിലിന്റെ മട്ടുപ്പാവിൽ ലൂക്രേസിയയും സെസാറും നിൽക്കും. താഴെ തടവുപുള്ളികളെ നിരത്തി നിർത്തി അവർക്കുനേരെ അമ്പെയ്യും. തന്നെ വിമർശിക്കുന്നവരെയും സെസാർ വെറുതെവിട്ടിരുന്നില്ല. ഒരിക്കൽ തന്നെ പരിസഹിച്ച കലാകാരന്റെ നാവ് പിഴുതെടുക്കുകയും കൈകൾ മുറിച്ചെടുക്കുകയും ചെയ്തു.\nഅഞ്ചുവർഷമേ കർദിനാൾ പദവിയിൽ സെസാർ തുടർന്നുള്ളൂ. ആ പദവി രാജിവെച്ചശേഷം സൈന്യത്തിൽ ചേർന്നു. കർദിനാൾ പദവിയിൽനിന്ന് രാജിവെച്ച ആദ്യത്തെയാളാണ് സെസാർ. ഫ്രാൻസിലെ ലൂയി 12-ാമൻ രാജാവുമായി സഖ്യത്തിലേർപ്പെട്ട് ഇറ്റലിയുടെ ഒരു പ്രദേശം കീഴടക്കിയ സെസാർ അവിടെ ഭരണം സ്ഥാപിച്ചു. എല്ലാറ്റിനും റോഡ്രിഗോയുടെ പിന്തുണയുമുണ്ടായിരുന്നു.\nലൂക്രേസിയയായിരുന്നു സെസാറിന്റെ ദൗർബല്യം. 1500-ൽ ലൂക്രേസിയയുടെ രണ്ടാമത്തെ ഭർത്താവിനെയും സെസാർ വകവരുത്തി. ലൂക്രേസിയയും ഭർത്താവും കിടപ്പറയിലായിരിക്കവെ, തന്റെ സൈന്യതത്തെ ഉപയോഗിച്ച് അയാളെ കൊലപ്പെടുത്തുകയാണ് സെസാർ ചെയ്തത്. സെസാർ ചോദ്യംചെയ്യപ്പെടാത്ത ശക്തികേന്ദ്രമായി വളരുകയായിരുന്നു പിന്നീട്. എതിർക്കുന്നവരെയെല്ലാം വകവരുത്തി. എന്നാൽ, റോഡ്രിഗോയുടെ മരണത്തോടെ എല്ലാം തകിടം മറിഞ്ഞു.\n1502-ലാണ് റോഡ്രിഗോ മരിക്കുന്നത്. അതോടെ, സെസാറിന്റെ ശക്തി കുറഞ്ഞു. ശത്രുക്കളുടെ പിടിയിലകപ്പെട്ട സെസാർ, രക്ഷപ്പെട്ടെങ്കിലും 1507-ൽ യുദ്ധത്തിനിടെ കൊല്ലപ്പെട്ടു. റോഡ്രിഗോയുടെ പിൻഗാമിയായി മാർപാപ്പയായ പോപ്പ് ജൂലിയസ് രണ്ടാമൻ, ബോർയ കുടുംബത്തെക്കുറിച്ച് ഇനിയാരും സംസാരിക്കരുതെന്ന നിർദ്ദേശവും നൽകി.


Suresh Gopi : പാട്ടുപാടി കല്യാണ വീട്ടിലും താരമായി സുരേഷ് ഗോപി!! കിടിലൻ ലുക്കിൽ പാടി തകർത്ത സുരേഷ് ഗോപിയുടെ വീഡിയോ വൈറലാകുന്നു.!! [വീഡിയോ] | Suresh Gopi Singing At Wedding Reception\nBy Neenu Karthika Last updated Jan 13, 2022\nഅഭിനേതാവായും രാഷ്ട്രീയക്കാരനായ മലയാളികളുടെ മനസ്സിൽ ഇടം പിടിച്ച വ്യക്തിത്വമാണ് സുരേഷ് ഗോപി . ഓടയിൽ നിന്ന് എന്ന ചിത്രത്തിലൂടെ ബാലതാരമായി അഭിനയരംഗത്തേക്ക് വന്ന സുരേഷ് ഗോപിയുടെ അഭിനയ ജീവിതത്തിൽ വഴിത്തിരിവായത് രാജാവിൻറെ മകൻ എന്ന ചിത്ര ത്തിലെ വില്ലൻ വേഷം ആണ്. പിന്നീട് നീണ്ട നാളുകൾ മലയാള സിനിമയുടെ വില്ലൻ ഭാവമായി അഭിനയത്തിൽ നിറഞ്ഞുനി ന്നെങ്കിലും താര ത്തിൻറെ കരിയറിൽ യഥാർത്ഥ ബ്രേക്കായത് കമ്മീഷണർ\nആയിരുന്നു. ആ ചിത്രം സൂപ്പർഹിറ്റായതോടെ സുരേഷ് ഗോപിയും സൂപ്പർ താരനിരയിലേക്ക് ഉയർന്നു. പിന്നീട് കളിയാട്ടം എന്ന ചിത്രത്തിലെ അഭിനയത്തിന് ദേശീയ അവാർഡും സ്വന്തമാക്കി ഈ അഭിനയപ്രതിഭ. ഇപ്പോഴും മലയാളസിനിമയിലെ സജീവസാന്നിധ്യമായി തുടരുന്ന സുരേഷ് ഗോപി യുടെ ഏറ്റവും പുതിയതായി പുറത്തിറങ്ങിയ ചിത്രം കാവലാണ്. രാഷ്ട്രീയക്കാരൻ ആകും മുൻപ് തന്നെ സുരേഷ് ഗോപിയിലെ നന്മ നിറഞ്ഞ മനുഷ്യനെ കേരളം പലകുറി കണ്ടതാണ്പിന്നീട് സജീവ\nരാഷ്ട്രീയത്തിലേക്ക് ഇറങ്ങിയപ്പോഴും അതിന് മാറ്റമുണ്ടായില്ല. അഭിനയത്തിനൊപ്പം തന്നെ സംഗീത ത്തെയും ഏറെ സ്നേഹിക്കുന്ന കലാകാരനാണ് സുരേഷ് ഗോപി. നല്ലൊരു ഗായകൻ കൂടിയായ താരം പാട്ടുപാടാൻ തനിക്ക് ലഭിക്കുന്ന അവസരങ്ങൾ എല്ലാം ഉപയോഗിക്കാറുണ്ട്. ഇപ്പോഴിതാ ഒരു വിവാഹചടങ്ങിൽ സുരേഷ്ഗോപി പാടുന്ന വീഡിയോയാണ് സോഷ്യൽ മീഡിയയിൽ വൈറലാ കുന്നത്. ഇളയനിലാ പൊഴിഗിറതേ എന്ന തമിഴ് ഗാനമാണ് സുരേഷ് ഗോപി ആലപിച്ചത്.\nഅതിമനോഹരമായ ആലപിച്ച ഗാനം നിറ കയ്യടികളോടെയാണ് വിവാഹ ചടങ്ങിൽ പങ്കെടുക്കാൻ എത്തിയ എല്ലാവരും സ്വീകരിച്ചത്. വയലിനിസ്റ്റ് ശബരീഷ് പ്രഭാകർ ആണ് സുരേഷ് ഗോപിയെ ഗാനം ആലപി ക്കാൻ ആയി വിവാഹവേദിയിലേക്ക് ക്ഷണിച്ചത്. യാതൊരു മടിയും കൂടാതെ ക്ഷണം സ്വീകരിച്ച താരം വേദിയിലെത്തി ഗാനം ആലപിച്ച മടങ്ങുകയായിരുന്നു. മഞ്ഞ കുറിയിൽ കിടിലൻ ഗെറ്റപ്പി ലാണ് താരം എത്തിയത്. ഈ വീഡിയോ സോഷ്യൽ മീഡിയ ഏറ്റെടുത്തുകഴിഞ്ഞു. Conclusion : The video of Suresh Gopi singing at the wedding has gone viral on social media. Suresh Gopi sang the Tamil song ‘Ilayanila Pozhigirathe’.\nActor Suresh GopiSuresh Gopisuresh gopi singingസുരേഷ് ഗോപി


പൊലീസ് മാന്യമായി പെരുമാറണമെന്ന് ഡി.ജി.പി; യോഗത്തില് കളക്ടര്‍മാര്‍ക്ക് വിമര്‍ശനം. | Malayali Manasu\nHome Kerala പൊലീസ് മാന്യമായി പെരുമാറണമെന്ന് ഡി.ജി.പി; യോഗത്തില് കളക്ടര്‍മാര്‍ക്ക് വിമര്‍ശനം.\nപൊലീസ് മാന്യമായി പെരുമാറണമെന്ന് ഡി.ജി.പി; യോഗത്തില് കളക്ടര്‍മാര്‍ക്ക് വിമര്‍ശനം.\nപൊലീസ് മാന്യമായി പെരുമാറണമെന്ന് സംസ്ഥാന പോലീസ് മേധാവി അനിൽ കാന്തിന്‍റെ നിർദേശം. പൊലീസ് ഉന്നതതല യോഗത്തിലാണ് നിര്‍ദേശം.\nവാഹന പരിശോധനയിൽ പൊലീസ് മാന്യമായി പെരുമാറണം. പൊതുസ്ഥലത്ത് സ്വകാര്യ വ്യക്തികളും സ്ഥാപനങ്ങളും സ്ഥാപിച്ചിരിക്കുന്ന സിസിടിവി ക്യാമറകളുടെ കാര്യക്ഷമത ഉറപ്പ് വരുത്തണം. ഇത്തരം ക്യാമറകളിലെ ദൃശ്യങ്ങൾ പൊലീസ് സ്റ്റേഷനുകളിൽ നേരിട്ട് ലഭിക്കാൻ സംവിധാനം വേണം. മഴക്കാലത്ത് മോഷണം തടയാൻ നടപടികൾ സ്വീകരിക്കണം. ഗുണ്ടാ, ലഹരി, മാഫിയാ റെയ്ഡുകൾ കാര്യക്ഷമമാക്കണമെന്നും ഡി.ജി.പി നിര്‍ദേശം നല്‍കി.\nജില്ലാ കളക്ടർമാർക്കെതിരെ യോഗത്തില് വിമർശനമുയര്‍ന്നു. കാപ്പ കേസുകളിൽ തീരുമാനം വൈകുന്നു. പഴി കേൾക്കേണ്ടിവരുന്നത് പൊലീസാണെന്നാണെന്നും ചില ഉദ്യോഗസ്ഥര് ചൂണ്ടിക്കാട്ടി.\nPrevious articleഭാര്യയെ കൊലപ്പെടുത്തിയശേഷം ഭർത്താവ് ജീവനൊടുക്കി.\nNext articleഎന്‍ഡോസള്‍ഫാന് നഷ്ടപരിഹാര വിതരണത്തിലെ കാലതാമസം; രൂക്ഷ വിമർശനവുമായി സുപ്രിംകോടതി.


ഹോണ്ട CB 300R ഫെബ്രുവരി 8ന് ഇന്ത്യയില് എത്തുമെന്ന് റിപ്പോര്‍ട്ട് | The Indian Telegram\nമുംബൈ:ജാപ്പനീസ് നിര്‍മ്മാതാക്കളായ ഹോണ്ടയുടെ CB300R മോഡല് ഫെബ്രുവരി എട്ടിന് ഇന്ത്യയില് എത്തുമെന്ന് റിപ്പോര്‍ട്ട്. നിര്‍മിച്ച് ഇറക്കുമതി ചെയ്യുന്ന ഈ മോഡലിന്റെ വില ഏകദേശം രണ്ടര ലക്ഷത്തിനുള്ളിലായിരിക്കുമെന്നാണ് റിപ്പോര്‍ട്ടുകള്.നിലവില് 5000 രൂപ സ്വീകരിച്ച് സിബി 300 ആറിനുള്ള ബുക്കിങ് തുടരുകയാണ്.\nരാജ്യത്തെ ഹോണ്ട വിങ് വേള്‍ഡ് ഡീലര്‍ഷിപ്പുകള് വഴിയാണ് ഇതിനുള്ള ബുക്കിങ് പുരോഗമിക്കുന്നത്.ഇന്ത്യയില് കെടിഎം ഡ്യൂക്ക് 390, ബിഎംഡബ്ല്യു ജി 310 ആര്, ബജാജ് ഡോമിനാര് 400 തുടങ്ങിയവയ്ക്ക് മുഖ്യ എതിരാളിയാകും ഹോണ്ട CB300R എന്നാണ് വാഹനപ്രേമികള് കരുതുന്നത്.\n30.5 ബിഎച്ച്പി കരുത്തും 27.5 എന്‍എം ടോര്‍ക്കും പരമാവധി ഉല്‍പ്പാദിപ്പിക്കുന്ന 286 സിസി നാലു സ്‌ട്രോക്ക് ഒറ്റ സിലിണ്ടര് എഞ്ചിനാണ് ഹൃദയം. ലിക്വിഡ് കൂളിംഗ്, ഫ്യൂവല് ഇഞ്ചക്ഷന് സംവിധാനങ്ങളും നാലു വാല് ഹെഡും ഇരട്ട ഓവര്‍ഹെഡ് ക്യാംഷാഫ്റ്റുകളും ഈ എഞ്ചിന്റെ പ്രത്യേകതയാണ്. ആറു സ്പീഡ് ഗിയര്‍ബോക്‌സാണ് ട്രാന്‍സ്മിഷന്.\nരൂപത്തിലും ഭാവത്തിലും അക്രമണോത്സുകത നിറഞ്ഞ ഈ ബൈക്കിന് ക്ലാസിക് ലുക്കുമായി വട്ടത്തിലുള്ള എല്‍ഇഡി ഹെഡ്‌ലാമ്പും വലിയ ഇന്ധനടാങ്കുമുണ്ട്. മാറ്റ് ആക്‌സിസ് ഗ്രേ മെറ്റാലിക്, കാന്‍ഡി ക്രോമോസ്ഫിയര് റെഡ് എന്നീ രണ്ടു നിറങ്ങളില് സിബി300ആര് ലഭ്യമാകും.\nറൗണ്ട് രൂപത്തിലുള്ള എല്‍ഇഡി ഹെഡ്‌ലാമ്പ്, ഫുള് എല്‍സിഡി ഇന്‍ട്രുമെന്റ് ക്ലസ്റ്റര്, വീതിയേറിയ പെട്രോള് ടാങ്ക്, ടു പീസ് സീറ്റ്, സ്‌പോര്‍ട്ടി എക്‌സ്‌ഹോസ്റ്റ് ഡിസൈന് എന്നിവയാണ് വാഹനത്തിന്റെ പ്രധാന സവിശേഷതകള്.\n17 ഇഞ്ചാണ് ടയര്. ഡ്യുവല് ചാനല് എബിഎസില് മുന്നില് 296 എംഎം ഡിസ്‌കും പിന്നില് 220 എന്‍എം ഡിസ്‌ക് ബ്രേക്കുമാണ് സുരക്ഷ ഒരുക്കുക. സുഖകരമായ യാത്ര ഉറപ്പാക്കുന്നതിനായി മുന്‍വശത്ത് അപ്‌സൈഡ് ഫോര്‍ക്കുകളും പിന്‍ഭാഗത്ത് ഏഴ് തരത്തില് അഡ്ജസ്റ്റ് ചെയ്യാവുന്ന മോണോഷോക്ക് സസ്‌പെന്‍ഷനുമാണുള്ളത്.\nRead more on: HONDA CB300R\nആഡംബര ബൈക്ക് മോഷണം; ആറ് യുവാക്കള് പൊലീസ് പിടിയില്\nകരകവിഞ്ഞ പുഴയ്ക്ക് കുറുകെ കടക്കാന് ശ്രമം; ബൈക്ക് യാത്രികന്റെ വീഡിയോ വൈറല്\n17,000 കിലോമീറ്റര് ബൈക്കില് സഞ്ചരിച്ച് നാല് സ്ത്രീകള്\n‘ബൈക്ക് വാങ്ങൂ.. നേടൂ സൗജന്യമായി ഒരു ആടിനെ’; രസകരമായ സംഭവം തമിഴ്‌നാട്ടില്\nയമഹയുടെ സര്‍പ്രൈസ് ചോര്‍ന്നു; പുതിയ സ്‌കൂട്ടറിന്റെ ചിത്രങ്ങള് പുറത്ത്


നാല് കോടി തട്ടിയെടുത്തു; ചെന്നൈയിലെ ബിസിനസുകാരനെതിരേ ഹര്‍ഭജന് | Harbhajan Singh| Cricket\nനാല് കോടി തട്ടിയെടുത്തു; ചെന്നൈയിലെ ബിസിനസുകാരനെതിരേ ഹര്‍ഭജന്\nSep 10, 2020, 04:04 PM IST\nജി മഹേഷ് എന്നു പേരുള്ള ബിസിനസുകാരന് 2015-ല് നാല് കോടി രൂപ നല്‍കിയതായാണ് ഹര്‍ഭജന് പരാതിയില് പറയുന്നത്.\nഹർഭജൻ സിങ്ങ് |Photo: IPL Official Website\nചെന്നൈ: ചെന്നൈ ആസ്ഥാനമായി പ്രവർത്തിക്കുന്ന ബിസിനസുകാരൻ നാല് കോടി രൂപ തട്ടിയെടുത്തെന്ന പരാതിയുമായി ഹർഭജൻ സിങ്ങ്. ഹർഭജൻ പോലീസിന് പരാതി നൽകിയതിനു പിന്നാലെ ഈ ബിസിനസുകാരൻ മദ്രാസ് ഹൈക്കോടതിയിൽ മുൻകൂർ ജാമ്യാപേക്ഷ നൽകി. ഇതോടെയാണ് സംഭവം പുറത്തുവന്നത്.\nജി മഹേഷ് എന്നു പേരുള്ള ബിസിനസുകാരന് 2015-ൽ നാല് കോടി രൂപ നൽകിയതായാണ് ഹർഭജൻ പരാതിയിൽ പറയുന്നത്. പണം തിരികെ ചോദിച്ചിട്ട് ഇത്രയും വർഷമായിട്ടും തിരിച്ചുനൽകാൻ ഇയാൾ തയ്യാറായില്ലെന്നും ഹർഭജൻ പറയുന്നു. ഓഗസ്റ്റ് 18-ന് ഹർഭജൻ സിങ്ങിന് 25 ലക്ഷത്തിന്റെ ചെക്ക് ഇയാൾ നൽകിയെങ്കിലും ഈ ചെക്ക് മടങ്ങി. ഇതേ തുടർന്ന് ഹർഭജൻ ചെന്നൈ പോലീസ് കമ്മീഷണറെ സമീപിക്കുകയായിരുന്നു.\nതാരത്തിന്റെ പരാതി അന്വേഷണത്തിനായി നീലങ്കരയ് അസിസ്റ്റന്റ് കമ്മീഷണർക്കു കൈമാറിയിട്ടുണ്ട്. ചോദ്യം ചെയ്യലിനായി മഹേഷിനോട് ഹാജരാകാൻ പോലീസ് ആവശ്യപ്പെട്ടു.\nഎന്നാൽ തലമ്പൂരിലെ തന്റെ സ്വത്ത് പണയംവച്ചാണ് ഹർഭജനിൽ നിന്ന് പണം കടമെടുത്തതെന്നും ഇതിന്റെ പവർ ഓഫ് അറ്റോർണി ഹർഭജന്റെ പേരിലാണെന്നും മഹേഷ് മുൻകൂർ ജാമ്യാപേക്ഷയിൽ പറയുന്നു. ഹർഭജന് നൽകാനുള്ള പണം മുഴുവൻ കൊടുത്തുതീർത്തതായും ഇയാൾ പറയുന്നു.\nContent Highlights: Harbhajan Singh files case against Chennai businessman for cheating


ജിഎസ്ടി: ബഹിഷ്‌കരിച്ചത് രാഷ്ട്രീയ തിമിരം ബാധിച്ചവര്- ബിജെപി\nSaturday 1 July 2017 4:58 pm IST\nകൊച്ചി: ചരിത്രം കുറിച്ച, പാര്‍ലമെന്റിന്റെ ചരക്ക് സേവനനികുതി സമ്മേളനം ബഹിഷ്‌കരിച്ചവര് രാഷ്ട്രീയ തിമിരം ബാധിച്ചവരാണെന്ന് ബിജെപി സംസ്ഥാന അധ്യക്ഷന് കുമ്മനം രാജശേഖരന് ഫേസ്ബുക്കില് കുറിച്ചു. സ്വതന്ത്രഭാരതത്തിലെ ഏറ്റവും വലിയ സാമ്പത്തിക പരിഷ്‌കരണമാണ് ജിഎസ്ടി. വാജ്‌പേയി സര്‍ക്കാര് തുടങ്ങി വെച്ച നടപടികള് പൂര്‍ത്തിയാക്കിയത് മറ്റൊരു ബിജെപി സര്‍ക്കാരാണ്. 2000 മുതല് 17 വര്‍ഷം എല്ലാ സര്‍ക്കാരുകളും ഈ നടപടിക്ക് ആക്കം കൂട്ടുന്ന നിലപാടുകള് സ്വീകരിച്ചിട്ടുണ്ട്. എങ്കിലും നിയമം നടപ്പാക്കണമെന്ന തീവ്ര ഇച്ഛാശക്തിയോടെ മുന്നോട്ട് പോയത് മോദി സര്‍ക്കാരാണ്. വിവിധ സംസ്ഥാനങ്ങളെ കൂട്ടിയോജിപ്പിച്ച് ഇന്ത്യന് യൂണിയന് സാധ്യമാക്കിയ ഉരുക്കുമനുഷ്യന് സര്‍ദാര് വല്ലഭായ് പട്ടേലിന്റെ സാഹസികതക്ക് തുല്യമാണ് ഒറ്റ നികുതി വ്യവസ്ഥ കൊണ്ടുവന്ന മോദിയുടെ ധൈര്യവും. ഒറ്റ നികുതിയിലേക്ക് മാറുന്നതോടെ രാഷ്ട്രത്തിന്റെ വളര്‍ച്ചാ നിരക്ക് രണ്ടു ശതമാനം വര്‍ദ്ധിക്കും. അവശ്യ സാധനങ്ങളുടെ വിലക്കുറവിനും കരിഞ്ചന്ത, പൂഴ്ത്തിവെയ്പ്പ്, നികുതി വെട്ടിപ്പ് എന്നിവയുടെ അന്ത്യത്തിനും ഇത് സഹായകമാകും. രാജ്യത്തിന് ഗുണകരമാകുന്ന നിയമം നടപ്പാക്കിയ ചരിത്ര സമ്മേളനം ബഹിഷ്‌കരിച്ച കോണ്‍ഗ്രസ്, ഇടത്കക്ഷികളുടെ നിലപാട് ദൗര്‍ഭാഗ്യകരമാണ്. ദല്‍ഹിയില് ഉണ്ടായിട്ടും ധനമന്ത്രി ഡോ. തോമസ് ഐസക് സംബന്ധിക്കാത്തത് പ്രതിഷേധാര്‍ഹമാണ്. തോമസ് ഐസക് നിര്‍ദ്ദേശിച്ച മാറ്റങ്ങള് കൂടി ഉള്‍പ്പെടുത്തിയാണ് ജിഎസ്ടി നിലവില് വന്നത്. പരിഷ്‌കരണത്തോട് വിയോജിപ്പ് ഉണ്ടായിരുന്നുവെങ്കില് രേഖപ്പെടുത്താന് അവസരം ഉണ്ടായിരുന്നു. അത് അദ്ദേഹം ഉപയോഗപ്പെടുത്തി. എന്നിട്ടും സമ്മേളനം ബഹിഷ്‌കരിച്ചത് രാഷ്ട്രീയ തിമിരം ബാധിച്ചതു കൊണ്ടാണ്. ക്വിറ്റ് ഇന്ത്യാ ദിനം, സ്വാതന്ത്ര്യ ദിനം, തുടങ്ങി അരുവിപ്പുറം പ്രതിഷ്ഠാ വാര്‍ഷികം വരെ ബഹിഷ്‌കരിച്ച് പാരമ്പര്യമുള്ള ഇടതുപക്ഷം അവരുടെ തനിസ്വഭാവം കാണിച്ചെന്നേയുള്ളൂ. അതേസമയം സിപിഎം നേതാവും പശ്ചിമബംഗാള് മുന് ധനമന്ത്രിയുമായ അസീംദാസ് ഗുപ്ത പരിപാടിയില് പങ്കെടുത്തത് ശ്രദ്ധേയമായി.\nജി‌എസ്‌ടി രാജ്യത്തെ ഏറ്റവും വലിയ സാമ്പത്തിക പരിഷ്കരണം\nജിഎസ്ടി: ഐസക്ക് കുപ്രചാരണം നടത്തുന്നതായി ബിജെപി\nജിഎസ്ടി പ്രാക്ടീഷണേഴ്‌സ് അസോ. സംസ്ഥാന സമ്മേളനം\nബഹിഷ്‌കരണം: മാധ്യമനിലപാട് വിമര്‍ശിക്കപ്പെടുന്നു\nജിഎസ്ടി മൈഗ്രേഷന് പൂര്‍ത്തിയാക്കാന് 31 വരെ അവസരം\nജിഎസ്ടി; സംസ്ഥാന സര്‍ക്കാര് നിലപാട് തിരുത്തണം: ഏകോപനസമിതി\nഉപയോഗിച്ച വാഹനങ്ങളുടെ വിപണനത്തില് വന് ജിഎസ്ടി വെട്ടിപ്പ്


പത്തനംതിട്ടയില് മത്സരിക്കാനൊരുങ്ങി പി സി ജോര്‍ജ്; ‘യുഡിഎഫില് എടുത്തില്ലെങ്കില് ജനപക്ഷം അഞ്ച് സ്ഥാനാര്‍ത്ഥികളെ നിര്‍ത്തും’ - The Newsrupt\nപത്തനംതിട്ടയില് മത്സരിക്കാനൊരുങ്ങി പി സി ജോര്‍ജ്; ‘യുഡിഎഫില് എടുത്തില്ലെങ്കില് ജനപക്ഷം അഞ്ച് സ്ഥാനാര്‍ത്ഥികളെ നിര്‍ത്തും’\nPosted 13 Feb 2019 at 4:45 PM\nവരുന്ന ലോക്‌സഭാ തെരഞ്ഞെടുപ്പില് പത്തനംതിട്ടയില് മത്സരിച്ചേക്കുമെന്ന് പി സി ജോര്‍ജ് എംഎല്‍എ. യുഡിഎഫില് എടുത്തില്ലെങ്കില് കേരള ജനപക്ഷത്തിന്റെ അഞ്ച് സ്ഥാനാര്‍ത്ഥികളെ രംഗത്തിറക്കുമെന്ന് പി സി ജോര്‍ജ് പറഞ്ഞു.\nകേരള കോണ്‍ഗ്രസ് മാണിയില് നിന്നും പിജെ ജോസഫിന് പുറത്തുവരേണ്ടി വരും. ആ സമയത്ത് അദ്ദേഹവുമായി സഹകരിക്കാന് തയ്യാറാണെന്നും പിസി ജോര്‍ജ് പറഞ്ഞു. മനോരമന്യൂസിന് നല്‍കിയ അഭിമുഖത്തിലായിരുന്നു കേരള ജനപക്ഷം നേതാവിന്റെ പ്രതികരണം.\nരണ്ട് മുതല് അഞ്ച് വരെ സീറ്റുകളില് സ്ഥാനാര്‍ത്ഥികളുണ്ടാകും. എന്റെ നിയോജക മണ്ഡലം പത്തനംതിട്ടയാണ്. അവിടെത്തന്നെ മത്സരിക്കാനുള്ള സാധ്യതയാണ് ഞാന് കാണുന്നത്.\nകോണ്‍ഗ്രസുമായി സഹകരിക്കുന്നതിന് താന് നല്‍കിയ കത്തിന് ഇതുവരെ മറുപടി ലഭിക്കാത്ത സാഹചര്യത്തിലാണ് പി സി ജോര്‍ജിന്റെ പുതിയ നീക്കം.\nകോട്ടയം, പത്തനംതിട്ട, ഇടുക്കി, തിരുവനന്തപുരം, ചാലക്കുടി മണ്ഡലങ്ങളില് പാര്‍ട്ടിക്ക് സ്വാധീനമുണ്ടെന്ന് പിസി ജോര്‍ജ് അവകാശപ്പെട്ടു. അപമാനിതനാകാന് ആഗ്രഹം ഇല്ലാത്തതുകൊണ്ടാണ് ചര്‍ച്ചയ്ക്ക് യുഡിഎഫിന് കത്ത് നല്‍കാതെ കോണ്‍ഗ്രസിന് കത്ത് നല്‍കിയത്. പി ജെ ജോസഫ് പറയുന്നയാളെ കോട്ടയത്ത് സ്ഥാനാര്‍ത്ഥിയാക്കിയാല് കേരള കോണ്‍ഗ്രസിലെ പ്രശ്‌നങ്ങള്‍ക്ക് പരിഹാരമാകും. ജോസ് കെ മാണിയെ അംഗീകരിച്ച് പി ജെ ജോസഫ് തുടരാന് തീരുമാനിച്ചാല് അദ്ദേഹത്തിനൊപ്പമുള്ള അസംതൃപ്തരെ ഉള്‍ക്കൊള്ളുന്ന സംവിധാനമൊരുക്കാന് താന് നിര്‍ബന്ധിതനാകുമെന്നും ജനപക്ഷം നേതാവ് കൂട്ടിച്ചേര്‍ത്തു.\nP C GeorgeGeneral Election 2019Kerala Janapaksham


നേട്ടവുമായി ബജാജ് ഓട്ടോ: നാലാം പാദത്തില് 1332 കോടിയുടെ അറ്റദായം | Bajaj Auto posts Rs 1332 crore net profit in fourth quarter\nനേട്ടവുമായി ബജാജ് ഓട്ടോ: നാലാം പാദത്തില് 1332 കോടിയുടെ അറ്റദായം\nഓഹരി ഉടമകള്‍ക്ക് 140 രൂപയുടെ ഡിവിഡന്റും കമ്പനി പ്രഖ്യാപിച്ചു\n|30 April 2021 2:21 AM GMT\nരാജ്യത്തെ പ്രതിസന്ധിയിലാക്കിയ കോവിഡ് മഹാമാരിക്കാലത്തും വാഹന വിപണിയില് നേട്ടവുമായി ബജാജ് ഓട്ടോ. 2020-21 സാമ്പത്തിലെ വര്‍ഷത്തിലെ അവസാന പാദത്തില് 1332 കോടി രൂപയുടെ അറ്റദായമാണ് കമ്പനി നേടിയത്. മുന് സാമ്പത്തിക വര്‍ഷത്തെ ഇതേ കാലയളവിനേക്കാള് രണ്ട് ശതമാനത്തിന്റെ വര്‍ധന. 2019-20 സാമ്പത്തിക വര്‍ഷം അവസാന പാദത്തിലെ അറ്റദായം 1310 കോടി രൂപയായിരുന്നു. കോവിഡ് വ്യാപകമായ സാഹചര്യത്തിലുള്ള ഈ വളര്‍ച്ച കമ്പനിയുടെ നേട്ടത്തെയാണ് സൂചിപ്പിക്കുന്നത്.\nഅതേസമയം കമ്പനിയുടെ മൊത്തം വരുമാനത്തില് ഉയര്‍ന്ന വളര്‍ച്ചയാണ് ജനുവരി-മാര്‍ച്ച് മാസത്തിലുണ്ടായത്. കഴിഞ്ഞ വര്‍ഷത്തേക്കാള് 26 ശതമാനത്തിന്റെ വളര്‍ച്ച. മൊത്തം വരുമാനം 6,815.8 കോടി രൂപയില്‍നിന്ന് 8,596 രൂപയായി ഉയര്‍ന്നു.\nകമ്പനി ഓഹരി ഉടമകള്‍ക്ക് ഡിവിഡന്റും പ്രഖ്യാപിച്ചിട്ടുണ്ട്. ഓരോ ഓഹരിക്കും 140 രൂപ എന്ന നിരക്കിലാണ് ഡിവിഡന്റ്. മുഖ വിലയുമായി താരതമ്യപ്പെടുത്തുമ്പോള് 1400 ശതമാനമാണ് ഡിവിഡന്റായി നല്‍കുന്നത്. 10 രൂപയാണ്\nബജാജ് ഓട്ടോയുടെ മുഖ വില. 2021 മാര്‍ച്ച് 31 ലെ കണക്കുപ്രകാരം കമ്പനിയുടെ മിച്ച പണവും (സര്‍പ്ലസ് ക്യാഷ്) ക്യാഷ് ഇക്വലന്റ്‌സും 17,989 കോടി രൂപയാണ്. 2020 മാര്‍ച്ച് 31 ലെ കണക്കനുസരിച്ച് ഇത് 14,322 കോടി രൂപയായിരുന്നു.\nകൂടാതെ അവസാന പാദത്തിലെ ഇന്‍പുട്ട് ചെലവിലും വന് വര്‍ധനവാണുണ്ടായിട്ടുള്ളതെന്ന് കമ്പനി വ്യക്തമാക്കി. ഇതാണ് അറ്റദായത്തില് കുറവ് വരാനുള്ള പ്രധാന കാരണം.


ഗതാഗത മേഖലയിലേക്ക് സ്വദേശികളെ കിട്ടുന്നില്ല; സഊദിവല്‍ക്കരണ തോത് കുറയ്ക്കണമെന്ന് ആവശ്യം • Suprabhaatham\nഗതാഗത മേഖലയിലേക്ക് സ്വദേശികളെ കിട്ടുന്നില്ല; സഊദിവല്‍ക്കരണ തോത് കുറയ്ക്കണമെന്ന് ആവശ്യം\nMay 10, 2016 | 8:16 pm IST\nദമ്മാം: ഗതാഗത മേഖലയിലേക്ക് വേണ്ടത്ര സ്വദേശികളെ ലഭിക്കാത്തത് സ്വദേശിവല്‍ക്കരണ പദ്ധതിക്ക് തിരിച്ചടിയാകുന്നു. ഗതാഗത മേഖലയില് 15 ശതമാനം മുതല് 20 ശതമാനം വരെ സ്വദേശിവല്‍ക്കരണ പദ്ധതി നടപ്പാക്കണമെന്ന തൊഴില് മന്ത്രാലയത്തിന്റെ ആവശ്യം നടപ്പിലാക്കാന് കഴിയുകയില്ലെന്ന കണക്കുകളുമായി ചേംബര് ഓഫ് കോമേഴ്‌സ് ദേശീയ ഗതാഗത കമ്മിറ്റിയാണ് രംഗത്തെത്തിയത്. സ്വദേശിവല്‍ക്കരണ തോത് പുന:പരിശോധിക്കണമെന്നും 20 ശതമാനത്തില് നിന്ന് അഞ്ചു ശതമാനമായി കുറക്കണമെന്നും കമ്മിറ്റി ആവശ്യപ്പെട്ടു.\nഗതാഗത മേഖലയില് സ്വദേശികള് വേണ്ടത്ര താല്‍പര്യം കാണിക്കുന്നില്ല. ഇതിനാല് സ്വദേശിവല്‍ക്കരണം നടപ്പിലാക്കാന് കമ്പനികള് പ്രയാസപ്പെടുകയാണ്. ആകര്‍ശകമായ ആനുകൂല്യങ്ങളും വേതനവും നല്‍കിയിട്ടും സ്വദേശികള് ഡ്രൈവര് ജോലി ചെയ്യാന് വിമുഖത കാണിക്കുകയാണെന്ന് കമ്മിറ്റി ചെയര്‍മാന് ബന്തര് അല് ജാബിരി പറഞ്ഞു.\nതൊഴില് മന്ത്രാലയത്തിന്റെ മറ്റു സേവനങ്ങള് ലഭിക്കാന് സ്വദേശിവല്‍ക്കരണം പൂര്‍ത്തിയാക്കി ഗ്രീന് കാറ്റഗറിയില് ഉള്‍പ്പെടണമെന്നതിനാല് ഇത്തരം ഘട്ടത്തില് കമ്പനികള് പ്രയാസപ്പെടുകയാണ്. സ്വദേശിവല്‍ക്കരണതോത് അഞ്ച് ശതമാനം മുതല് ആറു ശതമാനം വരെയാക്കി കുറക്കണമെന്നും ഗതാഗത മത്രാലയവും തൊഴില് മന്ത്രാലയവും പുന:പരിശോധിക്കുമെന്ന് പ്രതീക്ഷിക്കുന്നതായും അദ്ദേഹം പറഞ്ഞു.\nവാഹന ഇന്‍ഷൂറന്‍സ് വര്‍ധനവ് സഊദി മോണിറ്ററിംഗ് ഏജന്‍സി അംഗീകരിച്ചതിനെയും അദ്ദേഹം വിമര്‍ശിച്ചു. ഇനിയും ഇന്‍ഷുറന്‍സ് വര്‍ധിപ്പിക്കുന്നത് മൂലം ടാക്‌സി കമ്പനികള് നിരക്ക് വര്‍ധനവിന് നിര്‍ബന്ധിതതയാകുമെന്നും അദ്ദേഹം പറഞ്ഞു. ട്രാന്‍സ്‌പോര്‍ട്ട് മേഖലയിലെ സുഗമമായ നടത്തിപ്പിനായി മേഖലയിലെ നിലവിലെ നിയമങ്ങളും മറ്റും പുനഃപരിശോധിക്കണമെന്നും അല് ജാബിരി ആവശ്യപ്പെട്ടു.\n12 മേഖലയിലെ രണ്ടാംഘട്ട സഊദി വൽക്കരണത്തിനു ഇനി നാല് ദിനം കൂടി; വിദേശികൾ തൊഴിൽ നഷ്ടപ്പെട്ടു നാട്ടിലേക്ക് കൂട്ട മടക്കമുണ്ടാകും\nസഊദിവല്‍ക്കരണ പദ്ധതി ‘നിത്വാഖാത്’ പരാജയമെന്ന് തൊഴില്‍മന്ത്രാലയ വാര്‍ഷിക റിപ്പോര്‍ട്ട്


പൂര്‍ണ്ണ ഗര്‍ഭിണിക്ക് കൊവിഡ്: പരിയാരത്ത് ശസ്ത്രക്രിയ; അമ്മയും കുഞ്ഞും സുഖമായി കഴിയുന്നു\nHomelocal newsപൂര്‍ണ്ണ ഗര്‍ഭിണിക്ക് കൊവിഡ്: പരിയാരത്ത് ശസ്ത്രക്രിയ; അമ്മയും കുഞ്ഞും സുഖമായി കഴിയുന്നു\nകാസര്‍കോട്: കൊവിഡ് ബാധിച്ച പൂര്‍ണ്ണഗര്‍ഭിണിയെ പരിയാരത്തെ കണ്ണൂര് മെഡിക്കല് കോളേജിലേക്ക് മാറ്റി.\nകാസര്‍കോടിന് സമീപത്തെ പച്ചക്കറി വാഹന ജീവനക്കാരന്റെ ഭാര്യയായ മുപ്പത്കാരിക്ക് കൊവിഡ് പരിശോധനയില് പോസിറ്റീവ് രേഖപ്പെടുത്തിയതിനെ തുടര്‍ന്നാണ് പരിയാരത്തേക്ക് കൊണ്ടുപോയത്. യുവതിയുടെ ആദ്യത്തെകുട്ടിയെ ശസ്ത്രക്രിയയിലൂടെയാണ് പുറത്തെടുത്തത്. രണ്ടാമത്തെ പ്രസവത്തിനും ശസ്ത്രക്രിയവേണ്ടിവരുമെന്ന് ഡോക്ടര്‍മാര് നേരത്തെ അഭിപ്രായപ്പെട്ടിരുന്നു. ഇതിന്റെ ഭാഗമായി ശസ്ത്രക്രിയയുടെ തീയ്യതി നിശ്ചയിച്ചു. ഇതിന് മുന്നോടിയായാണ് കൊവിഡ് ടെസ്റ്റ് നടത്തിയത്. ടെസ്റ്റ് റിപ്പോര്‍ട്ടില് പോസറ്റീവ് രേഖപ്പെടുത്തുകയായിരുന്നു. യുവതി ഇന്നലെ പുലര്‍ച്ചെ മൂന്നരയോടെ പരിയാരം മെഡിക്കല് കോളേജില് ശസ്ത്രക്രിയക്ക് വിധേയമാക്കി.\nപ്രമുഖ പ്രസവ സ്ത്രീരോഗ വിദഗ്ദ്ധന് ഡോ. എസ്.അജിത്തിന്റെ നേതൃത്വത്തിലുള്ള ടീമിലെ ഡോ.ശബ്‌നം നമ്പ്യാരാണ് ശസ്ത്രക്രിയക്ക് നേതൃത്വം നല്‍കിയത്. 3.1 കിലോഗ്രാം തൂക്കമുള്ള ആരോഗ്യവതിയായ പെണ്‍കുഞ്ഞിനെയാണ് പുറത്തെടുത്തത്.\n45 യുവതികളാണ് ഇപ്പോള് നിരീക്ഷണത്തില് കണ്ണൂര് ഗവ.മെഡിക്കല് കോളേജിലുള്ളത്. കൊവിഡ് പോസിറ്റീവ് സ്ഥിരീകരിക്കപ്പെട്ടവരില് എട്ടാമത്തെ ശസ്ത്രക്രിയയാണ് ഇന്നലെ പുലര്‍ച്ചെ നടന്നത്. കേരളത്തില് ഏറ്റവും കൂടുതല് കൊവിഡ്19 പോസിറ്റീവായ യുവതികളുടെ പ്രസവ ശസ്ത്രക്രിയ നടന്നത് കണ്ണൂര് ഗവ. മെഡിക്കല് കോളേജിലാണ്.\nകാസര്‍കോട് ജനറല് ആശുപത്രിയിലെ ഡോ.ശോഭയാണ് യുവതിയെ ആദ്യം മുതല് പരിശോധിച്ചിരുന്നത്. ശോഭ അവധിയിലായിരിക്കുമ്പോള് ഡോ.ബിന്ദു ഗര്‍ഭിണിയെ പരിശോധിച്ചു. ഇതോടെ ഡോക്ടമാരടക്കം 15 ഓളം ആരോഗ്യ പ്രവര്‍ത്തകര് ക്വാറന്റൈനിലായി. ജനറല് ആശുപത്രിയിലെ ഒരു ആരോഗ്യപ്രവര്‍ത്തകനും കൊവിഡ് സ്ഥിരീകരിച്ചിരുന്നു. ഇതുമായി ബന്ധപ്പെട്ടും 15 ഓളം ആരോഗ്യ പ്രവര്‍ത്തകര് ക്വാറന്റൈനിലായി.


mullapalli ramachadran and k muralidhran | സ്വന്തം നാട്ടില് കൈപ്പത്തിക്ക് വോട്ട് ചെയ്യാന് സാധിക്കാത്ത കെ.പി.സി.സി പ്രസിഡന്റ്; മുല്ലപ്പള്ളിയെ തേച്ച് ഒട്ടിച്ച് കെ.മുരളീധരന്; കല്ലാമലയില് ആര്.എം.പിയുമായി ധാരണയില് എത്തി; ഇനി ഉത്തരവാദിത്തം മുരളീധരന് - Malayalivartha.com Widgets Magazine\n03 DECEMBER 2020 03:29 PM IST\nവടകരയിലെ കല്ലാമലയില് കോണ്‍ഗ്രസും ആര്.എം.പിയും തമ്മിലുണ്ടായിരുന്ന പ്രശ്‌നങ്ങള് അവസാനിക്കുകയാണ്. കെ. മുരളീധരന് എം.പിയുടെ ശക്തമായ നിലപാടിനെ തുടര്‍ന്ന് കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന് തന്റെ നിലപാടില് നിന്നും പിന്നോട്ട് പോകുകയായിരുന്നു. ഇതോടെ സ്വന്തം നാട്ടില് കൈപ്പത്തി ചിഹ്നത്തില് വോട്ട് ചെയ്യാന് സാധിക്കാത്ത കോണ്‍ഗ്രസ് അധ്യക്ഷനായി മാറിയിരിക്കുകയാണ് മുല്ലപ്പള്ളി. തന്റെ നാട്ടില് പോലും കൈപ്പത്തിക്ക് വെട്ടുചെയ്യാനാവില്ലെന്ന സങ്കടമായിരിക്കാം ഒരു പക്ഷെ എല്ലാ ധാരണയ്ക്കുമപ്പുറം കൈപ്പത്തി സ്നേഹം മുല്ലപ്പള്ളി രാമചന്ദ്രന് ഇവിടെ വല്ലാതെ വന്നത്. തുടര്‍ന്ന് സ്വന്തം നിലയ്ക്ക് തന്നെ സ്ഥാനാര്‍ഥിയെ വെക്കുകയും ചെയ്തു.\nരണ്ടു തവണ വടകരയില് നിന്നും എം.പിയായ തന്നോട് ആലോചിക്കുക കൂടെ ചെയ്യാതെയായിരുന്നു ഇവിടെയുള്ള സ്ഥാനാര്‍ഥി നിര്‍ണയമെന്നാണ് മുല്ലപ്പള്ളി ആരോപിച്ചത്. എന്നാല് വടകര എം.പി കെ.മുരളീധരന് മുല്ലപ്പള്ളിയുടെ സ്വന്തം നിലയ്ക്കുള്ള സ്ഥാനാര്‍ഥി നിര്‍ണയത്തിനെതിരേ പരസ്യമായി രംഗത്ത് വരികയും മുന്നണി ധാരണയ്ക്കൊപ്പം വിമതതനേയും നല്‍കുന്ന പരിപാടി ശരിയാവില്ലെന്ന നിലപാട് എടുക്കുകയും ചെയ്തു. പ്രശ്‌നം പരിഹരിക്കും വരെ മേഖലയില് പ്രചാരണത്തിനിറങ്ങില്ലെന്നും മുരളീധരന് പറഞ്ഞു. ജനകീയ മുന്നണിയുടെ തിരഞ്ഞെടുപ്പ് കണ്‍വന്‍ഷനില് നിന്ന് ഒരു വിഭാഗം കോണ്‍ഗ്രസ് നേതാക്കള് വിട്ടുനില്‍ക്കുകയും ചെയ്തിരുന്നു. ഇതോടെ കല്ലാമല ഈ തദ്ദേശ സ്വയം ഭരണ തിരഞ്ഞെടുപ്പില് യു.ഡി.എഫിന് വലിയ കല്ലുകടിയാവുകയായിരുന്നു. ഇതിനാണ് ഇപ്പോള് പരിഹാരമായിരിക്കുന്നത്. കല്ലാമല ഡിവിഷനില് ആര്‍എംപി സ്ഥാനാര്‍ഥിയുടെ വിജയത്തിനായി യുഡിഎഫ് പ്രവര്‍ത്തിക്കും.\nകല്ലാമലയിലെ അഭിപ്രായ അനൈക്യം നിര്‍ണായകമായ ഒഞ്ചിയം മേഖലയിലടക്കം ജനകീയമുന്നണിയുണ്ടാക്കി തിരഞ്ഞെടുപ്പിന് ഇറങ്ങിയ യു.ഡി.എഫിന് തിരിച്ചടിയുണ്ടാക്കുമോ എന്ന ആശങ്കയും ഉയര്‍ന്നിരുന്നു. ഇടതുപക്ഷത്തിന്റെ ഉറച്ചകോട്ടയായിരുന്ന ഒഞ്ചിയം മേഖലയ്ക്ക് ആര്.എം.പിയുടെ വരവോടെയാണ് ഇളക്കം തട്ടിതുടങ്ങിയത്. ഇവിടെ യു.ഡി.എഫിനെ കൂട്ടി വിജയം ഉറപ്പിക്കുക ലക്ഷ്യത്തോടെയായിരുന്നു ജനകീയ മുന്നണി വന്നത്. കല്ലാമലയില് സി.സുഗതനെ മുന്നണിയുടെ സ്ഥാനാര്‍ഥിയാക്കുകയും ചെയ്തു. ഇതിനിടെയാണ് മുല്ലപ്പള്ളി സ്വന്തം സ്ഥാനാര്‍ഥിയെ നിര്‍ത്തി വിവാദത്തിന് തുടക്കമിട്ടത്. ആഴ്ചകള് നീണ്ട വിവാദങ്ങള്‍ക്കും പ്രശ്നങ്ങള്‍ക്കും ഒടുവില് സ്വന്തം സ്ഥാനാര്‍ഥിയെ പിന്‍വലിച്ച് മുല്ലപ്പള്ളി പിന്‍വാങ്ങിയെങ്കിലും ഇനി ജനകീയ മുന്നണി സ്ഥാനാര്‍ഥിയെ വിജയിപ്പിക്കേണ്ടത് കെ.മുരളീധരന്റെ കൂടെ ആവശ്യമായിരിക്കുകയാണ്. അല്ലാത്ത പക്ഷം പഴി മുഴവന് സ്ഥാനാര്‍ഥിയുടെ പേരില് കേള്‍ക്കേണ്ടിയും വരുന്നത് കെ.മുരളീധരനായിരിക്കും.\nകോണ്‍ഗ്രസിന് മുന്‍തൂക്കമുള്ള സ്ഥലത്ത് ആര്.എം.പി സ്ഥാനാര്‍ഥിയായതിനാലാണ് തോറ്റതെന്ന നിലപാട് മുല്ലപ്പള്ളിയടക്കമുള്ളവര് മുന്നോട്ട് വെച്ചാല് അതിന്റെ ഉത്തരവാദിത്തം മുഴവുന് മുരളീധരനായിരിക്കും. ഒപ്പം പ്രചരണത്തില് നിന്ന് വിട്ട് നിന്നും പരസ്യ പ്രതികരണം നടത്തിയും കെ.മുരളീധരന് തിരഞ്ഞെടുപ്പ് കാലത്തെടുത്ത നിലപാടുകള് വിജയസാധ്യതയ്ക്ക് മങ്ങലേറ്റുവെന്ന ആരോപണവും ഒരു പക്ഷെ കേള്‍ക്കേണ്ടിവരികയും ചെയ്യും. ഒഞ്ചിയം, അഴിയൂര്, ഏറാമല, ചോറോട് ഗ്രാമപ്പഞ്ചായത്ത്, ഈ പഞ്ചായത്തുകള് ഉള്‍പ്പെടുന്ന വടകര ബ്ലോക്ക് പഞ്ചായത്ത് എന്നിവിടങ്ങളിലാണ് ജനകീയ മുന്നണി എന്ന പേരില് യു.ഡി.എഫും ആര്.എം.പി.ഐ.യും മത്സരിക്കുന്നത്. ധാരണപ്രകാരം നാല് പഞ്ചായത്തുകളില് ആര്.എം.പി.ഐ. 24 വാര്‍ഡുകളിലാണ് മത്സരിക്കുന്നത്. 25 വാര്‍ഡുകളില് കോണ്‍ഗ്രസും 23 ഇടത്ത് മുസ്ലിം ലീഗും മത്സരിക്കും. മൂന്നിടത്ത് സ്വതന്ത്രന്‍മാരുമാണ്.\nഒഞ്ചിയം പഞ്ചായത്തിലാണ് ആര്.എം.പി.ഐ. കൂടുതല് സീറ്റുകളില് മത്സരിക്കുന്നത്. ആകെയുള്ള 17 വാര്‍ഡുകളില് ഒമ്പതിടത്താണ് ഇവിടെ മത്സരം. എല്ലായിടത്തും യു.ഡി.എഫും ആര്.എം.പി.ഐ.യും പരസ്പരം മത്സരിക്കാത്ത വിധമായിരുന്നു ധാരണ. ഇതിന് വിരുദ്ധമായിരുന്നു കല്ലാമലയിലെ സ്ഥനാര്‍ഥിത്വം.


ഞായറാഴ്ച ജനിച്ചാല് ധനവനാകും, ബുധനാഴ്ച ജനിച്ചാല് ബുദ്ധിമാനും | Webdunia Malayalam\nആഴ്ചയിലെ ഏഴു ദിവസത്തിനും അതിന്റേതായ പ്രാധാന്യമുണ്ട്. ഓരോ ദിവസവും ഓരോ വ്യക്തികള്‍ക്കും അതീവ പ്രാധാന്യമുണ്ട്. ഓരോ ദിവസവും ചിലരുടെ സ്വഭാവത്തിനും ഭാവിയുടെയും സൂചകങ്ങളായി വര്‍ത്തിക്ക്കാനും സാധിക്കും. ഇതനുസരിച്ച് ഓരോ ദിനവും ജനിക്കുന്നവര് അതാത് ദിനത്തിന്റെ സവിശേഷതകളോട് കൂടിയാണ് ഭൂമിയിലെത്തുന്നത് എന്നാണ് ജ്യോതിഷ മതം. ഇതനുസരിച്ച് ഓരോ ദിനവും ജനിക്കുന്നവര്‍ക്ക് ചില സ്വഭാവ പ്രത്യേകതകളും ജീവിത സാഹചര്യങ്ങളും ഉണ്ടായിരിക്കും.\nഞായറാഴ്ച ദിവസം ജനിക്കുന്നവര് ധനവാനും ഇഷ്ടമുള്ള ഭാര്യയോടു കൂടിയവനും ശൂരനായും ആത്മജ്ഞാനിയായും ചതുരശ്രരൂപമായ ശരീരമുള്ളവനായും ബുദ്ധിയുള്ളവനായുമിരിക്കും. തിങ്കളാഴ്ച ജനിച്ചിട്ടുള്ളവര് മിതമായി സംസാരിക്കുന്നവരായിരിക്കും. പ്രസാദവും കോമളവുമായ ശരീരവും ഈ ദിനത്തില് ജനിച്ചവര്‍ക്കുണ്ടെങ്കിലും കാമാധിക്യത്തോടു കൂടിയവനായിരിക്കും. എന്നിരിക്കിലും അന്യര്‍ക്ക് നേത്രാനന്ദത്തെ നല്‍കുന്നവരുമായിരിക്കും.\nചൊവ്വ എന്നത് അല്‍പ്പം കടുപ്പം കൂടിയ ഫലങ്ങള് നല്‍കുന്ന ഗ്രഹമാണ്. അത്കൊണ്ട് തന്നെ ചൊവ്വാഴ്ച ഈ ഗ്രഹത്തിന്റെ ബലം ഏറിയിരിക്കും. അതിനാല് തന്നെ ഈ ദിവസം ജനിച്ചിട്ടുള്ളവര് ക്രൂരന്മാരായി തീര്‍ന്നേക്കാം. ഇത്തരക്കാര്‍ക്ക് കോപത്തില് നിന്നും വിവാദങ്ങളില് നിന്നും മുകതമാകാത്ത ദിവസങ്ങള് വളരെ കുറവായിരിക്കും. ബന്ധു ജനങ്ങളുമായി ശത്രുതയുണ്ടാക്കുന്നവരാണെങ്കിലും ഇവര് വളരെ സാഹസികരായിരിക്കുമെന്നാണ് ഫലം. എന്നാല് ഇവര്‍ക്ക് ബുദ്ധിചാപല്യതയുണ്ടാകാന് സാധ്യത കൂടുതലാണ്.\nബുധന് അറിവിന്റെ ഗ്രഹമാണ്. അതുകൊണ്ടുതന്നെ ബുധനാഴ്ച ബുധന്റെ ബലമാണ് അധികം. ഈ ദിനം ജനിക്കുന്നവര് ബുദ്ധിമാനായും പല അര്‍ഥങ്ങളുള്ള വാക്കുകള് സംസാരിക്കുന്നവരായും സുന്ദരനും സ്വാതന്ത്ര്യവും ശാസ്ത്രാര്‍ഥജ്ഞാനവും ദേവബ്രാഹ്മണഭക്തിയും അന്യകാര്യങ്ങളില് തല്‍പരനായും ഭവിക്കും. വ്യാഴാഴ്ച ജനിക്കുന്നവരാകട്ടെ കുലശ്രേഷ്ഠനായും കുടുംബിയായും യശസ്സും പുണ്യവും പ്രഭുത്വവും ദേവബ്രാഹ്മണഭക്തനായും സ്വഭാവഗുണമുള്ളവനായും ഭവിക്കും.\nവെള്ളിയാഴ്ച ശുക്രന്റെ ദിനമാണ്. അതുകൊണ്ട് തന്നെ ഈ ദിനം ജനിച്ചവര് സര്‍വ്വവിധ സുഖങ്ങളും അനുഭവിക്കാന് യോഗമുള്ളവരാണ്. ഭൌതിക ഭോഗലസന്‍മാരായിരിക്കും ഈ ദിനത്തില് ജനിച്ചവര്. കൃഷിസ്ഥലങ്ങളും സമ്പത്തും സ്ത്രീകള്‍ക്ക് ഇഷ്ടനായും ശ്രീമാനായും കാമിയായും പ്രസന്നതയുള്ള മുഖത്തോടും കണ്ണുകളോടും കൂടിയവനായും ജനങ്ങള്‍ക്ക് ഇഷ്ടനായും സുന്ദരനായും ഭവിക്കും.\nശനി ഗ്രഹം അത്ര നല്ല ഫലങ്ങള് നല്‍കുന്ന ഗ്രഹമല്ല. അതുകൊണ്ട് തന്നെ ഈ ശനിയാഴ്ച ശനിയുടെ പ്രഭാവമാണ് അധികമുള്‍ലത്. ഈ ദിനത്തില് ജനിക്കുന്നവര് ക്ഷുദ്രകര്‍മങ്ങള് ചെയ്യുക മടിയനായും ദരിദ്രനായും ഭ്രാന്തചിത്തനായും വര്‍ണസങ്കുരം, പരാന്നഭോജി, ചടച്ച ശരീര, വാതരോഗം ഉള്ളവനായും കാണപ്പെടുന്നു. എന്നാല് രാത്രി ജനിച്ചവര്‍ക്ക് ഈ ഫലങ്ങള് മുഴുവനും ഉണ്ടാവുകയില്ല എന്നൊരു പ്രത്യേകതയുമുണ്ട്.\nജ്യോതിഷം ജനനം ദിവസം സ്വഭാവം\n'വര്‍ഷം'5ദിവസം, 13 കോടി!\nശനിയുടെ രാശിമാറ്റം നിങ്ങള്‍ക്കെങ്ങനെ\nദിവസം 22 മണിക്കൂറും ഉറങ്ങിത്തീര്‍ക്കുന്ന യുവതിയുടെ കഥ\nആറുദിവസം ഭൂമിയില് സൂര്യന് ഉദിക്കില്ല!!!\nകത്തി4ദിവസം, കളക്ഷന് 50 കോടി!\nപൊതുവേ ശനി ഗ്രഹത്തേപ്പറ്റി നല്ല അഭിപ്രായമല്ല എല്ലാവര്‍ക്കും. ശനിയുടെ അപഹാരം എല്ലാവരും ...\nചിങ്ങം രാശിക്കാര് അഭിമാനികള്, ധനുരാശിക്കാര് കൂര്‍മ്മബുദ്ധികള്\nഇടം കണ്ണ് തുടിച്ചാല് പ്രിയതമനെ കാണാം!\nനിമിത്തം ഭാരതിയ ജ്യോതിഷത്തിലെ പ്രമുഖമായ വലിയൊരു വിഭാഗമാണ്. മനുഷ്യ ശരീരത്തില് ഓരോ ...


303 ക്യാമ്പുകൾ 150 ആയി കുറഞ്ഞു പകുതി പേർ വീട്ടിലേക്ക‌് | Kozhikode | Kerala | Deshabhimani | Monday Aug 20, 2018\n303 ക്യാമ്പുകൾ 150 ആയി കുറഞ്ഞു പകുതി പേർ വീട്ടിലേക്ക‌്\nസ്വന്തം ലേഖികUpdated: Monday Aug 20, 2018\nഒരാഴ‌്ചയോളം താണ്ഡവമാടിയ മഴയുടെ ശക്തി കുറഞ്ഞതോടെ എങ്ങും ആശ്വാസത്തിന്റെ നെടുവീർപ്പ‌്. വെള്ളം വലിഞ്ഞതോടെ ക്യാമ്പുകളിൽ കഴിഞ്ഞ പകുതിയോളം പേർ വീടുകളിലേക്ക‌് തിരിച്ചുതുടങ്ങി. ജില്ലയിൽ 303 ക്യാമ്പുകളുണ്ടായിരുന്നത‌് 150 ആയി കുറഞ്ഞു. 7369 കുടുംബങ്ങളിൽനിന്ന‌് 23060 പേരാണിപ്പോൾ ക്യാമ്പിലുള്ളത‌്.\nകഴിഞ്ഞ ദിവസംവരെ 303 ക്യാമ്പുകളിലായി 44328 പേരാണ‌് (13700 കുടുംബങ്ങൾ) ഉണ്ടായിരുന്നത‌്. ഗ്രാമങ്ങളിലും നഗരങ്ങളിലുമുള്ള പകുതിയോളം ക്യാമ്പുകൾ ഞായറാഴ‌്ച ഉച്ചഭക്ഷണത്തോടെ പിരിച്ചുവിട്ടു. കോഴിക്കോട് താലൂക്കിലെ 85 ക്യാമ്പുകളിൽ 4766 കുടുംബങ്ങളിലെ 14272 പേരാണുള്ളത്.\nകൊയിലാണ്ടി താലൂക്കിൽ 36 ക്യാമ്പുകളിലായി 4612 പേരും വടകര 15 ക്യാമ്പുകളിൽ 454 കുടുംബങ്ങളിലെ 1570 പേരും താമരശ്ശേരി താലൂക്കിലെ 14 ക്യാമ്പുകളിൽ 794 കുടുംബങ്ങളിലെ 2606 പേരും കഴിയുന്നു. വീടുകളിലേക്ക് മടങ്ങുന്നവർക്ക് അവശ്യസാധനങ്ങളുൾപ്പെടുന്ന കിറ്റും വിതരണം ചെയ്തു. ചളിയും മാലിന്യവും നിറഞ്ഞ വീട‌് വൃത്തിയാക്കാനുള്ള സാധനങ്ങളും ഉപകരണങ്ങളും, ഭക്ഷ്യവസ്തുക്കള്, കുടിവെള്ളം, വസ്ത്രങ്ങള്, സാനിറ്ററി നാപ്കിനുകള് തുടങ്ങിയവ ഇതിൽപ്പെടും. വീടുകളില് തിരിച്ചെത്തുമ്പോള് പാലിക്കേണ്ട ജാഗ്രതാ നിര്‍ദേശങ്ങളും നല്‍കി.\nതിരിച്ചുപോവുന്നതിന്റെ സന്തോഷമുണ്ടെങ്കിലും മലീമസമായ വീടും നശിച്ച വീട്ടുപകരണങ്ങളും എങ്ങനെ തിരിച്ചുപിടിക്കുമെന്ന ആശങ്കയിലാണ‌് ജനങ്ങൾ. ക്യാമ്പിൽ നിന്നുകൊണ്ട‌് സന്നദ്ധ പ്രവർത്തകരുടെയും മറ്റും കൂട്ടായ‌്മയിൽ വീട‌് വൃത്തിയാക്കിയവരുമുണ്ട‌്.\nഅതേസമയം ജില്ലയിൽ മഴയുടെ ശക്തി തീരെ കുറഞ്ഞിരുന്നു. ഒറ്റപ്പെട്ട സ്ഥലങ്ങളിൽ ചെറിയ മഴ കിട്ടി. മൊത്തത്തിൽ 11.8 മില്ലീമീറ്റർ മഴയാണ് ലഭിച്ചത്. സർക്കാരിന്റെയും സന്നദ്ധപ്രവർത്തകരുടെയും വ്യക്തികളുടെയും കൂട്ടായ‌്മയിൽ മികച്ച സേവനമാണ‌് ജനങ്ങൾക്ക‌് ക്യാമ്പുകളിൽ കിട്ടിയത‌്.


ഹയർ സെക്കൻഡറി വിദ്യാർഥികൾക്ക് വിജയത്തിനൊരു കുറുക്കുവഴി, മലയാളത്തിൽ ‘സ്വയംപഠന സഹായി’കൾ തയ്യാർ » Newsthen\nഹയർ സെക്കൻഡറി വിദ്യാർഥികൾക്ക് വിജയത്തിനൊരു കുറുക്കുവഴി, മലയാളത്തിൽ ‘സ്വയംപഠന സഹായി’കൾ തയ്യാർ\nതിരുവനന്തപുരം: ഹയർ സെക്കൻഡറി വിഭാഗം പാഠപുസ്തകങ്ങളെ അടിസ്ഥാനമാക്കി സ്കോൾ കേരള ഇംഗ്ലീഷിൽ തയ്യാറാക്കി വിതരണം ചെയ്യുന്ന ‘സ്വയംപഠന സഹായി’ കളുടെ മലയാള പരിഭാഷ പുറത്തിറക്കി.\nഹിസ്റ്ററി, ഇക്കണോമിക്സ്, പൊളിറ്റിക്കൽ സയൻസ്, സോഷ്യോളജി എന്നീ വിഷയങ്ങളുടെ ഒന്നാം വർഷത്തെ സ്വയംപഠന സഹായികളാണ് മലയാളത്തിലേക്ക് തർജ്ജമ ചെയ്തത്. അടുത്ത ആഴ്ച മുതൽ സ്കോൾ കേരളയുടെ സംസ്ഥാന, ജില്ലാ കേന്ദ്രങ്ങളിൽ നിന്നും ഇവയുടെ വിൽപ്പന ആരംഭിക്കും. വിലയും മറ്റ് വിശദാംശങ്ങളും സ്കോൾ-കേരളയുടെ വെബ് സൈറ്റിൽ ലഭിക്കും.\nഹയർസെക്കണ്ടറി കോഴ്സിന് പഠിക്കുന്ന എല്ലാ വിദ്യാർഥികൾക്കും ഏറെ പ്രയോജനപ്രദമാണിത്. ഹയർ സെക്കൻഡറി പാഠപുസ്തകത്തിന്റെ ഉള്ളടക്കത്തിൽ അൽപ്പം പോലും ചോർച്ചവരാതെ സമഗ്രവും ശാസ്ത്രീയവും ലളിതവുമായാണ് തർജ്ജമ നിർവഹിച്ചിട്ടുള്ളത്.\nഗ്രഹിക്കുന്നതിനായി ചാർട്ടുകൾ, ഗ്രാഫുകൾ, പട്ടികകൾ എന്നിവയിലൂടെ പാഠഭാഗങ്ങൾ ലളിതമായി പ്രതിപാദിച്ചിരിക്കുന്നു.\nഓരോ പഠനനേട്ടങ്ങൾക്കും പ്രത്യേക ഊന്നൽ നൽകിയിട്ടുള്ള വിവരണങ്ങളും ഹയർസെക്കണ്ടറി പരീക്ഷയ്ക്ക്\nപാഠഭാഗത്തിനും അനുബന്ധമായി പ്രധാന ചോദ്യങ്ങളും ഉൾപ്പെടുത്തിയിട്ടുണ്ട്. നിരന്തര മൂല്യനിർണ്ണയം, സ്വയം വിലയിരുത്തൽ തുടങ്ങിയ പ്രവർത്തനങ്ങളും ഉൾപ്പെടുന്നു.\nഹിസ്റ്ററി, ഇക്കണോമിക്സ്, പൊളിറ്റിക്കൽ\nസയൻസ്, സോഷ്യോളജി എന്നീ\nവിഷയങ്ങളുടെ ഒന്നും രണ്ടും വർഷത്തെ പാഠപുസ്തകങ്ങൾ നാല് ഭാഗങ്ങളായുള്ള സ്വയംപഠന സഹായികളായി ലഭിക്കും. സംസ്ഥാനത്തെ റഗുലർ ഹയർസെക്കണ്ടറി വിദ്യാർഥികൾ ഉൾപ്പെടെ മുഴുവൻ പേർക്കും പാഠപുസ്തകത്തോടൊപ്പം സ്കോൾ കേരള തയ്യാറാക്കിയിട്ടുള്ള സ്വയംപഠന സഹായികൾ പ്രയോജനപ്പെടുത്താനാകും. സ്കോൾ കേരള ചെയർമാൻ കൂടിയായമന്ത്രി വി.ശിവൻകുട്ടി പൊതുവിദ്യാഭ്യാസ പ്രിൻസിപ്പൽ സെക്രട്ടറി എ.പി.എം മുഹമ്മദ് ഹനീഷ് ഐ.എ.എസിന് നൽകി പുസ്തകങ്ങൾ പ്രകാശനം ചെയ്തു.\nമത്സരം നടന്നുകൊണ്ടിരിക്കേ കളിക്കാരന് നോമ്ബ്തുറക്കാനായി കളി നിര്‍ത്തിവെച്ച് റഫറി; സംഭവം ജര്‍മനിയിൽ


ശരീരത്തിന്റെ മുക്കാൽ ഭാഗവും ടാറിൽ പുതഞ്ഞു, തല മാത്രം പുറത്ത് ; തെരുവു നായയ്ക്ക് സംഭവിച്ചത്? | Stray dog recovering after being found stuck in liquid rubber\nശരീരത്തിന്റെ മുക്കാൽ ഭാഗവും ടാറിൽ പുതഞ്ഞു, തല മാത്രം പുറത്ത് ; തെരുവുനായക്ക് സംഭവിച്ചത്?\nമനോരമ ലേഖകൻ January 12, 2021 11:17 AM IST\nശരീരത്തിന്റെ മുക്കാൽ ഭാഗവും ടാറിൽ പുതഞ്ഞുപോയ തെരുവു നായയെ രക്ഷപെടുത്തിയത് സാഹസികമായി. റോഡ് നന്നാക്കിയതിനു ശേഷം മിച്ചം വന്ന ടാർ ജോലിക്കാർ വ്യവസായശാലയുടെ പിന്നിലുള്ള സ്ഥലത്ത് ഒഴിച്ചുകളഞ്ഞിരുന്നു. ഇതിനുള്ളിലാണ് തെരുവുനായ കുടുങ്ങിയത്. തായ്‌ലൻഡിലെ നാഖോൺ നായകിലുള്ള വ്യവസായ ശാലയ്ക്കു സമീപമാണ് സംഭവം നടന്നത്.\nനിര്‍ത്താതെയുള്ള കുര കേട്ടെത്തിയ സമീപത്തെ കോഫി ഷോപ്പ് ഉടമയായ സുപാത്രയാണ് ടാറിൽ പുതഞ്ഞ നിലയിൽ നായയെ കണ്ടെത്തിയത്. ഉടൻ തന്നെ ഇവർ രക്ഷാപ്രവർത്തകരെ വിവരമറിയിച്ചു. സംഭവസ്ഥലത്തെത്തിയ ഇവർ ജെസിബി ഉപയോഗിച്ച് ടാറിനുള്ളിൽ നിന്നും നായയെ കോരിയെടുത്തു. പിന്നീട് നായയെ മറ്റൊരു പ്രതലത്തിലേക്ക് നീക്കിക്കിടത്തി. അതിനു ശേഷമാണ് പ്രത്യേക എണ്ണ ഉപയോഗിച്ച് നായയുടെ ശരീരത്തിൽ നിന്നു ടാറിന്റെ അംശം തുടച്ചുമാറ്റിയത്. തവിട്ടു നിറമുള്ള പെൺ നായയാണ് അപകടത്തിൽ പെട്ടത്.\nനായയെ ടാറിനുള്ളിൽ നിന്നും നീക്കിക്കിടത്തിയ ശേഷം ഏറെ പണിപ്പെട്ടാണ് അതിന്റെ ശരീരത്തിൽ പറ്റിപ്പിടിച്ചിരുന്ന ടാറ് പൂർണമായും നീക്കം ചെയ്യാനായത്. ഏകദേശം രണ്ട് മണിക്കൂറോളമെടുത്തു പ്രത്യേക ലായനി ഉപയോഗിച്ച് നായയുടെ ശരീരത്തിലെ ടാറ് തുടച്ചുമാറ്റാൻ. പിന്നീട് നായയെ സുപാത്രയുടെ ഷോപ്പിനു സമീപം സുരക്ഷിതമായി പാർപ്പിച്ച് അതിന്റെ ആരോഗ്യസ്ഥിതി വിലയിരുത്തി. മാലി എന്നു പേരു നൽകിയിരുക്കുന്ന നായ ഇപ്പോള് പൂർണ ആരോഗ്യം വീണ്ടെടുത്തു. സുപാത്രയുടെയും ഫാക്ടറി ജീവനക്കാരുടെയും അരുമയാണ് ഇപ്പോൾ ഈ തെരുവുനായ.\nEnglish Summary: Stray dog recovering after being found stuck in liquid rubber


കൈപ്പത്തിക്ക് കുത്തിയാൽ താമരക്ക് പോകുന്നുവെന്ന് ആരോപണമുയർന്ന ബൂത്തിൽ വോട്ടിങ് പുനരാരംഭിച്ചു | Metro Journal Online\nകൈപ്പത്തിക്ക് കുത്തിയാൽ താമരക്ക് പോകുന്നുവെന്ന് ആരോപണമുയർന്ന ബൂത്തിൽ വോട്ടിങ് പുനരാരംഭിച്ചു\nകൽപറ്റ: കൈപ്പത്തി ചിഹ്നത്തിൽ ചെയ്യുന്ന വോട്ട് താമര ചിഹ്നത്തിലേക്ക് പോകുന്നുവെന്ന ആരോപണത്തെ തുടർന്ന് പോളിങ് തൽക്കാലത്തേക്ക് നിർത്തിവെച്ച കൽപറ്റ മണ്ഡലത്തിലെ കമ്പളക്കാട് ബൂത്തിൽ വോട്ടിങ് പുനരാരംഭിച്ചു. തെരഞ്ഞെടുപ്പ് അധികൃതരും രാഷ്ട്രീയ പാർട്ടി പ്രതിനിധികളും നടത്തിയ പരിശോധനയിൽ, വോട്ടിങ് മെഷീന് തകരാറില്ല എന്ന് കണ്ടെത്തിയതിനെ തുടർന്നാണ് പോളിങ് പുനരാരംഭിച്ചത്.\nകണിയാമ്പറ്റ പഞ്ചായത്തിലെ ബൂത്ത് 54-ൽ കൈപ്പത്തിക്ക് ചെയ്യുന്ന വോട്ടുകൾ താമരയ്ക്ക് പോകുന്നുവെന്ന ആരോപണം മൂന്ന് വോട്ടർമാരാണ് ഉന്നയിച്ചത്. ആദ്യം ആരോപണമുയർത്തിയ രണ്ട് പേർ കൈപ്പത്തി ചിഹ്നത്തിൽ ചെയ്യുന്ന വോട്ടിന് വിവിപാറ്റിൽ താമര ചിഹ്നം തെളിയുന്നുവെന്നും മൂന്നാമത്തെയാൾ ബി.എസ്.പി സ്ഥാനാര്‍ത്ഥിയുടെ ചിഹ്നമായ ആന തെളിയുന്നുവെന്നും പരാതിപ്പെട്ടു.\nഇതേത്തുടർന്ന് പോളിങ് അൽപസമയത്തേക്ക് നിർത്തിവെച്ച് ബൂത്ത് ഏജന്റുമാരുടെ സാന്നിധ്യത്തിൽ രണ്ട് തവണ പരിശോധിച്ചെങ്കിലും കുഴപ്പമൊന്നും കണ്ടില്ല. പിന്നീട് പത്ത് പുരുഷന്മാരെയും പത്ത് വനിതകളെയും വീതം വോട്ട് ചെയ്യിച്ചപ്പോഴും കുഴപ്പം കണ്ടെത്തിയില്ല. വിവാദമുയർന്നതിനെ തുടർന്ന് സ്ഥലത്തെത്തിയ യു.ഡി.എഫ് സ്ഥാനാർത്ഥി ടി. സിദ്ദിഖിന്റെ സാന്നിധ്യത്തിൽ അധികൃതർ യന്ത്രം പരിശോധിക്കുകയും കുഴപ്പമില്ലെന്ന് ഉറപ്പാക്കുകയും ചെയ്തു. ഇതേത്തുടർന്ന് പോളിങ് പുനരാരംഭിക്കാൻ തീരുമാനിക്കുകയായിരുന്നു. പരാതി ഉന്നയിച്ചവര്‍ക്ക് ഓപ്പണ് വോട്ടിനുള്ള അവസരമൊരുക്കി.\n2016-ൽ യു.ഡി.എഫ് സ്ഥാനാർത്ഥി എം.വി ശ്രേയാംസ്‌കുമാറിനെ തോൽപ്പിച്ച് എൽ.ഡി.എഫിലെ സി.കെ ശശീന്ദ്രൻ ജയിച്ച മണ്ഡലത്തിൽ ഇത്തവണ യൂത്ത് കോൺഗ്രസ് നേതാവ് ടി. സിദ്ദിഖും ശ്രേയാംസ്‌കുമാറും തമ്മിലാണ് പ്രധാന മത്സരം.\n← 24 മണിക്കൂറിനിടെ രാജ്യത്ത് കൊവിഡ് സ്ഥിരീകരിച്ചത് 96,982 പേര്‍ക്ക്; 446 മരണവും\nസംസ്ഥാനത്ത് കനത്ത പോളിങ്; ഉച്ച വരെ 40 ശതമാനത്തിലേറെ പേർ വോട്ട് രേഖപ്പെടുത്തി →


പടിഞ്ഞാറങ്ങാടി സ്വദേശി ഒറവിൽ ഷൗക്കത്തിന് യു.എ.ഇ ഗോൾഡൻ വിസ. – Veekshanam\nപാലക്കാട് ജില്ലയിൽ തൃശ്ശൂർ ജില്ലയോടും മലപ്പുറം ജില്ലയുടെയും അതിർത്തി പ്രദേശമായ പടിഞ്ഞാറങ്ങാടി സ്വദേശിയാണ് ഷൗക്കത്ത് . നാട്ടുകാർക്കും ഏറെ പ്രിയങ്കരനായ ഒറവിൽ ഷൗക്കത്തിലൂടെ ആ പ്രദേശത്തെ ഒരാൾക്ക് ഗോൾഡൻ വിസ ലഭിക്കുമ്പോൾ ആ നാടിനും അഭിമാനം ഏറെയാണ്.\nദുബായ് സർക്കാറിന്റെ ഗോൾഡൻ വിസ അർഹതയ്ക്ക് വലിയ മാനദണ്ഡങ്ങൾ നിലനിൽക്കെയാണ് ഒറവിൽ ഷൗക്കത്തിനെ ഈ ഭാഗ്യം തേടിയെത്തിയത്. കഴിഞ്ഞ നാൽപതു വർഷത്തോളമായി യു എ ഇ യിലെ പ്രമുഖ പത്രമായ ഗൾഫ് ന്യൂസിൽ പബ്ലിക് റിലേഷൻ വകുപ്പിൽ ജോലി ചെയ്യുകയാണ് ഇദ്ദേഹം.\nപടിഞ്ഞാറങ്ങാടിക്കാരുടെ പ്രവാസത്തിനു 60 വർഷത്തിലും കൂടുതൽ പഴക്കമുണ്ട്. കുടുംബത്തിന് വേണ്ടി അന്നം തേടി ജീവിതം കരക്കടുപ്പിക്കാൻ പത്തേമാരി കയറി യാത്രയായവർമുതൽ ഈ ദിനം വരെ എത്തി നിൽക്കുന്നു, വലിയ പ്രഗൽഭരും സാമൂഹിക പ്രവത്തകരും സാധാരണക്കാരും ഇതിൽ ഉൾപ്പെടുന്നു. അവർക്കെല്ലാവർക്കുമായുള്ള വളരെ വലിയ ഒരു അംഗീകാരമായാണ് നാട്ടുകാർ ഇതിനെ നോക്കികാണുന്നത്. ഒറവിൽ ഷൗക്കത്ത് നാട്ടുകാർക്ക് പ്രിയങ്കരനാവുന്നത് ഈ നാല്പത് വർഷത്തെ പ്രവാസ ജീവിതത്തിൽ സ്വന്തം കുടുംബം കരക്കടുപ്പിക്കുന്നതോടൊപ്പം നാട്ടുകാർക്കാർക്കു വേണ്ടി പലവിധത്തിലും ഒരു സാന്ത്വനം ആകാൻ അദ്ദേഹത്തിന് കഴിഞ്ഞിട്ടുണ്ട് എന്നുള്ളത് കൊണ്ടാണ്.\nപരേതനായ ഒറവിൽ മുഹമ്മദിന്റെ മൂത്ത മകനാണ് ഷൗക്കത്ത് , മാതാവ് ഖദീജ.\nദീർഘകാലമായി കുടുംബത്തോടൊപ്പം ദുബായിലാണ് താമസം. സുബൈദയാണ് ഭാര്യ.\nമക്കൾ: മുഹമ്മദ് ഷംസീർ, മുഹമ്മദ് സഫീർ, ഷാമിർ ഷൗക്കത്ത്മരുമക്കൾ: ഷഹ്സാന കരീം & ശഹല ഷഫീർ.


ഐ.എന്.എക്‌സ് മീഡിയ കേസ്; ചിദംബരം അറസ്റ്റില് | Daily Indian Herald\nAugust 22, 2019 9:24 am By : Indian Herald Staff\nഐ.എന്.എക്‌സ് മീഡിയ കേസില് മുന് ധനമന്ത്രിയും കോണ്‍ഗ്രസ് നേതാവുമായ പി ചിദംബരം അറസ്റ്റില്. ഡല്‍ഹിയിലെ ജോര് ബാഗ് വസതിയില് നിന്നാണ് ചിദംബരത്തെ സി.ബി.ഐ അറസ്റ്റ് ചെയ്തത്. ജോര് ബാഗ് വസതിയുടെ മതില് ചാടിക്കടന്നാണ് സി.ബി.ഐ സംഘം അകത്തേക്ക് കടന്നത്. വീടിന്‍റെ ഗേറ്റ് അടച്ചിട്ടനിലയിലായിരുന്നു. ഇതിന് പിന്നാലെയാണ് മുതിര്‍ന്ന സി.ബി.ഐ ഉദ്യോഗസ്ഥരടക്കമുള്ള 20 അംഗം മതില് ചാടിക്കടന്നത്.\nഒരു കോടതിയിലും തനിക്കെതിരെ കുറ്റപത്രമില്ലെന്നും കേസില് താനോ തന്‍റെ കുടുംബാംഗങ്ങളോ പ്രതികളല്ലെന്നും ചിദംബരം പറഞ്ഞു. ഇന്ത്യയില് ജീവിക്കാനുള്ള സ്വാതന്ത്ര്യം എല്ലാവര്‍ക്കുമുണ്ട്. നിയമത്തില് വിശ്വാസമുണ്ട്. നിയമത്തെ മാനിക്കാന് അന്വേഷണ ഉദ്യോഗസ്ഥര് തയ്യാറാകണം. അറസ്റ്റില് പരിരക്ഷയാണ് ആവശ്യപ്പെട്ടതെന്നും അത് പൗരന്‍റെ അവകാശമാണെന്നും ചിദംബരം പറഞ്ഞു.\nചിദംബരത്തിന്‍റെ മുന്‍കൂര് ജാമ്യാപേക്ഷ ഇന്നലെ സുപ്രീംകോടതി പരിഗണിച്ചിരുന്നില്ല. മുന്‍കൂര് ജാമ്യാപേക്ഷ അടിയന്തിരമായി പരിഗണിക്കാനാവില്ലെന്നായിരുന്നു സുപ്രീം കോടതി പറഞ്ഞത്. ലിസ്റ്റ് ചെയ്യാതെ എങ്ങനെ ഹര്‍ജി പരിഗണിക്കുമെന്നും ലിസ്റ്റ് ചെയ്താല് ഹര്‍ജി പരിഗണിക്കുമെന്നുമായിരുന്നു കോടതി നിലപാട്.\nചിദംബരം ധനമന്ത്രിയായിരിക്കെ ഐ.എന്.എക്സ് മീഡിയ എന്ന കമ്പനിക്ക് വിദേശത്ത് നിന്ന് പണം സ്വീകരിക്കാന് വഴിയൊരുക്കിയതിന് പ്രതിഫലമായി ചിദംബരത്തിന്‍റെ മകന് കാര്‍ത്തി ചിദംബരത്തിന് കോഴപ്പണവും പദവികളും ലഭിച്ചുവെന്നതാണ് കേസ്. കമ്പനിയ്ക്ക് വിദേശനിക്ഷേപമായി ലഭിച്ചത് 305 കോടി രൂപയാണ്.\nTags: cbi, inx media, karthi chidambaram, p chidambaram, supreme court


ആലപ്പുഴ: അമ്മമ്മ കിണറ്റില് വീഴുന്ന ദൃശ്യം കൊച്ചുമക്കളുടെ ഫോണില്. സെല്‍ഫി എടുക്കുന്നതിനിടെയാണ് സംഭവം. ആള്‍മറയില്ലാത്ത കിണറായിരുന്നു. ആലപ്പുഴയിലാണ് അപകടം നടന്നത്. രണ്ട് ആണ്‍കുട്ടികള് കിണറിനടുത്ത് കളിക്കുന്നതും ഇതില് മൂത്ത കുട്ടി ഇതെല്ലാം വീഡിയോയില് പകര്‍ത്തുകയും ചെയ്യുകയായിരുന്നു.\nഇതിനിടെ വെള്ളം കോരാന് വന്നതായിരുന്നു അവരുടെ അമ്മമ്മ. കുട്ടികള് കിണറിനടുത്തേക്ക് വന്നപ്പോള് അവിടെ നിന്ന് പോകാന് അമ്മമ്മ അവരെ ശാസിക്കുന്നതും കേള്‍ക്കാം. അല്‍പ്പസമയത്തിന് ശേഷം മൂത്ത കുട്ടി സെല്‍ഫിയെടുക്കാന് നോക്കുമ്പോഴായിരുന്നു അമ്മമ്മ കിണറ്റില് വീണത്.\nകുട്ടികള് തിരിഞ്ഞു നോക്കുമ്പോഴേക്കും അമ്മമ്മ കിണറ്റില് വീണിരുന്നു. അലറി കരയുന്ന അമ്മമ്മയെ കണ്ട് പേടിച്ച് വിറച്ച കുട്ടികള് അച്ഛനെ വിളിക്കാന് ഓടി. നാട്ടുകാരും വീട്ടുകാരും ചേര്‍ന്ന് സ്ത്രീയെ കിണറ്റില് നിന്നും രക്ഷിച്ചു. പരിക്കുകളോടെ ആശുപത്രിയിലേക്ക് മാറ്റി.\nTags: children, selfie, video, woman


വോട്ടെണ്ണല് കേന്ദ്രവും ബൂത്തുകളും ഐ.ജി സന്ദര്‍ശിച്ചു | Thiroor\nവോട്ടെണ്ണല് കേന്ദ്രവും ബൂത്തുകളും ഐ.ജി സന്ദര്‍ശിച്ചു\nതിരൂര്: തൃശൂര് റേഞ്ച് ഐ.ജി. സുരേഷ്രാജ് പുരോഹിത് ക്രമസമാധാനസ്ഥിതി വിലയിരുത്താന് ജില്ലയിലെത്തി. മലപ്പുറം ജില്ലാ പോലീസ് മേധാവി ദേബേഷ്‌കുമാര് ബെഹ്‌റയും തിരൂര് ഡിെവെ.എസ്.പി ടി. വേണുഗോപാലുമുണ്ടായിരുന്നു.\nതിരൂര് എസ്.എസ്.എം. പോളിടെക്‌നിക്കിലെ വോട്ടെണ്ണല് കേന്ദ്രവും മംഗലം പഞ്ചായത്തിലെ രണ്ടു ബൂത്തുകളും പൊന്നാനിയിലെ ഒരു ബൂത്തും സംഘം സന്ദര്‍ശിച്ചു.\nമാധ്യമരംഗം അനുദിനം മാറ്റത്തിന്റെ കുതിപ്പിൽ - എം.ടി. വാസുദേവൻ നായർ\nചെയര്‍മാന് തിരഞ്ഞെടുപ്പിലും നിപ വൈറസ് ബോധവത്കരണം\nമരിയന് കാര്‍ണിവല് ഇന്ന് സമാപിക്കും\nമലപ്പുറത്ത് ലീഗിന് തിരിച്ചടി; ഇടത്, ബിജെപി മുന്നേറ്റം\nതിരഞ്ഞെടുപ്പ് കഴിഞ്ഞുമടങ്ങവെ യു.ഡി.എഫ്. പ്രവര്‍ത്തകന് മര്‍ദനമേറ്റു\nഅങ്ങാടിപ്പുറത്ത് ആറ് ബൂത്തുകളില് വീണ്ടും വോട്ടെടുപ്പ്\nപാണമ്പ്രയില് രണ്ട് യന്ത്രങ്ങള് പണിമുടക്കി; വോട്ടെടുപ്പ് ഏഴുമണിവരെ


'എങ്ങനെ വജ്രം കണ്ടെത്താം'എന്ന വീഡിയോ കാണുന്നതിനിടെ യുവതിയുടെ കാലിനടിയില് വജ്രം\nArkansas, First Published 22, Aug 2019, 3:10 PM IST\nപാര്‍ക്കിലെത്തിയതിന് ശേഷം ഒരുമണിക്കൂറായി വജ്രം തെരയുകയായിരുന്നു മിറാന്‍റ...\nഅര്‍ക്കനാസ്: എങ്ങനെ വജ്രം കണ്ടെത്താമെന്ന യൂട്യൂബ് വീഡിയോ കണ്ടുകൊണ്ടിരിക്കുന്നതിനിടെ യുവതിയുടെ കയ്യില് കിട്ടിയത് 3.72 ക്യാരറ്റ് വജ്രം. അര്‍ക്കന്‍സാസിലെ ഡയമണ്ട് സ്റ്റേറ്റ് പാര്‍ക്കില് നിന്നാണ് വജ്രം ലഭിച്ചത്. ടെക്സസില് നിന്നുള്ള 27കാരിയായ മിറാന്‍റ ഹോളിംഗ്സ് ഹെഡിനാണ് വജ്രം കിട്ടിയത്.\nപാര്‍ക്കിലെത്തിയതിന് ശേഷം ഒരുമണിക്കൂറായി വജ്രം തെരയുകയായിരുന്നു മിറാന്‍റ. '' ഞാന് ഒരു തണലില് ഇരിന്ന് എങ്ങനെ വജ്രം കണ്ടെത്താമെന്ന യൂട്യൂബ് വീഡിയോ കാണുകയായിരുന്നു. എന്‍റെ കുഞ്ഞിനെ ഒന്നുനോക്കിയ ശേഷം താഴേക്ക് നോക്കിയപ്പോഴാണ് അത് കണ്ടത്.'' - മിറാന്‍റ പറഞ്ഞു.\nകിട്ടിയ വജ്രവുമായി മിറാന്‍റ പാര്‍ക്കിലെ ഡയമണ്ട് ഡിസ്കവറി സെന്‍ററിലെത്തി. അവിടെ വച്ചാണ് ഇത് 3.72 ക്യാരറ്റുള്ള യെല്ലോ ഡയമണ്ടെന്ന് കണ്ടെത്തിയത്. മഴ വജ്രം കണ്ടെത്താന് സഹായിച്ചിരിക്കാമെന്നും സെന്‍ററിലെ അധികൃതര് വ്യക്തമാക്കി.\n2013 ന് ശേഷം ആ പാര്‍ക്കില് നിന്ന് കണ്ടെത്തുന്ന രണ്ടാമത്തെ യെല്ലോ ഡയമണ്ടാണ് ഇത്. ആ വജ്രം താന് വില്‍ക്കുന്നില്ലെന്നും മോതിരത്തില് സൂക്ഷിക്കുമെന്നും മിറാന്‍റ പറഞ്ഞു. പൊതുജനങ്ങള്‍ക്കായി തുറന്നുകൊടുത്തിട്ടുള്ള, ഡയമണ്ട് ലഭിക്കുന്ന ലോകത്തിലെ ഓരേ ഒരു പാര്‍ക്കാണ് അര്‍ക്കന്‍സാസിലെ ഡയമണ്ട് സ്റ്റേറ്റ് പാര്‍ക്ക്.\nLast Updated 22, Aug 2019, 3:10 PM IST\nwoman found diamond


ചിന്ന പുലവർ : ഒറ്റുകാരുടെ സമ്മേളന ഹാളില് നിന്ന് ,\nഒറ്റുകാരുടെ സമ്മേളന ഹാളില് നിന്ന് ,\nഇനിയും ആളുകള് എത്തുമെങ്കിലും അവരെ കൊള്ളാനുള്ള സ്ഥലം ആ ഹാളിനില്ല . അവിടെ ചര്‍ച്ചകള് കൊണ്ട് പിടിച്ചു നടക്കുന്നു.\nപെട്ടെന്ന് ഒരാള് എഴുന്നേറ്റു , സുഹൃത്തുക്കളെ നാം ആലോചിക്കേണ്ടിയിരിക്കുന്നു ഇനിയും യുദാസിനെ നമ്മുടെ ആചാര്യനായി കരുതുന്നതില് അര്‍ത്ഥമുണ്ടോ?\nഅയാള് സത്യത്തില് നമ്മെ അപമാനിക്കുകയാണ് ചെയ്തിട്ടുള്ളത് അല്ലെ വെറും മുപ്പതു വെള്ളി കാശിനാണ് അയാള് അന്ന് ആ ഒറ്റു നടത്തിയത് അത് നമ്മെ ലജ്ജിപ്പിക്കുകയല്ലേ ചെയ്തിട്ടുള്ളത് . ഈ സമ്മേളനം അയാളെ ആചാര്യ സ്ഥാനത്ത് നീക്കാന് പ്രമേയം പാസ്സാക്കണം. അപ്പോള് സദസ്സില് നിന്ന് കുറെ പേര് "അതെ ആ മനുഷ്യന് പറയുന്നത് ശരിയാണ് നമ്മുക്ക് യുദാസ് വേണ്ട നമ്മെക്കാള് എന്ത് മഹത്വം ആണ് അയാള്‍ക്കുള്ളതു ".\nആദ്യം പ്രസംഗിച്ച മനുഷ്യന് അപ്പോള് ,അതെ ഞാന് എന്‍റെ ഒറ്റിന്റെ കഥ പറയാം . ഞാന് മുപ്പതിനായിരം ലയ്ക്കുകള്‍ക്കു വേണ്ടി എന്‍റെ പ്രിയതമയുടെ നഗ്ന ചിത്രങ്ങള് യുടുബില് അപ്‌ലോഡ് ചെയ്തു. അപ്പോള് ഈ എന്‍റെ മുന്നില് യുദാസ് തുലോം തുച്ചനല്ലേ.\nഅപ്പോള് മറൊരാള് ഞാനോ മുപ്പത് ഏക്കര് വസ്തുവിന് വേണ്ടി എന്‍റെ അമ്മയെ വഞ്ചിച്ചു അവരെ ഞാന് ഭ്രാന്തിയായി മുദ്ര കുത്തി . മുലപ്പാലിനെ വഞ്ചിച്ച ഞാനെത്രയോ യോഗ്യന് ഈ സ്ഥാനത്തിനു.\nവേറൊരാള് പെട്ടെന്ന് ഞാന് ചെയ്തതെന്തെന്നോ മുപ്പതു കോടി രൂപക്ക് വേണ്ടി ഞാന് ആ കാണുന്ന കുന്നു ഞാന് വിറ്റു പുഴ കൊടുക്കാന് ആളെ ക്ഷണിച്ചും കഴിഞ്ഞു. ജനിച്ചു കൂടിയിട്ടില്ലാത്ത ഒരു തലമുറയെ മുഴുവന് വഞ്ചിച്ച എനിക്കാകണം ആ സ്ഥാനം .\nമുപ്പതിനായിരം കോടിക്ക് ഞാന് ഒരു രാജ്യം വിറ്റത് നിങ്ങളാരും അറിഞ്ഞില്ലേ കണ്ടു പരിചയിച്ച മുഖ ഭാവമുള്ള ഒരാള് അപ്പോള് എഴുന്നേറ്റു ചോദിച്ചു. അയാള് ഈ രാജ്യത്തിന്‍റെ ഭരണ സാരഥി കളില് ഒരാളാണ്. അയാള് രക്ഷ്ട്രീയ മുതലാളിയാണ് . മനസ്സുകള്,പ്രത്യയശാസ്ത്രം ,മതം അയാള് വിറ്റും ഒറ്റിയും തന്നെ യാണ് ഇവിടെ വരെ എത്തിയത് എന്നത് ഏല്ലാവര്‍ക്കും ഉറപ്പായിരുന്നു. അയാള് തന്നെ ഇതിനു യോഗ്യന് സദസ്സ് ഒന്നടങ്കം സമ്മതിച്ചു. അവര്‍ക്ക് ഒറ്റുകാര് ക്ക് പുതിയ ആചാര്യനായി .\nPosted by Ezhuthani at 1:10 PM\nലംബൻ October 20, 2012 at 2:27 AM\nയൂദാസ് ഒക്കെ പുണ്യാളനാ പുണ്യാളന്.\nഷാജു അത്താണിക്കല് October 20, 2012 at 12:37 PM\nSangeeth vinayakan October 21, 2012 at 2:02 PM\nivaneyokke enthu cheythaalum mathiyaakilla..\nഎന്‍റെ താരം .......\nപേരെഴുതാന് അവാര്‍ഡിന് പോവുന്നില്ലല്ലോ


King cobra became Plastic | കറുപ്പും വെളുപ്പും കലര്‍ന്ന രാജവെമ്പാല നാടിനെ വിറപ്പിച്ചത് മണിക്കൂറുകളോളം: വനം വകുപ്പ് എത്തി പിടിച്ചപ്പോള് 'ഭാവവും നിറവും' മാറി ഞെട്ടിച്ചു | Mangalam\nWednesday, April 24, 2019 Last Updated 11 Min3Sec ago English Edition\nMonday 16 Oct 2017 12.40 PM\nകറുപ്പും വെളുപ്പും കലര്‍ന്ന രാജവെമ്പാല നാടിനെ വിറപ്പിച്ചത് മണിക്കൂറുകളോളം: വനം വകുപ്പ് എത്തി പിടിച്ചപ്പോള് 'ഭാവവും നിറവും' മാറി ഞെട്ടിച്ചു\nകണ്ണൂര്(തളിപ്പറമ്പ്) : കാട് തെളിച്ചുകൊണ്ടിരിക്കുന്നതിനിടയില് കണ്ടെത്തിയ രാജവെമ്പല നാടിനെ വിറപ്പിച്ചത് മണിക്കൂറുകളോളം. കണ്ണൂര് തലശ്ശേരി പന്ന്യന്നൂര് പൂക്കോട്ട് താഴെ പ്രദേശമാണ് രാജവെമ്പാല ഭീതിയില് കഴിഞ്ഞ ദിവസം മണിക്കൂറുകള് കഴിഞ്ഞത്.\nകാട് തെളിച്ചുകൊണ്ടിരുന്ന പ്രദേശവാസിയാണ് രാജവെമ്പാലയെ കണ്ടത്. പിന്നാലെ വനംവകുപ്പും പോലീസും ഇടപെട്ട് പ്രദേശത്തു നിന്ന് 60 കിലോ മീറ്റര് ദൂരെ നിന്ന് വനം വകുപ്പിന്റെ ദ്രുതകര്‍മ്മസേനാംഗമെത്തി. ജനവാസ പ്രദേശമായതിനാല് എത്രയും പെട്ടെന്ന് രാജവെമ്പാലയെ പിടികൂടാന് പോലീസ് നിര്‍ദേശവും എത്തി. സ്ഥലത്തെത്തിയ ദ്രുതകര്‍മ്മസേനാ രാജവെമ്പാലയെ കസ്റ്റഡിയിലെടുത്തതോടെ രാജവെമ്പാലയുടെ ഭാവവും നിറവും മാറി. തൊട്ടു പിന്നാലെ കൂട്ടച്ചിരിയും പടര്‍ന്നു.\nആരോ കാടിനുള്ളില് ഉപേക്ഷിച്ചുപോയ കറുപ്പം വെളുപ്പും കലര്‍ന്ന പഴയൊരു പ്ലാസ്റ്റിക് സഞ്ചിയായിരുന്നു നാടിനെ മുള്‍മുനയില് നിര്‍ത്തിയത്. വീട്ടു പറമ്പില് യന്ത്രം ഉപയോഗിച്ച് കാട് തെളിക്കുന്നതിനിടെയാണ് രാജവെമ്പാല ചുരുണ്ടുകൂടി കിടക്കുന്നത് കണ്ടത്. ഒരു നോക്കു പോലും കാണാന് നില്‍ക്കാതെ ഇദേഹം സ്ഥലം കാലിയാക്കുകയായിരുന്നു. മാത്രമല്ല നാട്ടില് പരക്കെ മുന്നറിയിപ്പ് നല്‍കാനും ഉയാള് മറന്നില്ല. അതോടെയാണ് നാട് മുള്‍മുനയില് നിന്നത്. തുടര്‍ന്ന് വീട്ടുകാരാണ് അധികൃതരെ വിവരം അറിയിച്ചത്. തുണിക്കടയുടെ കറുപ്പും വെളുപ്പും നിറമുള്ള സഞ്ചിയാണ് ചുരുണ്ടു കിടന്നത്.


lockdown in beverage outlet kerala: സംസ്ഥാനത്തെ ബിവറേജുകളും ബാറുകളും നാളെ തുറക്കില്ല; കള്ളുഷാപ്പുകൾ തുറന്ന് പ്രവർത്തിക്കും - beverage outlets will not open tomorrow due to covid-19 lockdown restrictions in kerala | Samayam Malayalam\nbeverage outlets will not open tomorrow due to covid-19 lockdown restrictions in kerala\nJibin George | Samayam Malayalam | Updated: Jan 22, 2022, 1:51 PM\nകൊവിഡ് നിയന്ത്രണങ്ങളുടെ ഭാഗമായി സംസ്ഥാനത്ത് ലോക്ക്ഡൗണിന് സമാനമായ നിയന്ത്രണം നിലനിൽക്കുന്ന ജനുവരി 23, 30 തീയതികളിൽ ബിവറേജുകളും കൺസ്യൂമർഫെഡ് ഔട്ട് ലെറ്റുകളും പ്രവർത്തിക്കില്ല. ബാറുകളും അടഞ്ഞ് കിടക്കും\nസംസ്ഥാനത്തെ മദ്യവിൽപ്പന ശാലകൾ നാളെ തുറക്കില്ല.\nനിയന്ത്രണങ്ങൾ പാലിച്ച് കള്ളുഷാപ്പുകൾ തുറന്ന് പ്രവർത്തിക്കും.\nതിരുവനന്തപുരം: കൊവിഡ് നിയന്ത്രണങ്ങളുടെ ഭാഗമായി നാളെ (23-01-2022) ലോക്ക് ഡൗണിന് സമാനമായ നിയന്ത്രണം നിലനിൽക്കുന്നതിനാൽ സംസ്ഥാനത്തെ ബിവറേജുകളും കൺസ്യൂമർഫെഡ് ഔട്ട് ലെറ്റുകളും പ്രവർത്തിക്കില്ല. ബാറുകളും അടഞ്ഞ് കിടക്കും.\n'ആവേശമാണ് യൂത്ത് കോൺഗ്രസിന്‍റെ സമരങ്ങൾ'; റിജിൽ മാക്കുറ്റിയ്ക്ക് കെപിസിസിയുടെ അഭിവാദ്യങ്ങളെന്ന് സുധാകരൻ\nകൊവിഡ് നിയന്ത്രണങ്ങളുണ്ടെങ്കിലും കള്ളുഷാപ്പുകൾ നാളെ തുറന്ന് പ്രവർത്തിക്കും. ലോക്ക്ഡൗണിന് സമാനമായ നിയന്ത്രണങ്ങളുള്ള അടുത്ത ഞായറാഴ്ചയും (30-01-2022) ബിവറേജുകളും കൺസ്യൂമർഫെഡ് ഔട്ട് ലെറ്റുകളും ബാറുകളും തുറന്ന് പ്രവർത്തിക്കില്ല. എക്സൈസ് കമ്മീഷണറുടെ ഉത്തരവിനെ തുടർന്നാണ് മദ്യശാലകൾ അടച്ചിടാൻ തീരുമാനമായത്. ഇന്ന് അർധരാത്രി മുതലാണ് സംസ്ഥാനത്ത് കർശന നിയന്ത്രണങ്ങൾ നിലവിൽ വരിക. പോലീസ് പരിശോധന ശക്തമാക്കും.\nജനുവരി 23, 30 തീയതികളിൽ സംസ്ഥാനത്ത് ആവശ്യ സർവീസുകൾ മാത്രമായിരിക്കും ഉണ്ടായിരിക്കുക. മുഖ്യമന്ത്രി പിണറായി വിജയൻ്റെ അധ്യക്ഷതയിൽ കഴിഞ്ഞ ദിവസം ചേർന്ന കൊവിഡ് അവലോകന യോഗത്തിലാണ് പുതിയ തീരുമാനങ്ങളുണ്ടായത്. നിയന്ത്രണം നിലനിൽക്കുന്ന രണ്ട് ഞായറാഴ്ചകളിലും രാവിലെ ഏഴു മണിമുതൽ രാത്രി ഒമ്പതുവരെ റെസ്റ്റോറന്‍റുകള്, ബേക്കറികള് എന്നിവയ്ക്ക് പാഴ്‌സലുകള്‍ക്കായി തുറക്കാം. പലവ്യഞ്ജനങ്ങള്, പഴം, പച്ചക്കറികള്, പാലും പാൽ ഉൽപ്പന്നങ്ങളും വില്‍പ്പന നടത്തുന്ന സ്ഥാപനങ്ങള്, ഇറച്ചിക്കടകള്, കള്ളുഷാപ്പുകള് തുടങ്ങിയവയ്ക്കും പ്രവർത്തനാനുമതിയുണ്ടാകും.\nവിവാഹം, മരണാനന്തര ചടങ്ങുകൾ തുടങ്ങിയവയ്ക്ക് 20 പേർ മാത്രമേ ഞായറാഴ്ചകളിൽ പങ്കെടുക്കാൻ പാടുള്ളു. ഞായറാഴ്ച ജോലിചെയ്യേണ്ടവര്‍ക്ക് തിരിച്ചറിയല് കാര്‍ഡ് ഉപയോഗിച്ച് സഞ്ചരിക്കാം. പരീക്ഷകൾ എഴുതാൻ പോകുന്നവര്‍ക്ക് അഡ്മിറ്റ് കാര്‍ഡുകള് കൈവശംവെച്ച് യാത്രചെയ്യാം. അടിയന്തര വാഹന അറ്റകുറ്റപ്പണികള്‍ക്കായി വര്‍ക്ക് ഷോപ്പുകള് തുറക്കാൻ അനുമതി ഉണ്ടാകും. ദീര്‍ഘദൂരയാത്ര കഴിഞ്ഞെത്തുന്നവര്‍ക്ക് ട്രെയിൻ, ബസ്, വിമാന യാത്രാ രേഖകള് കാട്ടിയാല് സഞ്ചരിക്കാമെന്നും മാതൃഭൂമി ന്യൂസ് റിപ്പോർട്ട് പറയുന്നു.\nരാക്കുയിൽ താരം ദേവിക നമ്പ്യാരും വിജയ് മാധവും വിവാഹിതരായി\nആര്‍ട്ടിക്കിള് ഷോ80 ലക്ഷം ആര് നേടും? കാരുണ്യ ലോട്ടറി KR 533 നറുക്കെടുപ്പ് ഇന്ന്\nWeb Title : beverage outlets will not open tomorrow due to covid-19 lockdown restrictions in kerala


Delhi teen, who killed family, was addicted to online game: Police | ബ്ലൂവെയിൽ മാറി... ഇപ്പോൾ പബ്ജിയോ? 19 കാരൻ വകവരുത്തിയത് അച്ഛനെയും അമ്മയെയും സഹോദരിയെയും, ക്രൂരത... - Malayalam Oneindia\n45 min ago 'കൊറോണ രണ്ട് ഇന്ത്യയെ കാണിച്ചുതരുന്നു. കണ്ണടച്ചിരുട്ടാക്കാത്തവർക്കെല്ലാം കാണാം'; രൂക്ഷ വിമർശനം\nPublished: October 12 2018, 17:19 [IST]\nദില്ലി: ഓൺലൈൻ വാർ ഗെയിം ആയ പബ്ജിക്ക് അടിമയായ പത്തൊമ്പതുകാരൻ വകവരുത്തിയത് സ്വന്തം അച്ഛനെയും അമ്മയെയും സഹോദരിയെയും. ഓൺലൈൻ ഗെയിമുമായി ഊരു ചുറ്റുന്നതിന് വഴക്ക് പറഞ്ഞതിനാണ് മകൻ ഈ ക്രൂരകൃത്യം ചെയ്തത്. സൂരജിനെ പോലീസ് അറസ്റ്റ് ചെയ്തു. കുറ്റം സമ്മതിച്ചതായും പോലീസ് പറഞ്ഞു. തന്റെ ജീവിത ശൈലിയെ ചോദ്യം ചെയ്തതിനാണ് സൂരജ് മാതാപിതാക്കളെയും സഹോദരിയെയും വക വരുത്തിയെതെന്ന് പോലീസ് മൊഴി നൽകി.\nനിര്‍മാണ കരാറുകാരനായ മിഥിലേഷ് വര്‍മ (48), ഭാര്യ സിയ (38), മകള് നേഹ (16) എന്നിവരാണു ദാരുണമായി കൊല്ലപ്പെട്ടത്. വസന്ത്കുഞ്ജിലെ കിഷന്‍ഗഡിലുള്ള വീടിനുള്ളിലാണു മൂവരെയും കുത്തേറ്റു മരിച്ച നിലയില് ബുധനാഴ്ച പുലര്‍ച്ചെ മരിച്ച നിലയിൽ കണ്ടെത്തുകയായിരുന്നു. സൂരജിന്റെ നിലവിളി കേട്ട് അയല്‍ക്കാരെത്തിയപ്പോഴാണു കൊലപാതക വിവരം പുറത്തറിയുന്നത്. സൂരജിന്റെ കൈക്കും നിസാരമായ പരിക്ക് ഉണ്ടായിരുന്നു.\nവീട് അകത്ത് നിന്ന് പൂട്ടിയ നിലയിൽ\nരണ്ട് പേർ വീട്ടിൽ കയറി വന്ന് ആക്രമിക്കുകയായിരുന്നെന്നാണ് സൂരജ് ആദ്യം പോലീസിന് മൊഴി നൽകിയത്. നാട്ടുകാർ ഓടി വരുമ്പോൾ വീട് അകത്ത് നിന്ന് ലോക്ക് ചെയ്ത നിലയിലായിരുന്നു. നാട്ടുകാർ സൂരജിന്റെ വാക്ക് വിശ്വസിക്കുകയായിരുന്നു. എന്നാൽ വീട്ടിൽ ആരും അതിക്രമിച്ച് കടന്നതായ ലക്ഷണങ്ങളൊന്നും കാണാത്തതിനെ തുടർന്ന് നടത്തിയ വിശദമായ അന്വേഷണത്തിലാണ് സൂരജിന്റെ കള്ളത്തരങ്ങൾ വെളിയിലായത്.\nപഠനത്തില് ഉഴപ്പനായ സൂരജ് പട്ടം പറത്തല് മല്‍സരങ്ങളിലും മറ്റും പങ്കെടുത്ത് സമയം പാഴാക്കുന്ന സ്വഭാവക്കാരനായിരുന്നു. കുറച്ചുനാള് മുന്‍പു തന്നെ തട്ടിക്കൊണ്ടുപോയെന്നു പറഞ്ഞു പിതാവിന്റെ കയ്യില്‍നിന്നു പണം തട്ടാന് ശ്രമിക്കുകയു ചെയ്തിരുന്നു. പന്ത്രണ്ടാം ക്ലാസില് പഠനം നിര്‍ത്തിയതിനെയും സ്വഭാവദൂഷ്യത്തെയും മാതാപിതാക്കളും സഹോദരിയും ചോദ്യംചെയ്തത് പ്രകോപനത്തിന് ഇടയാക്കിയെന്ന് പോലീസ് വ്യക്തമാക്കുന്നു.\nആളുകളുടെ മുന്നിൽ വെച്ച് മർദ്ദം\nസൂരജ് പഠനം ഇടയ്ക്ക് ഉപേക്ഷിച്ചു കൂട്ടുകാര്‍ക്കൊപ്പം നാടുചുറ്റി നടക്കുന്നതിനെ ചൊല്ലി വീട്ടില് വഴക്കുണ്ടാകുന്നത് പതിവായിരുന്നു. പിന്നീട് സ്വകാര്യ സ്ഥാപനത്തിൽ സിവിൽ എഞ്ചിനീയറിംഗ് ഡിപ്ലോമ കോഴ്സിൽ പിതീവ് സൂരജിനെ ചേർത്തു. എന്നാൽ അവിടെയും ഫവയ പോലെ തന്നെ ഉഴപ്പി. ഇതിന്റെ പേരിൽ പലപ്പോഴും വഴക്കുണ്ടായിട്ടുണ്ട്. ആളുകളുടെ മുന്നിൽവെച്ച് പിതാവ് സൂരജിനെ മർദ്ദിക്കുകയും പതിവായിരുന്നു.\nസഹോദരിയോടാണു മാതാപിതാക്കള്‍ക്കു കൂടുതല് സ്‌നേഹമെന്നും സൂരജ് വിശ്വസിച്ചിരുന്നെന്ന് പോലീസ് പറയുന്നു. തന്റെ സ്വകാര്യ ജീവിതം സംബന്ധിച്ചു മാതാപിതാക്കള്‍ക്കു വിവരം നല്‍കുന്നതു സഹോദരിയാണെന്നും സൂരജ് കരുതി. തുടർന്ന് മെഹ്‌റോളിയില്‍നിന്നു കത്തിയും കത്രികകളും വാങ്ങി. ബുധനാഴ്ച പുലര്‍ച്ചെ മൂന്നിന് ഉറങ്ങിക്കിടക്കുകയായിരുന്ന പിതാവിനെ തുടരെ കുത്തി. ശബ്ദം കേട്ടുണര്‍ന്ന മാതാവിനെയും കുത്തി വീഴ്ത്തുകയായിരുന്നു. തുടര്‍ന്ന് അടുത്ത മുറിയിലെത്തി സഹോദരിയെ കഴുത്തിനും വയറ്റിലും കുത്തി പരുക്കേല്‍പ്പിക്കുകയായിരുന്നു.\nവീട് മുഴുവൻ അലങ്കോലമാക്കി\nഎല്ലാം കഴിഞ്ഞ് മോഷണശ്രമമാണെന്ന് വരുത്തി തീർക്കാൻ സൂരജ് വീട് മുഴുവൻ അലങ്കോലമാക്കി ഇടുകയായിരുന്നു. ഇതിന് ശേഷമായിരുന്നു ഉച്ചത്തിൽ ശബ്ദമുണ്ടാക്കി നാട്ടുകാരെ വിവരമറിയിച്ചത്. കൊലപാതകത്തിനു ശേഷം കുളിമുറിയില് സൂരജ് കയ്യും കാലും കൊലക്കത്തിയും കഴുകിയതായി ഫൊറന്‍സിക് പരിശോധനയിൽ തെളിഞ്ഞതോടെയാണ് അന്വേഷണം സൂരജിലേക്ക് തിരിഞ്ഞതും കൊലപാതകത്തിന്റെ ചുരുളഴിഞ്ഞതും.\n14 ദിവസത്തേക്ക് റിമാൻഡ് ചെയ്തു\nസൂരജിനെ കോടതി 14 ദിവസത്തേക്കു റിമാന്‍ഡ് ചെയ്തിരിക്കുകയാണ്. സൂരജ് ഓണ്‍ലൈന് ഗെയിം ആയ പബ്ജിക്ക് അടിമയായിരുന്നുവെന്നും പൊലീസ് ഉദ്യോഗസ്ഥര് പറയുന്നു. മറ്റൊരു സ്ഥലത്തു മുറി വാടകയ്‌ക്കെടുത്ത് ക്ലാസുകള് ഒഴിവാക്കി കൂട്ടുകാര്‍ക്കൊപ്പം മണിക്കൂറുകളോളം ഓണ്‍ലൈന് വാര് ഗെയിം ആയ പബ്ജി കളിക്കുകയായിരുന്നു പതിവെന്നും പോലീസ് വ്യക്തമാക്കുന്നു.\nyouth student murder delhi online game യുവാവ് വിദ്യാർത്ഥി കൊലപാതകം ദില്ലി ഗെയിം\nStory first published: Friday, October 12, 2018, 17:19 [IST]